
CUVÂNT ÎNAINTE 


Nu obişnuim, în lucrările noastre, să ne referim 
la actualitatea imediată, deoarece avem în mod 
constant în vedere principiile, care sunt, s-ar putea 
spune, de o permanentă actualitate, fiind în afara 
timpului; şi, chiar dacă ieşim din domeniul metafi¬ 
zicii pure pentru a examina anumite aplicaţii, o fa¬ 
cem în aşa fel încât aceste aplicaţii să-şi păstreze o 
importanţă cu totul generală. E ceea ce vom face şi 
aici; totuşi, trebuie să recunoaştem, consideraţiile 
pe care le vom expune în acest studiu prezintă, în 
plus, un interes mai particular pentru momentul 
prezent, datorită discuţiilor stârnite în ultima vreme 
asupra chestiunii raporturilor religiei cu politica, 
chestiune ce nu este decât o formă specială pe care 
o ia, în anumite condiţii determinate, problema ra¬ 
porturilor spiritualului cu temporalul. 

Acest lucru e adevărat, dar ar fi o greşeală să se 

creadă că aceste consideraţii ne-au fost mai mult 

/ 

sau mai puţin inspirate de incidentele la care am 
făcut aluzie, sau că înţelegem să le legăm în mod 
direct de ele, căci ar însemna să acordăm o impor- 

tanţă exagerată unor lucruri ce nu au decât un ca¬ 
racter pur episodic şi care n-ar trebui să influenţeze 
concepţiile a căror natură şi origine sunt în realitate 
de un cu totul alt ordin. 

Cum ne străduim întotdeauna să risipim din 
start toate neînţelegerile pe care le putem prevedea, 
ţinem să înlăturăm înainte de orice, cât mai catego¬ 
ric şi mai explicit cu putinţă, această interpretare 
greşită pe care unii ar putea-o da gândirii noastre, 
fie din pasiune politică sau religioasă, ori în virtu¬ 
tea unor idei preconcepute, fie chiar din simpla ne¬ 
înţelegere a punctului de vedere în care ne situăm. 
Tot ceea ce vom spune aici am fi spus la fel de bine, 
şi exact în acelaşi mod, dacă evenimentele ce atrag 
astăzi atenţia asupra problemei spiritualului şi 
temporalului nu s-ar fi produs; circumstanţele pre¬ 
zente ne-au arătat doar, mai clar ca niciodată, că ar 
fi necesar şi oportun să o spunem; ele au fost, dacă 
se doreşte, ocazia ce ne-a determinat să expunem 
acum anumite adevăruri în locul multor altora pe 
care ne-am propus să le formulăm dacă vom avea 
timpul necesar, dar care nu par susceptibile de o 
aplicaţie la fel de imediată; şi la asta se limitează 
rolul lor în ce ne priveşte. 

Ceea ce ne-a frapat în special la discuţiile de 
care e vorba, e faptul că nimeni n-a părut preocu¬ 
pat să situeze mai întâi chestiunile pe adevăratul 
lor teren, să distingă într-un mod precis între esen- 

ţial şi accidental, între principiile necesare şi cir¬ 
cumstanţele contingente; la drept vorbind, nu ne-a 
surprins acest lucru, căci n-am văzut aici decât un 
nou exemplu, după multe altele, al confuziei ce 
domneşte astăzi în toate domeniile, confuzie pe 
care o privim ca fiind eminamente caracteristică 
lumii moderne, din motive explicate de noi în 
lucrările precedente 1 . 

Totuşi, nu putem să nu deplângem faptul că ea 

afectează până şi reprezentanţii unei autorităţi 

spirituale autentice, care par astfel să piardă din 

vedere ceea ce ar trebui să fie adevărata lor forţă, 

adică transcendenta doctrinei în numele căreia 
/ 

sunt calificaţi să vorbească. Ar trebui înainte de 
/ 

toate să se distingă între chestiunea de principiu şi 
cea de oportunitate: asupra primeia, nu e cazul să 
se discute, căci e vorba de lucruri ce aparţin unui 
domeniu care nu poate fi supus procedeelor 
esenţialmente „profane" ale discuţiei; cât o priveş¬ 
te pe a doua, care nu este de altfel decât de ordin 
politic şi, s-ar putea spune, diplomatic, ea nu are 
de-a face cu chestiunea de principiu; prin urmare, 
ar fi preferabil să nu-i dăm adversarului nici măcar 
posibilitatea să o ridice, chiar dacă o face bazat 


1 Orient et Occident şi Criza lumii moderne (trad. de Anca 
Manolescu şi Florin Mihăescu, Ed. Humanitas, Bucureşti, 
1993 -n.t). 

doar pe simple aparenţe; vom adăuga că, în ce ne 
priveşte, aceasta din urmă nu ne interesează absolut 
deloc. 

Noi înţelegem aşadar să ne situăm exclusiv în 
domeniul principiilor; acest lucru ne permite să 
rămânem cu totul în afara oricărei discuţii, oricărei 
polemici, oricăror certuri între şcoli sau partide, 
lucruri în care nu vrem să fim amestecaţi câtuşi de 
puţin, sub niciun titlu şi în niciun grad. Fiind abso¬ 
lut independenţi de tot ce nu este adevărul pur şi 
dezinteresat şi, mai mult, decişi să rămânem aşa, 
ne-am propus doar să spunem lucrurilor pe nume, 
fără deosebire; nu aşteptăm nimic de la nimeni, 
nici măcar recunoştinţă din partea celor ce ar putea 
profita de ideile pe care le formulăm. 

Avertizăm încă o dată că nu suntem dispuşi să 
ne lăsăm închişi în niciunul din cadrele comune: ar 
fi cu totul zadarnică încercarea de a ni se aplica 
vreo etichetă, deoarece, dintre cele vehiculate în 
lumea occidentală, niciuna nu ni se potriveşte în 
realitate; anumite insinuări, venind de altfel din 
părţile cele mai opuse, ne-au arătat recent că ar 
fi bine să reînnoim această declaraţie, pentru ca 
oamenii de bună credinţă să ştie la ce să se aştepte 
şi să nu se lase induşi în eroare atribuindu-ne inten¬ 
ţii incompatibile cu adevărata noastră atitudine 
şi cu punctul de vedere pur doctrinar pe care îl 
împărtăşim. 

Tocmai datorită naturii acestui punct de vedere, 
eliberat de toate contingenţele, putem considera 
evenimentele actuale la fel de imparţial ca şi cum 
ar fi vorba de evenimente aparţinând unui trecut 
îndepărtat, precum cele pe care le vom aminti aici 
când vom cita exemple istorice pentru a limpezi 
expunerea noastră. Trebuie să se-nţeleagă bine că 
acestora le acordăm, cum am spus-o de la-nceput, 
o importanţă cu totul generală, ce depăşeşte toate 
formele particulare pe care pot să le îmbrace, în 
funcţie de timp şi de loc, puterea temporală şi chiar 
autoritatea spirituală; şi trebuie precizat de pe- 
acum că aceasta din urmă, pentru noi, nu are în 
mod necesar formă religioasă, contrar a ceea ce se 
crede de obicei în Occident. Lăsăm în grija fiecăru¬ 
ia să aplice aceste consideraţii, cum va crede de 
cuviinţă, la cazurile particulare pe care intenţionat 
nu le-am luat în considerare în mod direct; este 
suficient ca această aplicaţie, pentru a fi legitimă şi 
valabilă, să fie făcută într-un spirit realmente con¬ 
form principiilor de care depinde totul, spirit care 
este ceea ce noi numim spiritul tradiţional în ade¬ 
văratul sens al acestui cuvânt, şi a cărui antiteză 
sau negaţie, din nefericire, e reprezentată de toate 
tendinţele specific moderne. 

Acesta e tocmai unul din aspectele deviaţiei 
moderne pe care îl mai avem încă de luat în consi¬ 
derare şi, în această privinţă, studiul prezent va 

completa ceea ce am avut deja ocazia să explicăm 
în lucrările la care am făcut aluzie mai înainte. Se 
va vedea de altfel că, în ce priveşte chestiunea ra¬ 
porturilor spiritualului cu temporalul, erorile dez¬ 
voltate în cursul ultimelor secole sunt departe de a 
fi noi; dar cel puţin manifestările lor anterioare nu 
au avut decât efecte destul de limitate, pe când as¬ 
tăzi aceleaşi erori au devenit oarecum inerente 
mentalităţii comune, devenind parte integrantă a 
unei stări de spirit ce se generalizează progresiv. 
Acest lucru este cel mai grav şi mai îngrijorător, 
fiind de prevăzut, cel puţin dacă nu are loc o re¬ 
dresare într-un termen scurt, că lumea modernă 
va suferi o catastrofă, spre care pare chiar să se în¬ 
drepte cu o viteză din ce în ce mai mare. 

Expuse fiind în altă parte consideraţiile ce pot 
justifica această afirmaţie 2 , nu vom mai insista asu¬ 
pra lor, ci vom adăuga doar următoarele: dacă mai 
există, în circumstanţele prezente, vreo speranţă de 
salvare pentru lumea occidentală, se pare că ea 
trebuie să rezide, cel puţin în parte, în menţinerea 
singurei autorităţi tradiţionale ce mai subzistă în ea; 
dar pentru asta e necesar ca această autoritate să 
fie deplin conştientă de ea însăşi, pentru a fi capa¬ 
bilă să ofere o bază efectivă eforturilor care, altfel, 
riscă să rămână dispersate şi necoordonate. Acesta 
este, cel puţin, unul dintre mijloacele cele mai 


2 Criza lumii moderne. 

imediate ce pot fi luate în considerare în vederea 
unei restaurări a spiritului tradiţional; s-ar găsi şi 
altele fără îndoială, dacă acesta ar lipsi; însă, cum 
această restaurare, ca unic remediu al dezordinii 
actuale, este scopul esenţial pe care l-am avut fără 
încetare în vedere îndată ce, ieşind din metafizica 
pură, am ajuns să luăm în considerare contingenţe¬ 
le, e uşor de înţeles că nu am neglija niciuna din 
posibilităţile ce se oferă pentru a ajunge la ea, chiar 
dacă aceste posibilităţi ar părea să nu aibă pe mo¬ 
ment decât puţine şanse de realizare. Aici şi numai 
aici trebuie căutate adevăratele noastre intenţii; 
toate cele care ni s-ar putea atribui, în afara acestora, 
sunt cu totul inexistente; şi, dacă unii ar pretinde 
că reflecţiile ce vor urma ne-au fost inspirate de 
influenţe exterioare, oricare ar fi ele, le opunem di¬ 
nainte cea mai categorică dezminţire. 

Acestea fiind spuse, pentru că ştim din experi¬ 
enţă că asemenea precauţii nu sunt inutile, credem 
că ne putem dispensa în continuare de orice aluzie 
directă la actualitate, pentru a face mai evident şi 
incontestabil caracterul strict doctrinar pe care 
vrem să-l păstrăm în toate lucrările noastre. Fără 
îndoială, pasiunile politice sau religioase nu-şi vor 
găsi nicidecum locul în ele, dar acesta e un lucru 
pentru care nu ne putem decât felicita, căci nu ţine 

de noi să furnizăm un nou aliment discuţiilor ce ni 

/ 

se par zadarnice, ba chiar lamentabile, ci dimpotri- 

vă să reamintim principiile a căror uitare este, în 
fond, singura cauză adevărată a tuturor acestor 
discuţii. Chiar independenţa noastră, o repetăm, ne 
permite să facem această punere la punct cu toată 
imparţialitatea, fără concesii sau compromisuri de 
nici un fel; şi, în acelaşi timp, această independenţă 
ne interzice orice alt rol în afara celui pe care l-am 
definit, deoarece ea nu poate fi menţinută decât cu 
condiţia de a rămâne întotdeauna în domeniul pur 
intelectual, domeniu care, de altfel, este cel al prin¬ 
cipiilor esenţiale şi imuabile, în consecinţă cel din 
care tot restul derivă mai mult sau mai puţin direct, 
şi prin care trebuie să înceapă obligatoriu redresa¬ 
rea despre care am vorbit adineauri: în afara legă¬ 
turii cu principiile, nu se pot obţine decât rezultate 
cu totul exterioare, instabile şi iluzorii; însă aceasta, 
la drept vorbind, nu este altceva decât una dintre 
formele afirmării supremaţiei spiritualului asupra 
temporalului, care va face tocmai obiectul acestui 
studiu. 



CAPITOLUL 1 

în diferite epoci istorice, şi chiar înainte de ceea 
ce s-a convenit să se numească timpuri istorice, în 
măsura în care putem s-o facem cu ajutorul mărtu¬ 
riilor concordante furnizate de tradiţiile orale sau 

/ 

scrise ale tuturor popoarelor 1 , găsim indiciile unei 
opoziţii frecvente între reprezentanţii a două pu¬ 
teri, una spirituală şi cealaltă temporală, oricare ar 
fi fost de altfel formele speciale îmbrăcate de aces¬ 
tea pentru a se adapta la diversitatea circumstanţe¬ 
lor, după epoci şi ţări. Asta nu înseamnă, totuşi, că 
această opoziţie şi luptele provocate de ea ar fi 
„vechi de când lumea", conform unei expresii de 
care se abuzează adeseori; aceasta ar fi o exagerare 
evidentă, deoarece, pentru ca ele să se producă, a 


1 Aceste tradiţii au fost la început întotdeauna orale; 
uneori, ca la celţi, ele n-au fost niciodată scrise; concordanţa 
lor dovedeşte deopotrivă comunitatea de origine, deci legătura 
cu o tradiţie primordială, şi fidelitatea riguroasă a transmisiei 
orale, a cărei menţinere este, în acest caz, una din principalele 
funcţiuni ale autorităţii spirituale. 

trebuit, după învăţătura tuturor tradiţiilor, ca uma¬ 
nitatea să fi ajuns deja la o fază destul de înde¬ 
părtată de pura spiritualitate primordială. De altfel, 
la origine, cele două puteri în discuţie nu trebuiau 
să existe în starea de funcţiuni separate, exercitate 
prin individualităţi diferite; dimpotrivă, ele trebuie 
să fi fost conţinute atunci în principiul comun din 
care provin, faţă de care reprezentau doar două 
aspecte indivizibile, indisolubil legate în unitatea 
unei sinteze în acelaşi timp superioară şi anterioară 
distincţiei lor. E ceea ce exprimă în special doctrina 
hindusă atunci când spune că la început nu exista 
decât o singură castă; numele Hmnsa, dat acestei 
caste primordiale unice, indică un grad spiritual 
foarte înalt, cu totul excepţional astăzi, dar care era 
atunci comun tuturor oamenilor şi pe care îl pose¬ 
dau oarecum în mod spontan 2 ; şi acest grad este 


2 Aceeaşi indicaţie se regăseşte la fel de clar formulată în 
tradiţia extrem-orientală, aşa cum o arată mai ales acest pasaj 
din Lao Zi: „Cei vechi, maeştrii, posedau Pătrunderea, Clar¬ 
viziunea şi Intuiţia; această Forţă a Sufletului rămânea incon¬ 
ştientă; această Inconştienţă a Forţei Interioare dădea măreţie 
înfăţişării lor... Cine ar putea, în zilele noastre, să lumineze 
tenebrele interioare prin maiestoasa sa limpezime? Cine ar 
putea, astăzi, prin viaţa sa maiestoasă, să revivifice moartea 
interioară? Ei purtau Calea (Dao) în sufletul lor şi erau Indi¬ 
vizi Autonomi; ca atare, ei vedeau perfecţiunile slăbiciunilor 
lor" (Dao Dc ling, cap. XV, trad. Alexandre Ular; cf. Zhuang 
Zi, cap. VI, care este comentariul acestui pasaj). „Inconştien¬ 
ţa" de care e vorba aici se raportează la spontaneitatea acestei 
stări, care nu era atunci rezultatul niciunui efort; şi expresia 

dincolo de cele patru caste ce s-au constituit ulteri¬ 
or, şi între care s-au repartizat diferitele funcţiuni 
sociale. 

Principiul instituţiei castelor, cu totul neînţeles 
de occidentali, nu este altceva decât diferenţa de 
natură ce există între indivizii umani, şi care sta¬ 
bileşte între ei o ierarhie a cărei necunoaştere nu 
poate duce decât la dezordine şi confuzie. Tocmai 
această necunoaştere este implicată în teoria „ega¬ 
litară" atât de dragă lumii moderne, teorie contrară 
tuturor faptelor celor mai bine stabilite şi dezmin¬ 
ţită chiar de simpla observaţie curentă, deoarece 
egalitatea nu există în realitate nicăieri; dar nu este 
locul să dezvoltăm aici acest punct, pe care l-am 
tratat deja în altă parte 3 . 

Cuvintele ce servesc la desemnarea castei, în 
India, nu semnifică altceva decât „natura indivi¬ 
duală"; trebuie înţeles prin aceasta ansamblul ca¬ 
racterelor ce se adaugă naturii umane „specifice" 
pentru a diferenţia indivizii între ei; şi mai trebuie 
să spunem că ereditatea nu e implicată decât în 


„Indivizi Autonomi" trebuie înţeleasă în sensul termenului 
sanscrit svechchhăchări, adică „acela ce-şi urmează propria-i 
voinţă" sau, după o altă expresie întâlnită în ezoterismul is¬ 
lamic, „acela ce-şi este sieşi lege". 

3 Criza lumii moderne, cap. VI; pe de altă parte, despre 
principiul instituţiei castelor, vezi Introducere generală în stu¬ 
diul doctrinelor hinduse (trad. de Daniel Hoblea, Ed. Herald, 
Bucureşti, 2006), partea a 3-a, cap. VI. 

parte în determinarea acestor caractere, altfel toţi 
indivizii aceleiaşi familii ar fi întru totul asemănă¬ 
tori, astfel încât casta nu este strict ereditară în 
principiu, deşi a putut să devină cel mai adesea în 
fapt şi în aplicaţie. în plus, de vreme ce n-ar putea 
exista doi indivizi identici sau egali sub toate ra¬ 
porturile, există obligatoriu diferenţe între cei ce 
aparţin aceleiaşi caste; dar, la fel cum există mai 
multe caractere comune între indivizii aceleiaşi 
specii decât între indivizi de specii diferite, există 
de asemenea mai multe, în interiorul speciei, între 
indivizii aceleiaşi caste decât între cei din caste 
diferite. 

S-ar putea deci spune că distincţia castelor con¬ 
stituie, în cadrul speciei umane, o adevărată cla¬ 
sificare naturală, căreia trebuie să-i corespundă 
repartiţia funcţiunilor sociale. într-adevăr, fiecare 
om, în virtutea propriei sale naturi, este apt să 
ocupe anumite funcţiuni definite cu excluderea 
altora; şi, într-o societate stabilită neîntrerupt pe 
baze tradiţionale, aceste aptitudini trebuie să fie 
determinate după reguli precise, pentru ca, prin 
corespondenţa diverselor genuri de funcţiuni cu 
marile diviziuni ale clasificării „naturilor individu¬ 
ale", şi nu fără excepţii datorate erorilor de aplicare 
mereu posibile, însă reduse într-un fel la minimum, 
fiecare să se găsească în locul pe care trebuie să-l 
ocupe în mod normal, pentru ca astfel ordinea so- 

cială să traducă exact raporturile ierarhice ce rezultă 
din însăşi natura fiinţelor. 

Aceasta este, în puţine cuvinte, raţiunea fun¬ 
damentală a existenţei castelor; şi trebuie să se cu¬ 
noască cel puţin aceste noţiuni esenţiale pentru a 
înţelege referirile pe care le vom face obligatoriu în 
continuare, fie la constituţia lor aşa cum există în 
India, fie la instituţiile analoage întâlnite în altă 
parte, căci este evident că aceleaşi principii, deşi cu 
modalităţi de aplicare diverse, au prezidat ia orga¬ 
nizarea tuturor civilizaţiilor ce posedă un caracter 

cu adevărat tradiţional. 

/ 

Distincţia castelor, cu diferenţierea funcţiunilor 
sociale căreia îi corespunde, rezultă în definitiv 
dintr-o ruptură a unităţii iniţiale; şi tot atunci au 
apărut, ca separate una de cealaltă, puterea spiri¬ 
tuală şi puterea temporală, care constituie, în exer¬ 
citarea lor distinctă, tocmai funcţiunile primelor 
două caste, cea a Brahmanilor şi cea a Ksatriyaşilor. 
De altfel, între aceste două puteri, precum în gene¬ 
ral între toate funcţiunile sociale atribuite de acum 
/ 

înainte diferitelor grupuri de indivizi, trebuia să fi 
existat la origine o armonie perfectă, prin care uni¬ 
tatea primă era menţinută atât cât o permiteau 
condiţiile de existentă ale umanităţii în noua sa fază, 
căci armonia nu este în fond decât un reflex sau o 
imagine a adevăratei unităţi. Doar într-un alt stadiu 

distincţia s-a transformat în opoziţie şi rivalitate, 
armonia a fost distrusă şi a făcut loc luptei între cele 
două puteri, funcţiunile inferioare pretinzând la 
rândul lor supremaţia, pentru a se ajunge în final la 
confuzia maximă, la negarea şi inversarea oricărei 
ierarhii. 

Concepţia generală pe care am schiţat-o astfel 

în liniile sale mari este conformă doctrinei traditio- 

/ 

nale a celor patru vârste succesive în care se împarte 
istoria umană terestră, doctrină ce nu se întâlneşte 
doar în India, ci era cunoscută deopotrivă şi de an¬ 
tichitatea occidentală, în special de greci şi de latini. 
Aceste patru vârste sunt diferitele faze pe care le 
traversează umanitatea îndepărtându-se de prin¬ 
cipiu, aşadar de unitatea şi spiritualitatea primor¬ 
dială; ele sunt etape ale unui fel de materializări 
progresive, inerentă desfăşurării oricărui ciclu de 
manifestare, aşa cum am explicat-o altundeva 4 . 

Doar în ultima dintre aceste patru vârste, pe 
care tradiţia hindusă o numeşte Kali-Yuga sau 
„vârsta sumbră", şi care corespunde epocii în care 
suntem în prezent, s-a putut produce subversiunea 
ordinii normale şi, înainte de toate, a fost posibil ca 
puterea temporală să învingă spiritualul; însă pri¬ 
mele manifestări ale revoltei Ksatriyaşilor împo¬ 
triva Brăhmanilor pot totuşi data cu mult înainte 


4 Criza hunii moderne, cap. I. 

de debutul acestei vârste 5 , debut ce este el însuşi 
mult anterior faţă de tot ce cunoaşte istoria obişnu¬ 
ită sau „profană". Această opoziţie a celor două 
puteri, această rivalitate a exponenţilor lor, era re¬ 
prezentată la celţi sub forma luptei mistreţului 
cu ursul, după un simbolism de origine hiperbore- 
ană, legat de una dintre cele mai vechi tradiţii ale 
umanităţii, dacă nu chiar de prima, de adevărata 
tradiţie primordială; şi acest simbolism ar ocaziona 
ample dezvoltări, care nu şi-ar putea afla locul aici, 
dar pe care vom avea poate ocazia să le expunem 
cândva 6 . 

Nu avem intenţia, în continuare, să urcăm ast¬ 
fel până la origini, şi toate exemplele noastre vor fi 
împrumutate din epoci mult mai apropiate de a 
noastră, cuprinse numai în ceea ce putem numi 
ultima parte a lui Kali-Yugn, cea accesibilă istoriei 


5 Se găseşte o indicaţie în această privinţă în istoria lui 
Parasu-Răma, care, se spune, îi distruge pe Ksatriyaşii revol¬ 
taţi, într-o epocă în care strămoşii hinduşilor locuiau încă 
într-o regiune septentrională. 

b Trebuie spus de altfel că cele două simboluri ale mis¬ 
treţului şi ursului nu se prezintă întotdeauna ca fiind obli¬ 
gatoriu în luptă sau în opoziţie, ci ele pot de asemenea să 
reprezinte uneori cele două puteri spirituală şi temporală, 
sau cele două caste ale druizilor şi cavalerilor, în raporturile 
lor normale şi armonice, cum se vede în special în legenda lui 
Merlin şi Arthur, care într-adevăr sunt de asemenea mistreţul 
şi ursul, aşa cum vom explica dacă circumstanţele ne vor per¬ 
mite să dezvoltăm acest simbolism într-un alt studiu. 

obişnuite şi care începe exact în secolul VI înaintea 
erei creştine. Nu este mai puţin necesar să oferim 
aceste noţiuni sumare despre ansamblul istoriei 
tradiţionale, fără de care restul n-ar putea fi înţeles 
decât imperfect, căci nu se poate înţelege cu adevă¬ 
rat o epocă oarecare decât situând-o la locul pe 
care îl ocupă în întregul unde ea este unul dintre 
elemente; astfel, cum am arătat-o recent, caracte¬ 
rele particulare ale epocii moderne nu se explică 
decât dacă aceasta e considerată faza finală a lui 
Knli-Yugn. Ştim bine că acest punct de vedere sinte¬ 
tic este cu totul contrar spiritului de analiză ce 
domină în dezvoltarea ştiinţei „profane", singura 
cunoscută majorităţii contemporanilor noştri. Dar se 
cuvine să-l afirmăm, cu atât mai mult cu cât el este 
singurul pe care-1 pot adopta toţi cei care, ca şi noi, 
înţeleg să se păstreze strict în linia adevăratei orto¬ 
doxii tradiţionale, fără nicio concesie făcută acestui 
spirit modern care, n-o vom repeta-o niciodată prea 
mult, e identic cu spiritul antitradiţional. 

Fără îndoială, tendinţa ce domină actualmente 
este de a trata drept „legendare" sau chiar „mitice" 
evenimentele celei mai vechi istorii, precum cele la 
care am făcut aluzie, sau chiar altele care sunt mult 
mai puţin vechi, ca şi unele din cele despre care va 
putea fi vorba în continuare, pentru că ele scapă 
mijloacelor de investigare de care dispun istoricii 
„profani". Cei care gândesc astfel, în virtutea obiş- 

nuinţelor dobândite printr-o educaţie ce nu mai 
este astăzi decât o veritabilă deformatie mentală, 
vor putea cel puţin, dacă şi-au păstrat totuşi unele 
posibilităţi de înţelegere, să ia aceste evenimente 
doar pentru valoarea lor simbolică; în ce ne pri¬ 
veşte, ştim că această valoare nu le va micşora cu 
nimic realitatea proprie de evenimente istorice, ci 
ea este în definitiv cea mai importantă, deoarece 
le conferă o semnificaţie superioară, de un ordin 
mult mai profund decât aceea pe care o pot avea în 
ele însele; şi acesta este un punct ce necesită câteva 
explicaţii. 

Tot ceea ce există, indiferent sub ce mod, parti¬ 
cipă în mod necesar la principiile universale, care 
sunt esenţele eterne şi imuabile conţinute în per¬ 
manenta actualitate a Intelectului divin; în conse¬ 
cinţă, se poate spune că toate lucrurile, oricât de 
contingente ar fi în ele însele, traduc sau reprezintă 
principiile în modul şi conform ordinului lor de 
existenţă, pentru că, altfel, ele n-ar fi decât pur 
neant. Astfel, de la un ordin la altul, toate lucrurile 
se înlănţuie şi intră în corespondenţă pentru a con¬ 
cura la armonia universală şi totală, căci armonia, 
cum am arătat deja mai sus, nu este nimic altceva 
decât reflexul unităţii principiale în multiplicitatea 
lumii manifestate; iar această corespondenţă este 
adevăratul fundament al simbolismului. De aceea, 
legile unui domeniu inferior pot fi luate întot- 

deauna pentru a simboliza realităţile unui ordin 
superior, în care îşi au raţiunea lor profundă, care 
le este deopotrivă principiu şi scop; şi putem sem¬ 
nala în trecere, cu această ocazie, eroarea moderne¬ 
lor interpretări „naturaliste" ale vechilor doctrine 
tradiţionale, interpretări ce răstoarnă pur şi sim¬ 
plu ierarhia raporturilor între diferitele ordine ale 

realităţii. 

/ 

De exemplu, pentru a nu lua în considerare de¬ 
cât una din teoriile cele mai răspândite în zilele 
noastre, simbolurile sau miturile nu au avut nicio¬ 
dată rolul de a reprezenta mişcarea astrelor, însă e 
adevărat că se găsesc adesea aici figuri inspirate de 
aceasta şi menite să exprime analogic cu totul alt¬ 
ceva, deoarece legile acestei mişcări traduc în mod 
fizic principiile metafizice de care depind; şi pe 
acestea se baza adevărata astrologie a celor vechi. 
Inferiorul poate simboliza superiorul, dar recipro¬ 
ca este imposibilă; de altfel, dacă simbolul ar fi mai 
îndepărtat de ordinul sensibil decât ceea ce repre¬ 
zintă, în loc să fie mai apropiat, cum ar putea să 
îndeplinească funcţiunea căreia îi este destinat, 
anume de a face adevărul mai accesibil omului 
oferindu-i un „suport" pentru concepţia sa? Pe de 
altă parte, este evident că folosirea unui simbolism 
astronomic, pentru a da acelaşi exemplu, nu împie¬ 
dică nicidecum fenomenele astronomice să existe 
ca atare şi să aibă, în propriul lor ordin, întreaga 

realitate de care sunt susceptibile; este exact la fel 
cu faptele istorice, căci acestea, ca toate celelalte, 
exprimă conform modului lor adevărurile supe¬ 
rioare şi se conformează acelei legi a coresponden¬ 
ţei pe care am indicat-o. Aceste fapte, şi ele, există 
realmente ca atare, dar, în acelaşi timp, sunt în ega¬ 
lă măsură simboluri; şi, din punctul nostru de ve¬ 
dere, ele sunt mult mai demne de interes în calitate 
de simboluri decât ca fapte; nu poate fi altfel, de 
vreme ce noi înţelegem totul în legătură cu princi¬ 
piile, tocmai acest lucru deosebind în mod esenţial, 
cum am explicat în altă parte 7 , „ştiinţa sacră" de 
„ştiinţa profană". 

Am insistat puţin asupra acestor lucruri, pen¬ 
tru a nu se produce nicio confuzie în această pri¬ 
vinţă: trebuie să ştim să aşezăm fiecare lucru la 
rangul ce îi revine în mod normal; istoria, cu con¬ 
diţia să fie considerată cum se cuvine, îşi are, ca tot 
restul, locul său în cunoaşterea integrală, însă ea 
nu are valoare, sub acest raport, decât în măsura în 
care ne permite să găsim, chiar în contingenţele ce 
sunt obiectul ei imediat, un punct de sprijin pentru 
a ne ridica deasupra acestor contingenţe. în ce pri¬ 
veşte punctul de vedere al istoriei „profane", legat 
exclusiv de fapte pe care nu le depăşeşte, el este 
lipsit de interes pentru noi, ca tot ce ţine de dome¬ 
niul simplei erudiţii; prin urmare, noi nu exami- 


1 Criza hunii moderne, cap. IV. 

năm faptele în mod istoric, dacă îl înţelegem sub 
aspectul amintit mai sus, ceea ce ne permite să nu 
ţinem seama deloc de anumite prejudecăţi „critice" 
deosebit de îndrăgite în epoca noastră. De altfel, se 
pare că folosirea exclusivă a anumitor metode nu 
le-a fost impusă istoricilor moderni decât pentru a-i 
împiedica să pătrundă în chestiuni ce n-ar trebui 
să-i privească, pentru simplul motiv că ele i-ar pu¬ 
tea duce la concluzii contrare tendinţelor „materia¬ 
liste" cărora învăţământul „oficial" are misiunea să 
/ 

le asigure predominanţa; se-nţelege de la sine că, 
în ce ne priveşte, nu ne simţim în niciun fel obligaţi 
să păstrăm aceeaşi rezervă. 

Acestea fiind spuse, vom trece direct la aborda¬ 
rea subiectului studiului nostru, fără a mai întârzia 
asupra acestor observaţii preliminarii, al căror sin¬ 
gur scop a fost să precizeze cât mai clar posibil 
spiritul în care îl scriem, şi în care se cuvine de 
asemenea să fie citit dacă se vrea într-adevăr să i 
se pătrundă sensul. 



CAPITOLUL 11 


FUNCŢIUNILE SACERDOŢIULUI 
ŞI ALE REGALITĂŢII 


Opoziţia puterilor spirituală şi temporală, sub 
o formă sau alta, se întâlneşte la aproape toate po¬ 
poarele, lucru deloc surprinzător, deoarece cores¬ 
punde unei legi generale a istoriei umane, legată 
de altfel de ansamblul acelor „legi ciclice" la care 
ne-am referit frecvent în aproape toate lucrările 
noastre. Pentru perioadele cele mai vechi, această 
opoziţie se află de obicei exprimată, în datele tradi¬ 
ţionale, sub o formă simbolică, cum am arătat-o 
deja înainte în ceea ce-i priveşte pe celţi; dar nu ne 
propunem în mod special să dezvoltăm aici acest 
aspect al chestiunii. 

Vom reţine, pentru moment, două exemple, 
unul luat din Orient şi celălalt din Occident: în 
India, antagonismul în discuţie se întâlneşte sub 
forma rivalităţii între Brâhmani şi Ksatriyaşi, din 
care vom relata câteva episoade; în Europa Evului 
Mediu, el este exemplificat mai ales de ceea ce s-a 

numit cearta între Sacerdoţiu şi.Imperiu, deşi a 
avut şi alte aspecte mai particulare, dar nu mai 
puţin caracteristice, cum se va vedea în continuare 1 . 
Ar fi de altfel uşor de constatat că aceeaşi luptă 
continuă şi în zilele noastre, deşi, datorită dezor¬ 
dinii moderne şi a „amestecului castelor", ea este 
agravată de elemente eterogene ce o pot ascunde 
uneori privirilor unui observator superficial. 

Nu s-a contestat, cel puţin la modul general şi 
în afara unor cazuri extreme, că aceste două puteri 
(pe care le putem numi sacerdotală şi regală, aces¬ 
tea fiind adevăratele lor denumiri tradiţionale) îşi 
au rostul şi domeniul lor propriu. în fond, discuţia 
priveşte de obicei chestiunea raporturilor ierarhice 
ce trebuie să existe între ele; e vorba de o luptă 
pentru supremaţie, ea producându-se invariabil 
în acelaşi fel: îi vedem pe războinici, deţinătorii 
puterii temporale, după ce au fost mai întâi supuşi 
autorităţii spirituale, revoltându-se contra ei, de- 
clarându-se independenţi de orice putere supe¬ 
rioară, sau chiar căutând să-şi subordoneze această 


1 S-ar putea găsi multe alte exemple, în special în Orient: 
în China, luptele ce aveau loc în anumite epoci între daoişti 
şi con/ucianişti, ale căror doctrine se raportau la domeniile 
celor două puteri, cum vom explica mai departe; în Tibet, 
ostilitatea arătată în primul rând de regi Lamaismului, care 
a dus de altfel nu doar la triumful, ci la absorbţia completă 
a puterii temporale în organizarea „teocratică" ce mai există 
şi astăzi. 




FUNCŢIUNILE SACERDOŢIULUI Şl ALE REGALITĂŢII 29 


autoritate (căreia i-au recunoscut totuşi, la început, 
supremaţia) şi să facă din ea un instrument în ser¬ 
viciul propriei lor dominaţii. Acest lucru ar fi sufi¬ 
cient pentru a arăta că a existat, într-o asemenea 
revoltă, o inversare a raporturilor normale; însă ea 
e şi mai clară considerând aceste raporturi ca fiind 

nu doar cele între două funcţiuni sociale mai mult 

/ 

sau mai puţin net definite (fiecare putând avea 
tendinţa destul de naturală de a o uzurpa pe cea¬ 
laltă), ci şi între două domenii în care se exercită 
aceste funcţiuni; într-adevăr, relaţiile între aceste 
domenii trebuie să le determine în mod logic pe 
cele dintre puterile corespondente. 

Totuşi, înainte de a aborda în mod direct aceste 
consideraţii, trebuie să mai formulăm câteva ob- 
servaţii ce le vor facilita înţelegerea, precizând sen¬ 
sul anumitor termeni de care ne vom folosi în mod 
constant; şi acest lucru este cu atât mai necesar, cu 
cât aceşti termeni, în utilizarea curentă, au primit o 
semnificaţie destul de vagă şi uneori foarte înde¬ 
părtată de accepţiunea lor iniţială. Mai întâi, dacă 
vorbim de două puteri, şi dacă o putem face în ca¬ 
zurile în care, din raţiuni diverse, păstrăm între ele 
un fel de simetrie exterioară, vom prefera totuşi, 
cel mai adesea, şi pentru a marca mai bine distinc¬ 
ţia lor, să folosim, pentru ordinul spiritual, cuvân¬ 
tul „autoritate" mai degrabă decât „putere", care 
este rezervat ordinului temporal, căruia îi este 

mult mai propriu când vrem să-l înţelegem în sens 
strict. 

într-adevăr, cuvântul „putere" evocă aproape 
inevitabil ideea de forţă, în special a unei forţe ma¬ 
teriale 2 , ce se manifestă vizibil în afară şi se afirmă 
prin folosirea unor mijloace exterioare; şi astfel este, 
chiar prin definiţie, puterea temporală 3 . Dimpotri¬ 
vă, autoritatea spirituală, interioară prin esenţă, nu 
se afirmă decât prin ea însăşi, independent de orice 
sprijin sensibil, şi se exercită într-un mod invizibil; 
dacă se mai poate vorbi aici de putere sau de forţă, 
nu e decât prin transpoziţie analogică, şi, cel puţin 
în cazul unei autorităţi spirituale în stare pură, 
dacă se poate spune aşa, trebuie înţeles bine că e 
vorba despre o putere cu totul intelectuală, al cărei 
nume este „înţelepciune", şi despre singura forţă a 
adevărului 4 . 


2 Ar putea de altfel intra în această noţiune şi forţa voin¬ 
ţei, care nu este „materială" în sensul strict al cuvântului, dar 
care, pentru noi, este încă de acelaşi ordin, deoarece este în 
mod esenţial îndreptată către acţiune. 

3 Numele castei Kâatriyaşilor este derivat din ksntrn, care 
înseamnă „forţă". 

4 în ebraică, distincţia indicată aici este marcată prin fo¬ 
losirea unor rădăcini ce îşi corespund, dar care diferă prin 
prezenţa literelor kaph şi qopli, care sunt în mod respectiv, 
prin interpretarea lor hieroglifică, semnele forţei spirituale şi 
forţei materiale, de unde, pe de o parte, sensurile de adevăr, 
înţelepciune, cunoaştere, şi pe de alta, cele de putere, posesie, 
dominaţie: acestea sunt rădăcinile Imk şi haq, knn şi qnn, pri¬ 
mele forme desemnând atribuţiile puterii sacerdotale, iar 

Se cer de asemenea explicate, chiar puţin mai 
pe larg, expresiile de putere sacerdotală şi putere 
regală, pe care le-am folosit adineaori; ce trebuie 
înţeles aici în mod exact prin sacerdoţiu şi prin 
regalitate? Pentru a începe cu aceasta din urmă, 
vom spune că funcţiunea regală cuprinde tot ceea 
ce, în ordinul social, constituie „guvernarea" pro- 
priu-zisă, şi asta chiar dacă această guvernare n-ar 
avea forma monarhică; această funcţiune, într- 
adevăr, aparţine în particular castei Ksatriyaşilor, 
regele nefiind decât primul dintre aceştia. Funcţiu¬ 
nea în discuţie este dublă într-un fel: administra- 
tivă şi judiciară pe de o parte, militară pe de alta, 
căci ea trebuie să asigure menţinerea ordinii atât 
în interior, ca funcţiune regulatoare şi echilibrantă, 
cât şi în exterior, ca funcţiune protectoare a organi¬ 
zării sociale; aceste două elemente constitutive ale 
puterii regale sunt simbolizate, în diverse tradiţii, 
prin balanţă şi respectiv spadă. Se observă de aici 
că puterea regală este realmente sinonimă puterii 
temporale, chiar luând-o pe aceasta din urmă în 
toată extensia de care este susceptibilă; însă ideea 
mult mai restrânsă pe care Occidentul modern 
şi-o face despre regalitate poate împiedica vădirea 


secundele cele ale puterii regale. Vezi Regdc Lumii, cap. VI 
(trad. de Roxana Cristian şi Florin Mihăescu, Ed. Rosmarin, 
Bucureşti, 1994 - n.t). 

imediată a acestei echivalente, de aceea a fost ne- 
cesar să formulăm de pe-acum această definiţie, 
care nu va trebui pierdută niciodată din vedere în 
continuare. 

în ceea ce priveşte sacerdoţiul, funcţiunea sa 
esenţială este păstrarea şi transmiterea doctrinei 
tradiţionale, în care orice organizaţie socială regu¬ 
lată îşi găseşte principiile sale fundamentale; aceas¬ 
tă funcţiune, de altfel, este evident independentă 
de toate formele speciale pe care le îmbracă doctri¬ 
na pentru a se adapta, în expresia sa, Ia condiţiile 
particulare ale cutărui popor sau cutărei epoci, fapt 
ce nu afectează deloc fondul însuşi al acestei doc¬ 
trine, el rămânând pretutindeni şi întotdeauna 
identic şi imuabil, în măsura în care este vorba de 
tradiţii autentic ortodoxe. E uşor de înţeles că func¬ 
ţiunea sacerdoţiului nu este tocmai cea pe care 
concepţiile occidentale, astăzi mai ales, o atribuie 
„clerului" sau „preoţilor", ori cel puţin că, dacă 
poate fi aceasta într-o oarecare măsură şi în anumi¬ 
te cazuri, ea poate fi şi altceva. într-adevăr, ceea ce 
posedă propriu-zis caracterul „sacru" este doctrina 
tradiţională şi ceea ce se raportează în mod direct 
la ea, această doctrină neluând în mod necesar 
forma religioasă 5 ; aşadar, „sacru" şi „religios" nu 
sunt nicidecum echivalente, primul din aceşti ter- 


5 Se va vedea de altfel mai departe de ce forma religioasă 
propriu-zisă este specifică Occidentului. 

meni fiind mult mai cuprinzător decât al doilea; 
dacă religia face parte din domeniul „sacru", aces¬ 
ta cuprinde în plus elemente şi modalităţi ce nu au 
absolut nimic religios; şi sacerdoţiul, cum o arată 
numele său, se raportează, fără nicio restricţie, la 
tot ceea ce poate cu adevărat să fie numit „sacru". 

Adevărata funcţiune a sacerdoţiului este deci, 
înainte de toate, o funcţiune a cunoaşterii şi a învă¬ 
ţăturii 6 , şi de aceea, cum spuneam mai sus, atri¬ 
butul său propriu este înţelepciunea; desigur, alte 
funcţiuni mai exterioare, precum îndeplinirea ritu¬ 
rilor, îi aparţin în egală măsură, deoarece ele nece¬ 
sită cunoaşterea doctrinei, în principiu cel puţin, şi 
participă la caracterul „sacru" inerent acesteia; însă 
aceste funcţiuni nu sunt decât secundare, conţin- 
gente şi într-un fel accidentale 7 . Dacă aici, în lumea 

6 în virtutea acestei funcţiuni a învăţăturii, în Puruşn- 
siiktn din Rig- Vecia, Brăhmanii sunt reprezentaţi în corespon¬ 
denţă cu gura lui Pimişn, considerat ca „Omul Universal", pe 
când Ksatriyaşii corespund braţelor sale, pentru că funcţiunile 
lor se raportează în mod esenţial la acţiune. 

7 Uneori, exercitarea funcţiunilor intelectuale pe de-o 
parte şi rituale pe de alta, a dat naştere, în sacerdoţiul însuşi, 
la două segmente; se găseşte un exemplu foarte clar în acest 
sens în Tibet: „Primul din aceste două mari segmente îi cu¬ 
prinde pe cei ce propuneau respectarea preceptelor morale şi 
a regulilor monastice ca mijloc al salvării; al doilea îi cuprin¬ 
de pe toţi cei ce preferă o metodă pur intelectuală (numită 
„cale directă"), care-1 eliberează pe cel ce-o urmează de toate 
legile, oricare ar fi ele. Mai lipseşte ca un perete despărţitor 
perfect etanş să separe adepţii acestor două sisteme. Foarte 

occidentală, accesoriul pare să fi devenit funcţiu¬ 
nea principală, dacă nu chiar unică, e pentru că na¬ 
tura reală a sacerdoţiului a fost uitată aproape cu 
totul uitată; acesta este unul din efectele deviaţiei 
moderne, negatoare a intelectualităţii 8 , şi care, dacă 
n-a putut să facă să dispară orice învăţătură doc¬ 
trinară, cel puţin a „minimalizat-o" şi a împins-o 
în ultimul plan. Că n-a fost întotdeauna aşa, o de¬ 
monstrează chiar cuvântul „cler", căci, la origine. 


rari sunt călugării ataşaţi primului care să nu recunoască fap¬ 
tul că viaţa virtuoasă şi disciplina regulilor monastice, oricât 
de admirabile şi, în multe cazuri, indispensabile ar fi, nu con¬ 
stituie totuşi decât o simplă pregătire pentru o cale superioa¬ 
ră. în ce-i priveşte pe partizanii celui de-al doilea sistem, toţi, 
fără excepţie, cred deplin în efectele binefăcătoare ale unei 
stricte fidelităţi faţă de legile morale şi de cele special emise 
pentru membrii comunităţii budiste (Sangha). Mai mult, toţi 
sunt unanimi în a declara că prima dintre cele două metode 
este cea mai recomandabilă pentru majoritatea indivizilor" 
(Alexandra David-Neel, Le Thibet mystique, în Reviie de Paris, 
15 februarie 1928). Am ţinut să reproducem textual acest 
pasaj, deşi anumite expresii folosite în el necesită unele re¬ 
zerve: astfel, nu există aici două „sisteme", care, ca atare, s-ar 
exclude în mod obligatoriu; însă rolul mijloacelor contin¬ 
gente, care este cel al riturilor şi al regulilor de tot felul, şi 
subordonarea lor în raport cu calea pur intelectuală sunt 
definite aici foarte clar, şi într-un mod care, pe de altă parte, 
este în strictă conformitate cu învăţăturile doctrinei hinduse 
pe acest subiect. 

8 Credem că e aproape inutil să amintim că noi luăm în¬ 
totdeauna acest cuvânt în sensul în care el se raportează la 
inteligenţa pură şi la cunoaşterea supra-raţională. 

„cleric" nu însemna altceva decât „învăţat" 9 , opus 
„laicului", care îl desemna pe omul din popor, adi¬ 
că „vulgar", asimilat ignorantului sau „profanu¬ 
lui", căruia nu i se putea cere decât să creadă ceea 
ce nu era capabil să înţeleagă, pentru că acesta este 
singurul mod de a-1 face să participe la tradiţie în 
măsura posibilităţilor sale 10 . E chiar curios de notat 
că aceia care, în epoca noastră, îşi fac un titlu de 
glorie din a se numi „laici", la fel ca şi cei cărora le 


9 Nu este legitim să se-nţeleagă semnificaţia cuvântului 
„cleric" aşa cum o face Julien Benda în cartea sa La Trahison 
des Clercs (ed. rom., Julien Benda, Trădarea cărturarilor, trad. 
de Gabriela Creţia, Humanitas, Bucureşti, 1993 - n.t), deoa¬ 
rece această extensie implică ignorarea unei distincţii funda¬ 
mentale, aceea dintre „cunoaşterea sacră" şi „ştiinţa profană"; 
spiritualitatea şi intelectualitatea nu au cu siguranţă acelaşi 
sens pentru Benda ca şi pentru noi, el introducând în dome¬ 
niul pe care-1 califică drept spiritual multe lucruri care, în 
ochii noştri, sunt de ordin pur temporal şi uman, ceea ce nu 
ne împiedică, de altfel, să recunoaştem că există în cartea sa 
consideraţii foarte interesante şi juste în multe privinţe 

10 Distincţia făcută în catolicism între „Biserica învăţătoa¬ 
re" şi „Biserica învăţată" ar trebui să fie tocmai o distincţie 
între „cei care ştiu" şi „cei care cred"; aşa este în principiu, 
dar, în starea actuală a lucrurilor, e şi în fapt? Ne limităm 
doar la a ridica această problemă, căci nu ţine de noi s-o re¬ 
zolvăm, neavând de altfel mijloacele s-o facem; într-adevăr, 
dacă multe indicii ne fac să credem că răspunsul nu trebuie 
să fie negativ, nu pretindem totuşi că avem o cunoaştere 
completă a organizării actuale a Bisericii catolice, şi nu ne 
putem decât exprima speranţa că există încă, în interiorul 
său, un centru în care se păstrează integral, nu doar „litera", 
ci şi „spiritul" doctrinei tradiţionale. 

place să-şi spună „agnostici", ei fiind de altfel ade¬ 
seori aceiaşi, nu fac prin asta decât să se laude cu 
propria lor ignoranţă; şi, la cei ce nu realizează că 
acesta este sensul etichetelor cu care se împăunea¬ 
ză, această ignoranţă este într-adevăr foarte mare şi 
realmente iremediabilă. 

Dacă sacerdoţiul este, prin excelenţă, păstrăto¬ 
rul cunoaşterii tradiţionale, nu înseamnă că el de¬ 
ţine monopolul ei, căci misiunea lui nu este doar 
de a o conserva integral, ci şi de a o comunica tutu¬ 
ror celor capabili să o primească, de a o distribui 
într-un mod ierarhic conform capacităţii intelectua¬ 
le a fiecăruia. Orice cunoaştere de acest ordin îşi 
are deci sursa în învăţătura sacerdotală, care este 
organul transmiterii sale regulare; şi ceea ce apare 
rezervat în mod aparte sacerdoţiului, în virtutea 
caracterului său de pură intelectualitate, este par¬ 
tea superioară a doctrinei, aşadar cunoaşterea 
principiilor înseşi, pe când dezvoltarea anumitor 
aplicaţii corespunde cel mai bine aptitudinilor ce¬ 
lorlalţi oameni, ale căror funcţiuni îi pun în contact 
direct şi constant cu lumea manifestată, aşadar cu 
domeniul la care se raportează aceste aplicaţii. De 
aceea vedem în India, de pildă, că unele ramuri 
secundare ale doctrinei au fost studiate în special 
de Kâatriyaşi, în timp ce Brahmanii nu le atribuiau 
decât o importanţă relativă, atenţia lor fiind fixată 
neîntrerupt asupra ordinului principiilor transcen- 

dente şi imuabile, restul nefiind decât consecinţe 
accidentale ale acestora, ori, dacă luăm lucrurile în 
sens invers, asupra scopului suprem în raport cu 
care restul nu sunt decât mijloace contingente şi 
subordonate 11 . Există chiar cărţi tradiţionale des- 

/ r 

tinate în special Ksatriyaşilor, deoarece prezintă 
aspecte doctrinare adaptate propriei lor naturi 12 ; 
există „ştiinţe tradiţionale" potrivite mai ales Ksa¬ 
triyaşilor, în timp ce metafizica pură este apanajul 
Brâhmanilor 13 . Acest lucru este perfect legitim, căci 
aceste aplicaţii sau adaptări fac de asemenea parte 

11 Am avut deja ocazia altundeva să semnalăm un caz 
căruia i se aplică ceea ce spunem aici: în timp ce Brahmanii 
sunt orientaţi aproape exclusiv, cel puţin pentru folosul 
lor personal, spre realizarea imediată a „Eliberării" finale, 
Kâatriyaşii au dezvoltat cu predilecţie studiul stărilor condi¬ 
ţionate şi tranzitorii care corespund diverselor stadii ale celor 
două „căi ale lumii manifestate", numite deva-yăna şi pitri- 
yănn (L'Honmie et son devcnir sclon le Vedănta, ediţia a 3-a, cap. 
XXI) [ed. rom.. Omul şi devenirea sa după Vedănla, trad. de 
Maria lvănescu, Ed. Antet, Bucureşti, 1995 - «./.]. 

12 Acesta este, în India, cazul Itihăselor şi al Purănelor, pe 
când studiul Vedei îi priveşte propriu-zis pe Brăhmani, pen¬ 
tru că aici este principiul oricărei cunoaşteri sacre; se va ve¬ 
dea de altfel mai departe că distincţia obiectelor de studiu 
potrivite celor două caste corespunde, într-un mod general, 
celei între cele două părţi ale tradiţiei care, în doctrina hindu¬ 
să, sunt numite Sruti şi Smriti. 

13 Vorbim întotdeauna despre Brăhmani şi Ksatriyaşi lu¬ 
aţi în ansamblul lor; dacă există excepţii individuale, ele nu 
aduc niciun prejudiciu principiului însuşi al castelor, dove¬ 
dind doar că aplicarea acestui principiu nu poate fi decât 
aproximativă, în special în condiţiile din Kali-Yuga. 

din cunoaşterea sacră considerată în integralitatea 
sa, şi de altfel, deşi casta sacerdotală nu e direct in¬ 
teresată de ele spre propriul ei folos, ele sunt totuşi 
lucrarea sa, deoarece numai ea este calificată pen¬ 
tru a le controla perfecta conformitate cu principii¬ 
le. Numai că, se poate ajunge ca Ksatriyaşii, atunci 
când se revoltă împotriva autorităţii spirituale, să 
nu mai admită caracterul relativ şi subordonat al 
acestor cunoştinţe, să le considere în acelaşi timp 
drept ale lor şi să nege că le-au primit de la Brah¬ 
mani, şi în fine, chiar să meargă până la a le pre¬ 
tinde superioare celor ce sunt posesia exclusivă a 
celor din urmă. Rezultă de aici, în concepţiile Ksa- 
triyaşilor revoltaţi, inversarea raporturilor normale 
între principii şi aplicaţiile lor, sau uneori, în cazu¬ 
rile împinse la extrem, chiar negarea pur şi simplu 
a oricărui principiu transcendent; avem de-a face, 
în toate situaţiile, cu substituirea „metafizicului" 
cu „fizicul", înţelegând aceste cuvinte în sensul lor 
riguros etimologic, ori, în alţi termeni, cu ceea ce se 
poate numi „naturalism", aşa cum se va vedea mai 
bine în continuare 14 . 


14 Deşi vorbeam aici de Brâhmani şi Ksatriyaşi, căci folo¬ 
sirea acestor cuvinte facilitează foarte mult exprimarea lucru¬ 
rilor de care e vorba, trebuie înţeles bine că tot ceea ce am 
spus nu se aplică doar Indiei; şi aceeaşi remarcă va fi valabilă 
de fiecare dată când vom folosi astfel aceşti termeni fără să 
ne referim în mod expres la forma tradiţională hindusă; vom 
explica de altfel mai pe larg aceste lucruri puţin mai încolo. 

în cunoaşterea tradiţională, din această distinc¬ 
ţie între două ordine ce pot fi desemnate, într-un 
mod general, respectiv ca acela al principiilor şi cel 
al aplicaţiilor, ori, conform a ceea ce am spus, ca 
ordinul „metafizic" şi ordinul „fizic", au derivat, în 
misterele antice, atât în Occident cât şi în Orient, 
distincţia a ceea ce s-a reunit sub numele de „mari¬ 
le mistere" şi „micile mistere", cele din urmă com¬ 
portând într-adevăr în mod esenţial cunoaşterea 
naturii, iar primele cunoaşterea a ceea ce este din¬ 
colo de natură 15 . Aceeaşi distincţie corespundea 
tocmai celei dintre „iniţierea sacerdotală" şi „iniţie¬ 
rea regală", aşadar cunoştinţele transmise în aceste 
două genuri de mistere erau privite ca necesare în 
exercitarea funcţiunilor respective ale Brahmanilor 
şi Ksatriyaşilor, sau ale echivalentelor acestor două 
caste în instituţiile diverselor popoare 16 ; însă, bine- 


15 Dintr-un punct de vedere puţin diferit, dar totuşi 
strâns legat de acesta, se poate spune de asemenea că „micile 
mistere" privesc doar posibilităţile stării umane, pe când 
„marile mistere" se raportează la stările supra-umane; prin 
realizarea acestor posibilităţi sau stări, ele conduc respectiv la 
„Paradisul terestru" şi la „Paradisul ceresc", aşa cum o spune 
Dante într-un text din De Monnrchin pe care-1 vom cita mai 
încolo; şi nu trebuie uitat că, precum acelaşi Dante o arată 
destul de clar în Divina Comedia, şi cum vom mai avea ocazia 
s-o repetăm în continuare, „Paradisul terestru" nu trebuie 
considerat, în realitate, decât ca o etapă pe calea ce duce la 
„Paradisul ceresc". 

16 în vechiul Egipt, a cărui structură era evident „teo¬ 
cratică", se pare că regele a fost considerat ca asimilat castei 

înţeles, sacerdoţiul era acela care, în virtutea func- 
ţiunii sale de învăţare, conferea deopotrivă cele 
două iniţieri, şi care asigura astfel legitimitatea 
efectivă nu doar propriilor săi membri, ci şi celor ai 
castei ce deţinea puterea temporală; şi de aici pro¬ 
vine, cum vom vedea, „dreptul divin al regilor" 17 . 
Lucrurile stau astfel deoarece posesiunea „marilor 
mistere" o implică, afortiori şi cumva „pe deasupra", 
pe cea a „micilor mistere"; cum orice consecinţă şi 


sacerdotale datorită iniţierii sale în mistere, şi că uneori el a 
fost ales dintre membrii acestei caste; aceasta, cel puţin, o 
afirmă Plutarh: „Regii erau aleşi dintre preoţi sau dintre răz¬ 
boinici, deoarece aceste două clase, una datorită curajului 
său, cealaltă în virtutea înţelepciunii sale, se bucurau de o 
stimă şi de o consideraţie speciale. Când regele provenea din 
clasa războinicilor, el intra îndată după alegerea sa în clasa 
preoţilor; el era iniţiat atunci în acea filozofie în care erau as¬ 
cunse atâtea lucruri, sub formule şi mituri ce învăluiau ade¬ 
vărul într-o aparenţă obscură, lăsându-1 doar să se întrevadă" 
(Plutarh, Despre Isis şi Osiris, trad. Maria Genescu, Ed. Herald, 
2006 - n.t). Se va remarca faptul că sfârşitul acestui pasaj con¬ 
ţine indicaţia foarte explicită a dublului sens al cuvântului 
„revelaţie" (cf. Regele lumii, p. 38). 

17 Trebuie adăugat că, în India, a treia castă, cea a Vai- 
Syaşilor, ale cărei funcţiuni sunt de ordin economic, este 
admisă la o iniţiere ce îi conferă dreptul la calificările (comu¬ 
ne cu ale primelor două) de ăi~ya sau „nobil" şi de dvija sau 
„de două ori născut"; cunoştinţele ce i se potrivesc în mod 
special nu reprezintă de altfel, în principiu cel puţin, decât o 
porţiune restrânsă a „micilor mistere" aşa cum le-am definit; 
dar nu vom insista asupra acestui punct, căci subiectul pre¬ 
zentului studiu nu comportă propriu-zis decât examinarea 
raporturilor primelor două caste. 

orice aplicaţie sunt conţinute în principiul din care 
provin, funcţiunea superioară presupune „emina¬ 
mente" posibilităţile funcţiunilor inferioare 18 ; este 
în mod necesar astfel în orice ierarhie veritabilă, 
adică întemeiată pe natura însăşi a fiinţelor. 

Mai este un punct pe care trebuie să-l semna¬ 
lăm aici, cel puţin pe scurt şi fără a insista asupra 
lui prea mult: alături de expresiile „iniţiere sacer¬ 
dotală" şi „iniţiere regală", şi în paralel ca să spu¬ 
nem aşa, se întâlnesc şi cele de „artă sacerdotală" şi 
„artă regală", care desemnează punerea în lucrare 
a cunoştinţelor învăţate în iniţierile corespondente, 
cu întreg ansamblul de „tehnici" ce ţin de respecti¬ 
vele lor domenii 19 . Aceste denumiri s-au păstrat 
multă vreme în vechile corporaţii, şi a doua, cea de 
„artă regală", a avut chiar un destin destul de neo¬ 
bişnuit, căci ea s-a transmis până la Masoneria 


18 Se poate deci spune că puterea spirituală aparţine „în 
mod formal" castei sacerdotale, pe când puterea temporală 
aparţine „eminamente" aceleiaşi caste sacerdotale şi „în mod 
formal" castei regale. Astfel, după Aristotel, „formele" supe¬ 
rioare conţin „eminamente" „formele" inferioare. 

19 Trebuie notat în această privinţă că, la romani, Ianus, 
care era zeul iniţierii în mistere, era în acelaşi timp zeul 
Collegia-e i fnbrorum; această apropiere este deosebit de semni¬ 
ficativă din punctul de vedere al corespondenţei indicate aici. 
- Despre transpoziţia prin care orice artă, la fel ca şi orice 
ştiinţă, poate primi o valoare propriu-zis „iniţiatică", vezi Ezo¬ 
terismul lui Dnnte (trad. de Daniel Hoblea, Ed. Aion, Oradea, 
2005), pp. 12-15. 

modernă, în care, se înţelege de la sine, nu mai 
subzistă, la fel ca mulţi alţi termeni şi alte simbo¬ 
luri, decât ca un vestigiu neînţeles al trecutului. în 
ce priveşte denumirea de „artă sacerdotală", aceas¬ 
ta a dispărut cu totul; totuşi, ea se potrivea în mod 
evident constructorilor catedralelor din Evul Me¬ 
diu, cu acelaşi titlu ca al artei constructorilor de 
temple din antichitate; dar s-a produs apoi o con¬ 
fuzie a celor două domenii, datorată unei pierderi 
cel puţin parţiale a tradiţiei, consecinţă ea însăşi a 
uzurpărilor spiritualului de către temporal; şi astfel 
s-a pierdut până şi numele de „artă sacerdotală", 
neîndoielnic spre epoca Renaşterii, care marchează 
într-adevăr, sub toate raporturile, sfârşitul ruptu¬ 
rii lumii occidentale de propriile sale doctrine 
tradiţionale 20 . 

t 


20 Unii fixează cu precizie în secolul XV data acestei pier¬ 
deri a vechii tradiţii, care a dus la reorganizarea, în 1459, a 
confreriilor de constructori pe o nouă bază, incompletă de 
acum înainte. E de remarcat că, începând din această epocă, 
bisericile n-au mai fost orientate în mod regulat, fapt ce are, 
pentru subiectul în discuţie, o importanţă mult mai mare 
decât s-ar putea crede la prima vedere (cf. Regele lumii, pp. 96 
şi 123-124). 




CAPITOLUL III 


CUNOAŞTERE ŞI ACŢIUNE 


Am afirmat mai sus că raporturile celor două 
puteri - spirituală şi temporală - trebuie să fie de¬ 
terminate de cele ale domeniilor lor; readusă astfel 
la principiul său, chestiunea ni se pare foarte sim¬ 
plă, fiind identică, în fond, celei a raporturilor între 
cunoaştere şi acţiune. S-ar putea obiecta la aceasta 
că, după cele expuse, deţinătorii puterii temporale 
trebuie de asemenea să posede în mod normal o 
anumită cunoaştere; dar, pe lângă faptul că nu o 
posedă, ci au primit-o de la autoritatea spirituală, 
această cunoaştere nu vizează decât aplicaţiile doc¬ 
trinei, nu şi principiile; ea nu este deci, la drept 
vorbind, decât o cunoaştere prin participare. 

Cunoaşterea prin excelenţă - singura ce merită 
cu adevărat acest nume în plenitudinea sensului 
său - este cunoaşterea principiilor, independent de 
orice aplicaţie contingenţă, această cunoaştere 
aparţinând exclusiv celor ce posedă autoritatea 
spirituală, deoarece nimic din ea nu provine din 

ordinul temporal, chiar înţeles în accepţiunea sa 
cea mai largă. Dimpotrivă, când se trece la aplicaţii, 
ele se raportează la acest ordin temporal, deoarece, 
în acest caz, cunoaşterea nu mai este considerată 
doar în sine şi pentru sine, ci în măsura în care îi 
dă acţiunii legea sa; şi în această măsură ea este ne¬ 
cesară pentru cei a căror funcţiune proprie este în 

mod esenţial de domeniul acţiunii. 

/ / 

Este evident că puterea temporală, sub diversele 
sale forme - militară, judiciară, administrativă - 
este în întregime angajată în acţiune; ea este deci, 
chiar prin atribuţiile sale, închisă în limitele acţiu¬ 
nii, adică în limitele lumii ce se poate numi pro- 
priu-zis „umană", cuprinzând de altfel în acest 
termen posibilităţi mult mai întinse decât cele luate 
de obicei în considerare. 

Dimpotrivă, autoritatea spirituală se întemeia¬ 
ză în întregime pe cunoaştere, pentru că, aşa cum 
s-a văzut, funcţiunea sa esenţială este păstrarea şi 
învăţarea doctrinei, iar domeniul său este nelimitat 
precum adevărul însuşi 1 ; ceea ce prin însăşi natura 
lucrurilor îi este rezervat autorităţii spirituale 
(neputând să o comunice oamenilor ale căror func¬ 
ţiuni sunt de un alt ordin, căci posibilităţile lor nu 
o presupun) e cunoaşterea transcendentă şi „su- 


' Conform doctrinei hinduse, cei trei termeni „Adevăr, 
Cunoaştere, Infinit" sunt identificaţi în Principiul suprem: 
acesta este sensul formulei Satyam fnânam Anantam Brahma. 

premă" 2 , care depăşeşte domeniul „uman" şi chiar, 
în mod mai general, lumea manifestată, cunoaştere 
ce nu mai este „fizică", ci „metafizică" în sensul 
etimologic al cuvântului. Trebuie înţeles bine că nu 
este vorba aici despre o voinţă a castei sacerdotale 
de a păstra doar pentru ea cunoaşterea anumitor 
adevăruri, ci de o necesitate ce rezultă în mod di¬ 
rect din diferentele de natură ce există între fiinţe, 
diferenţe care, am spus-o deja, sunt raţiunea de a fi 
şi fundamentul distincţiei castelor. Oamenii făcuţi 
pentru acţiune nu sunt făcuţi pentru cunoaşterea 
pură şi, într-o societate constituită pe baze cu ade¬ 
vărat tradiţionale, fiecare trebuie să îndeplinească 
funcţiunea pentru care este realmente „calificat"; 
altfel, totul nu este decât confuzie şi dezordine, 
nicio funcţiune nu este îndeplinită cum ar trebui, şi 
tocmai asta se întâmplă în epoca actuală. 

Ştim bine că, tocmai datorită acestei confuzii, 
consideraţiile pe care le expunem aici pot să pară 
extrem de ciudate pentru lumea occidentală mo¬ 
dernă, în care ceea ce se numeşte „spiritual" nu are 
cel mai adesea decât un raport foarte îndepărtat cu 
punctul de vedere strict doctrinar şi cu cunoaşterea 
eliberată de toate contingenţele. Se poate face chiar, 
pe acest subiect, o observaţie destul de curioasă: 

2 în India, cunoaşterea ( vidyă ) este diferenţiată, după obiec¬ 
tul sau domeniul său, în „supremă" (pară) şi „non-supremă" 
(apară). 

cei de astăzi nu se mai mulţumesc să distingă spiri¬ 
tualul şi temporalul cum este legitim şi chiar nece¬ 
sar, ci au pretenţia să le separe în mod radical. La 
drept vorbind, cele două ordine n-au fost niciodată 
amestecate cum sunt în prezent şi, mai ales, preo¬ 
cupările temporale n-au afectat niciodată atât de 
mult ceea ce trebuia să fie absolut independent de 
ele; este inevitabil, fără îndoială, să fie aşa, datorită 
condiţiilor epocii noastre, pe care le-am descris în 
altă parte. 

De aceea, pentru a evita orice interpretare falsă, 
trebuie să declarăm categoric că lucrurile spuse 
acum nu privesc decât ceea ce am numit mai sus 
autoritate spirituală în stare pură, pentru care n-ar 
avea rost să căutăm exemple în jurul nostru. Dacă 
se doreşte, s-ar putea chiar crede că nu e vorba aici 
decât de un tip teoretic şi într-un fel „ideal", deşi, 
la drept vorbind, acest mod de a considera chesti¬ 
unea nu este în întregime al nostru; recunoaştem 
că în fapt, în aplicaţiile istorice, trebuie întotdeau¬ 
na să se ţină seama de contingenţe într-o anumită 
măsură, însă noi nu luăm totuşi civilizaţia Occi¬ 
dentului modern decât drept ceea ce este, adică o 
deviaţie şi o anomalie, care se explică de altfel prin 
corespondenţa sa cu ultima fază din Kali-Yuga. 

Dar să revenim la raporturile dintre cunoaştere 
şi acţiune; am avut deja ocazia să tratăm destul de 

amplu 3 această problemă, în consecinţă nu vom 
repeta aici tot ce am spus atunci; este totuşi indis¬ 
pensabil să amintim cel puţin punctele cele mai 
esenţiale. Am considerat antiteza Orient-Occident, 
în starea prezentă a lucrurilor, ca putându-se re¬ 
zuma în fond la următoarele: Orientul menţine su- 

t 

perioritatea cunoaşterii asupra acţiunii, pe când 
Occidentul modern afirmă dimpotrivă superiori¬ 
tatea acţiunii asupra cunoaşterii, atunci când nu 
merge până la negarea completă a acesteia; spu¬ 
nem doar Occidentul modern, căci a fost cu totul 
altfel în antichitate şi în Evul Mediu. 

Toate doctrinele tradiţionale, orientale sau oc- 
cidentale, sunt unanime în a afirma superioritatea 
şi chiar transcendenţa cunoaşterii în raport cu acţi¬ 
unea, faţă de care prima joacă într-un fel rolul 
„motorului imobil" al lui Aristotel, ceea ce, bineîn¬ 
ţeles, nu vrea să spună că acţiunea nu-şi are un loc 
legitim şi o importanţă în ordinul său, însă acest 
ordin nu este decât cel al contingenţelor umane. 
Schimbarea ar fi imposibilă fără un principiu din 
care ea să provină, şi care, prin chiar faptul că-i 
este principiu, nu-i poate fi supus, fiind aşadar 
obligatoriu „imobil", centrul „roţii lucrurilor" 4 . La 


3 Criza lumii moderne, cap. III. 

4 Centrul imobil este imaginea principiului imuabil, miş¬ 
carea fiind luată aici pentru a simboliza schimbarea în gene¬ 
ral, prima nefiind decât o specie particulară a celei de-a doua. 



•IU Al ITOKITATE SPIRITUALĂ Şl PUTERE TEMPORALĂ 

fel, acţiunea, care aparţine lumii schimbării, nu-şi 
poate avea principiul în ea însăşi; întreaga realitate 
de care este susceptibilă provine dintr-un principiu 
aflat dincolo de domeniul său, şi care nu se poate 
găsi decât în cunoaştere. 

Doar cunoaşterea, într-adevăr, permite ieşirea 
din lumea schimbării sau a „devenirii" şi din limi¬ 
tările ce-i sunt inerente acesteia, iar atunci când 
atinge imuabilul, adică în cazul cunoaşterii princi¬ 
piale sau metafizice - cunoaşterea prin excelenţă 5 - 
ea posedă la rându-i imutabilitatea, căci orice cu¬ 
noaştere adevărată este în mod esenţial identificare 
cu obiectul său. 

Autoritatea spirituală, tocmai prin faptul că 
implică această cunoaştere, posedă de asemenea în 
ea însăşi imutabilitatea; puterea temporală, dimpo¬ 
trivă, este supusă tuturor vicisitudinilor contingen¬ 
tului şi tranzitoriului, cel puţin atunci când un 
principiu superior nu-i transmite, în măsura com¬ 
patibilă cu natura sa şi caracterul său, stabilitatea 
pe care n-o poate avea prin propriile-i mijloace. 
Acest principiu nu poate fi decât cel reprezentat de 
autoritatea spirituală; puterea temporală are deci 
nevoie, pentru a subzista, de o consacrare care 

5 Dimpotrivă, cunoaşterea „fizică" nu este decât cunoaş¬ 
terea legilor schimbării, legi ce sunt doar reflexul principiilor 
transcendente în natură; aceasta din urmă, în întregul ei, nu 
este altceva decât domeniul schimbării; de altfel, latinescul 
natura şi grecescul cpooţ exprimă ideea de „devenire". 

constituie legitimitatea sa, aşadar conformitatea sa 
cu însăşi ordinea lucrurilor. Aceasta era raţiunea 
de a fi a „iniţierii regale", pe care am definit-o în 
capitolul precedent; şi în asta constă propriu-zis 
„dreptul divin" al regilor sau ceea ce tradiţia ex- 
trem-orientală numeşte „împuternicirea Cerului": 
exercitarea puterii temporale în virtutea unei dele¬ 
gări a autorităţii spirituale, căreia această putere îi 
aparţine „eminamente", aşa cum am explicat-o 
atunci 6 . Oricărei acţiuni ce nu provine din cunoaş¬ 
tere îi lipseşte principiul, nemaifiind decât o agi¬ 
taţie vană; la fel, orice putere temporală ce nu-şi 
recunoaşte subordonarea faţă de autoritatea spiri¬ 
tuală este de asemenea vană şi iluzorie; separată de 
principiul său, ea nu va putea să se exercite decât 
într-un mod dezordonat şi va merge fatalmente 
spre propria-i distrugere. 

Deoarece am vorbit de „împuternicirea Cerului", 
ar fi oportun să arătăm aici cum ar trebui îndepli¬ 
nită, după Confucius, această împuternicire: 

Vechii prinţi, pentru a face să strălucească virtuţile 
naturale în inima tuturor oamenilor, se străduiau 
mai întâi să-şi guverneze fiecare bine principatul 
său. Pentru a-şi guverna bine principatele, îşi pu¬ 
neau mai întâi ordine în familiile lor. Pentru a-şi 


6 De aceea cuvântul tuelek, care înseamnă „rege" în ebrai¬ 
că şi în arabă, are în acelaşi timp, şi chiar înainte de toate, 
sensul de „trimis". 

pune ordine în familiile lor, învăţau mai întâi să se 
perfecţioneze pe ei înşişi. Pentru a se perfecţiona pe 
ei înşişi, îşi stăpâneau mai întâi mişcările inimilor. 
Pentru a-şi stăpâni mişcările inimilor, îşi desăvâr¬ 
şeau mai întâi voinţa. Pentru a-şi desăvârşi voinţa, 
îşi dezvoltau cunoştinţele cât mai mult posibil. 
Dezvoltându-şi cunoştinţele pătrundeau natura lu¬ 
crurilor. Natura lucrurilor odată pătrunsă, cunoş¬ 
tinţele atingeau cel mai înalt grad al lor. Ajungând 
cunoştinţele la cel mai înalt grad al lor, voinţa se 
desăvârşea. Voinţa fiind desăvârşită, mişcările ini¬ 
mii sunt stăpânite. Mişcările inimii fiind stăpânite, 
omul scapă de lipsuri. După ce s-a îndreptat pe sine 
însuşi, se stabileşte ordinea în familie. Ordinea 
domnind în familie, principatul este bine guvernat. 
Principatul fiind bine guvernat, întreg imperiul se 
bucură de pace 7 . 

Va trebui să se recunoască faptul că această 
concepţie a rolului suveranului diferă extrem de 
mult de ideea ce şi-o poate face despre el Occiden¬ 
tul modern, acesta neputând-o de altfel înlocui, ci 
doar să-i dea o cu totul altă importanţă; cunoaş¬ 
terea - e bine să se remarce - este în mod expres 
indicată drept condiţie primă a stabilirii ordinii, 
chiar în domeniul temporal. 

E uşor de înţeles acum că, într-o civilizaţie, in¬ 
versarea raporturilor dintre cunoaştere şi acţiune 


7 Ta-hio, partea I-a, traducere de P. Couvreur. 

este o consecinţă a uzurpării supremaţiei de către 
puterea temporală; într-adevăr, puterea temporală 
trebuie să pretindă în acest caz că nu există niciun 
domeniu care să fie superior domeniului său, care 
este tocmai cel al acţiunii. Totuşi, dacă lucrurile s-ar 
fi menţinut în acest stadiu, nu s-ar fi ajuns în 
punctul în care suntem astăzi, când cunoaşterii îi 
este negată orice valoare; pentru a se-ntâmpla asta, 
era nevoie ca KSatriyaşii, la rândul lor, să fie 
deposedaţi de putere de către castele inferioare 8 , 
într-adevăr, cum arătam înainte, KSatriyaşii, chiar 
revoltaţi, au mai degrabă tendinţa să afirme o doc¬ 
trină trunchiată, falsificată prin ignorarea sau ne¬ 
garea a tot ce depăşeşte ordinul „fizic", dar în care 
subzistă încă anumite cunoştinţe reale, deşi in¬ 
ferioare; ei pot chiar să aibă pretenţia ca această 
doctrină incompletă şi iregulară să treacă drept 
expresia adevăratei tradiţii. 

Există aici o atitudine care, deşi condamnabilă 
din perspectiva adevărului, nu este lipsită totuşi de 
o anumită măreţie 9 ; de altfel, nu sunt termeni pre- 


8 în particular, faptul de a acorda o importanţă prepon¬ 
derentă consideraţiilor de ordin economic - un caracter foarte 
izbitor al epocii noastre - poate fi privit ca un semn al domi¬ 
naţiei VaiSyaşilor, al căror echivalent aproximativ este repre¬ 
zentat în lumea occidentală prin burghezie; şi într-adevăr, de 
la Revoluţie, burghezia este cea care domină. 

9 Această atitudine a KSatriyaşilor revoltaţi ar putea fi 
caracterizată în mod destul de exact prin denumirea de 

cum „nobleţe", „eroism", „onoare", desemnarea 
unor calităţi în mod esenţial inerente naturii 

/ I 

Ksatriyaşilor? Dimpotrivă, când elementele cores¬ 
punzătoare funcţiunilor sociale de un ordin inferi¬ 
or ajung la rândul lor să domine, orice doctrină 
tradiţională, chiar mutilată sau alterată, dispare cu 
totul; nu mai subzistă nici măcar cel mai mic vesti¬ 
giu al „ştiinţei sacre", aceasta fiind domnia „ştiin¬ 
ţei profane", adică a ignoranţei luată drept ştiinţă 
ce se complace în propria-i nulitate. Toate acestea 
s-ar putea rezuma în câteva cuvinte: supremaţia 

Brahmanilor menţine ortodoxia doctrinară; revolta 
/ 

Ksatriyaşilor provoacă heterodoxia; însă o dată cu 
dominaţia castelor inferioare începe noaptea inte¬ 
lectuală ce domneşte astăzi în Occident, şi care 
ameninţă de altfel să-şi răspândească tenebrele 
asupra lumii întregi. 

Ni se va reproşa poate că vorbim ca şi cum ar fi 
existat caste peste tot, aplicând nejustificat oricărei 
organizări sociale denumiri ce nu se potrivesc pro- 
priu-zis decât celei a Indiei; şi totuşi, de vreme ce, 
în definitiv, aceste denumiri desemnează funcţiuni 
prezente în mod necesar în orice societate, nu cre- 


„luciferism", care nu trebuie confundat cu „satanismul", deşi 
există fără îndoială între ele o anumită conexiune: „lucife- 
rismul" este refuzul recunoaşterii unei autorităţi superioare; 
„satanismul" este inversarea raporturilor normale şi a ordinii 
ierarhice; şi acesta din urmă este adesea o consecinţă a pri¬ 
mului, aşa cum Lucifer a devenit Satan după căderea sa. 

dem că această extensie este abuzivă. E-adevărat, 
casta nu este doar o funcţiune, ci de asemenea, şi 
înainte de toate, este ceea ce îi face apţi pe indivizii 
umani, datorită naturii lor, să ocupe o anume func¬ 
ţiune mai degrabă decât oricare alta; însă aceste 
diferenţe de natură şi de aptitudini există pretu¬ 
tindeni unde există oameni. 

Diferenţa între o societate în care există caste, 
în adevăratul sens al cuvântului, şi una în care nu 
există, este că, în prima, se poate identifica o cores¬ 
pondenţă normală între natura indivizilor şi func¬ 
ţiunile pe care ei le exercită, sub singura rezervă a 
erorilor de aplicaţie (ce nu sunt în orice caz decât 
excepţii), pe când în a doua această corespondenţă 
nu există, ori, cel puţin, nu se întâlneşte decât acci¬ 
dental; şi acest ultim caz este cel ce se produce 
atunci când organizării sociale îi lipseşte baza tra¬ 
diţională 10 . în cazurile normale, există întotdeauna 
ceva comparabil cu instituţia castelor, cu adaptări¬ 
le cerute de condiţiile proprii unui popor sau altuia; 
însă organizarea pe care o găsim în India reprezintă 
tipul exemplar, ca aplicaţie a doctrinei metafizice 
în ordinul uman, şi ar fi suficient doar acest motiv 


10 Abia e nevoie să observăm că „clasele" sociale, aşa 
cum sunt înţelese astăzi în Occident, nu au nimic în comun 
cu adevăratele caste şi nu sunt decât un fel de contrafacere 
lipsită de valoare şi importanţă a acestora, nefiind nicide¬ 
cum întemeiate pe diferenţa posibilităţilor implicate în natura 
indivizilor. 

pentru a justifica limbajul pe care l-am adoptat, 
preferându-1 oricărui altuia pe care l-am fi putut 
împrumuta de la instituţii ce au, prin forma lor mai 
specializată, un câmp de aplicare mult mai limitat, 
şi care, în consecinţă, n-ar putea oferi aceleaşi po¬ 
sibilităţi în exprimarea anumitor adevăruri de un 
ordin cu totul general 11 . 

Mai există de altfel un motiv, deloc neglijabil, 
deşi mai contingent: este remarcabil că organizarea 
socială a Evului Mediu occidental era calchiată în¬ 
tocmai pe diviziunea castelor, clerul corespunzând 
Brăhmanilor, nobilimea Ksatriyaşilor, negustorimea 
Vaiâyaşilor, iar şerbii ăudraşilor. Acestea nu erau 
caste în toată accepţiunea cuvântului, însă această 
coincidenţă, care nu are cu siguranţă nimic fortuit, 
permite să se efectueze foarte uşor o transpoziţie 
de termeni pentru a trece de la un caz la celălalt; şi 
această remarcă îşi va găsi aplicarea în exemplele 
istorice pe care le vom examina în continuare. 


11 Lucrurile stau astfel deoarece doctrina hindusă este, 
dintre doctrinele tradiţionale ce au supravieţuit până în zilele 
noastre, cea care pare să derive în modul cel mai direct din 
tradiţia primordială; însă acesta este un punct asupra căruia 
nu vom insista aici. 


CAPITOLUL IV 


NATURA BRAHMANILOR 
ŞI A KSATRIYAŞILOR 


înţelepciunea şi forţa sunt atributele corespun¬ 
zătoare, prima, Brahmanilor şi a doua, KSatriya- 
şilor, ori, dacă se preferă, autorităţii spirituale şi 
respectiv puterii temporale; şi e interesant de notat 
că, la vechii egipteni, simbolul Sfinxului, într-una 
dintre semnificaţiile sale, reunea tocmai aceste 
două atribute considerate conform raporturilor lor 
normale. într-adevăr, capul uman poate fi conside¬ 
rat ca figurând înţelepciunea, iar corpul leului for¬ 
ţa; capul este autoritatea spirituală care conduce, 
corpul, puterea temporală care acţionează. E de 
remarcat de altfel că Sfinxul este întotdeauna figu¬ 
rat în repaos, puterea temporală fiind luată aici în 
starea „non-acţionantă" în principiul său spiritual 
unde este conţinută „eminamente", aşadar, doar ca 
posibilitate de acţiune sau, mai bine, în principiul 
divin ce unifică spiritualul şi temporalul, acesta 
fiind dincolo de distincţia lor şi constituind sursa 

comună din care provin amândouă - prima în 
mod direct, iar a doua indirect şi prin intermediul 
primeia. 

Găsim în altă parte un simbol verbal care, prin 
structura sa hieroglifică, este un echivalent exact al 
Sfinxului: numele druizilor, care se citeşte dru-vid, 
unde prima rădăcină înseamnă forţă, iar a doua 
înţelepciune 1 ; şi reunirea celor două atribute în 
acest nume, precum cea a celor două elemente ale 
Sfinxului într-o singură şi aceeaşi fiinţă, în afară 
faptului că marchează regalitatea ca implicit conţi¬ 
nută în sacerdotiu, este fără îndoială o amintire din 
epoca îndepărtată în care cele două puteri erau 
încă unite, în starea de indistincţie primordială, în 
principiul lor comun şi suprem 2 . 


' Acest nume are de altfel un dublu sens, care se rapor¬ 
tează şi la un alt simbolism: dru sau deru, ca şi latinescul ro- 
bur, desemnează deopotrivă forţa şi stejarul (în greacă 6po g); 
pe de altă parte, vid este, ca în sanscrită, înţelepciunea sau 
cunoaşterea, asimilată viziunii, dar şi vâscul; astfel, dru-vid 
este vâscul stejarului, care era într-adevăr unul din principa¬ 
lele simboluri ale druidismului, şi el este în acelaşi timp omul 
în care locuia înţelepciunea sprijinită pe forţă. Mai mult, ră¬ 
dăcina dru, cum se vede din formele sanscrite echivalente 
dhru şi dliri, comportă şi ideea de stabilitate, acesta fiind de 
altfel unul din sensurile simbolului arborelui în general şi al 
stejarului în particular; şi acest sens de stabilitate corespunde 
aici foarte exact atitudinii Sfinxului în repaos. 

2 în Egipt, încorporarea regelui în sacerdoţiu, pe care am 
semnalat-o mai sus după Plutarh, era de altfel ca un vestigiu 
al acestei vechi stări de lucruri. 

Am consacrat deja un studiu special 3 acestui 
principiu suprem al celor două puteri; am arătat 
atunci în ce fel, din vizibil cum era la început, el a 
devenit invizibil şi ascuns, retrăgându-se din „lu¬ 
mea exterioară" pe măsură ce aceasta se îndepărta 
de starea sa primordială, ceea ce trebuia în mod 
necesar să ducă la diviziunea aparentă a celor două 
puteri. Am arătat de asemenea cum acest principiu 
se regăseşte, desemnat sub nume şi simboluri di¬ 
verse, în toate tradiţiile, şi cum apare el în special 
în tradiţia iudeo-creştină sub figurile lui Melchi- 
sedec şi ale Regilor-Magi. Vom aminti doar că, în 
creştinism, recunoaşterea acestui principiu unic 
subzistă dintotdeauna, cel puţin teoretic, şi se 
afirmă prin considerarea celor două funcţiuni - 
sacerdotală şi regală - ca inseparabile în însăşi per¬ 
soana lui Hristos. 

Dintr-un anumit punct de vedere, de altfel, 
aceste două funcţiuni, raportate astfel la principiul 
lor, pot fi considerate ca fiind într-un fel com¬ 
plementare, şi în acest caz (deşi a doua, la drept 
vorbind, îşi are principiul imediat în prima) există 
totuşi între ele, chiar în distincţia lor, un fel de co¬ 
relaţie. în alţi termeni, din moment ce sacerdoţiul 
nu comportă, în mod obişnuit, exerciţiul efectiv al 
regalităţii, e necesar ca reprezentanţii sacerdoţiului 
şi ai regalităţii să-şi primească puterea dintr-o sur- 


3 Regele lumii. 

să comună, care este „dincolo de caste"; diferenţa 
ierarhică dintre ele constă în aceea că sacerdoţiul 
îşi primeşte puterea direct din această sursă, cu 
care se află în contact imediat prin chiar natura lui, 
pe când regalitatea, datorită caracterului mai exte¬ 
rior şi propriu-zis terestru al funcţiunii ei, nu şi-o 
poate primi pe a sa decât prin intermediul sacer¬ 
doţiului. Intr-adevăr, sacerdoţiul joacă realmente 
rolul de „mediator" între Cer şi Pământ; şi nu fără 
motiv, plenitudinea sacerdoţiului a primit, în tradi¬ 
ţiile occidentale, numele simbolic de „pontificat", 
deoarece, aşa cum spune Sfântul Bernard, „Pontiful, 
precum o vădeşte etimologia numelui său, este un 
fel de pod între Dumnezeu şi om" 4 . 

Dacă vrem deci să ne întoarcem la originea 
celor două puteri, sacerdotală şi regală, aceasta tre¬ 
buie căutată în „lumea cerească"; această lume ce- 


4 Tractatus de Moribus et OJficio episcoporum, III, 9. - în 
această privinţă, şi în relaţie cu ceea ce am indicat deja despre 
Sfinx, e de remarcat că acesta îl reprezintă pe Harmakhis sau 
Honmkhouti, „Domnul celor două orizonturi", adică princi¬ 
piul ce uneşte cele două lumi sensibilă şi suprasensibilă, te¬ 
restră şi cerească; şi acesta e unul din motivele pentru care, în 
primele veacuri ale creştinismului, el a fost privit, în Egipt, ca 
un simbol al lui Hristos. Un alt motiv ar consta în faptul că 
Sfinxul este, ca şi grifonul despre care vorbeşte Dante, „ani¬ 
malul cu două naturi", reprezentând sub acest titlu unirea 
naturilor divină şi umană în Hristos; şi se mai poate găsi un 
al treilea motiv în aspectul sub care el figurează, cum am 
spus, unirea celor două puteri, spirituală şi temporală, sacer¬ 
dotală şi regală, în principiul lor suprem. 

rească poate de altfel să fie înţeleasă deopotrivă în 
mod real şi simbolic 5 ; însă dezvoltarea acestei ches¬ 
tiuni ar părăsi cadrul prezentului studiu, iar dacă 
am aruncat această scurtă privire generală asupra 
ei, e pentru că nu ne putem dispensa, în continuare, 
să facem uneori aluzie la această sursă comună a 
celor două puteri. 

Pentru a reveni la punctul de plecare al acestei 
digresiuni, este evident că atributele de înţelepciu¬ 
ne şi forţă se raportează la cunoaştere şi respectiv 
la acţiune; pe de altă parte, în India se mai spune, 
în legătură cu acelaşi punct de vedere, că Brăhma- 
nul este tipul fiinţelor stabile, iar Ksatriya al celor 
schimbătoare 6 ; cu alte cuvinte, în ordinul social, 
care este de altfel în perfectă corespondenţă cu or¬ 
dinul cosmic, primul reprezintă elementul imuabil, 
iar al doilea elementul mobil. Şi aici imutabilita- 
tea aparţine cunoaşterii, figurată în mod sensibil 
prin postura imobilă a omului în meditaţie; mobili- 


5 E vorba aici de concepţia tradiţională a „celor trei 
lumi", pe care am explicat-o altundeva în diverse rânduri: 
din acest punct de vedere, regalitatea corespunde „lumii te¬ 
restre", sacerdoţiul „lumii intermediare", iar principiul lor 
comun „lumii cereşti"; dar se cuvine să adăugăm că, după ce 
principiul a devenit invizibil pentru oameni, sacerdoţiul re¬ 
prezintă şi în mod tAierior „lumea cerească". 

6 Ansamblul tuturor fiinţelor, divizat astfel în stabile şi 
schimbătoare, este desemnat în sanscrită prin termenul com¬ 
pus stlinvara-jangnma; astfel, toate, conform naturii lor, sunt în 
principal în relaţie, fie cu Brahmanul, fie cu Ksatriya. 

tatea este inerentă acţiunii, datorită caracterului 
tranzitoriu şi momentan al acesteia. în fine, natura 
proprie a Brâhmanilor se distinge fundamental de 
cea a lui Kâatriya prin predominanţa unei gunn 
diferite. 

Cum am explicat în altă parte 7 , doctrina hindu¬ 
să ia în considerare trei gunn, calităţi constitutive 

ale fiinţelor în toate stările lor de manifestare: 
/ 

satti'a, conformitatea cu esenţa pură a Fiinţei uni¬ 
versale, care este identificată cu lumina inteligibilă 
sau cu cunoaşterea, şi reprezentată ca o tendinţă 
ascendentă; rajas, impulsul expansiv, conform căru¬ 
ia fiinţa se dezvoltă într-o anumită stare şi, într-un 
fel, la un anumit nivel determinat de existenţă; în 
sfârşit, tamas, obscuritatea, asimilată ignoranţei, şi 
reprezentată ca o tendinţă descendentă. Aceste 
guna sunt în perfect echilibru în indiferenţierea 
primordială şi orice manifestare reprezintă o rup¬ 
tură a acestui echilibru; cele trei elemente sunt pre¬ 
zente în toate fiinţele, dar în proporţii diferite ce 
determină tendinţele respective ale acestor fiinţe, 
în natura Brăhmanului predomină sattva, orientân- 
du-1 spre stările supra-umane; în cea a lui Ksatriya 
predomina rajas, care tinde spre realizarea posibili¬ 
tăţilor cuprinse în starea umană 8 . Predominanţei 


7 Omul şi devenirea sa după Vedănta, cap. IV. 

8 Celor trei guna le corespund culori simbolice: albul lui 
sattva, roşul lui rajas, negrul lui tamas; în virtutea raportului 




NATURA BRAHMANILOR Şl A KSATRIYAŞILOR 


61 


lui sattva îi corespunde intelectualitatea; predomi¬ 
nanţei lui rnjas, ceea ce putem numi, în lipsa unui 
termen mai bun, afectivitate. Avem aici încă o jus¬ 
tificare a afirmaţiilor de mai sus, anume că Kâa- 
triya nu este făcut pentru cunoaşterea pură: calea 
ce i se potriveşte s-ar putea numi „devoţională", 
dacă e permis să se folosească un asemenea cuvânt 
pentru a reda, destul de imperfect de altfel, ter¬ 
menul sanscrit bhakti, aşadar calea ce ia ca punct 
de plecare un element de ordin afectiv; şi, cu toate 
că această cale se întâlneşte şi în afara formelor 
propriu-zis religioase, rolul elementului afectiv nu 
este nicăieri atât de pregnant ca în acestea, dând o 
tentă specială expresiei întregii doctrine. 

Ultima remarcă ne permite să înţelegem adevă¬ 
rata raţiune de a fi a acestor forme religioase: ele se 
potrivesc în special raselor ale căror aptitudini sunt, 
într-un mod general, orientate mai ales spre acţiu¬ 
ne, adică acelora în care, considerate în mod colec¬ 
tiv, predomină elementul „rajasic" ce caracterizează 
natura Ksatriyaşilor. Acesta este cazul lumii occi¬ 
dentale, şi din acest motiv, cum am semnalat deja 


indicat aici, primele două din aceste culori mai simbolizează 
respectiv autoritatea spirituală şi puterea temporală. - Este 
interesant de notat, în această privinţă, că „flamura" regilor 
Franţei era roşie; înlocuirea ulterioară a albului cu roşul în 
calitate de culoare regală marchează, într-un fel, uzurparea 
unuia din atributele autorităţii spirituale. 

în altă parte 9 , se spune în India că, dacă Occidentul 
ar reveni la o stare normală şi ar poseda o organi¬ 
zare socială regulară, s-ar găsi aici mulţi KSatriyaşi, 
dar puţini Brâhmani. De aceea şi religia, înţeleasă 
în sensul său cel mai strict, este un lucru propriu- 
zis occidental. Aşa se explică şi faptul că în Occi¬ 
dent nu pare să existe autoritate spirituală pură, 
ori cel puţin capabilă să se afirme în mod exterior 
ca atare, cu acele caractere pe care le-am precizat 
anterior. 

Adaptarea religioasă - ca şi structura oricărei 
alte forme tradiţionale - este totuşi lucrarea unei 
veritabile autorităţi spirituale, în sensul cel mai 
complet al acestui cuvânt; şi această autoritate, ce 
apare atunci în exterior ca religioasă, poate să fie în 
acelaşi timp altceva în ea însăşi, atâta timp cât exis¬ 
tă în sânul său Brahmani adevăraţi, înţelegând 
prin asta o elită intelectuală, păstrătoare a conştiin¬ 
ţei ce transcende toate formele particulare, adică 
esenţa profundă a tradiţiei. Pentru o asemenea eli¬ 
tă, forma nu poate juca decât un rol de „suport", 
oferind, pe de altă parte, celor care nu au acces la 
intelectualitatea pură, un mijloc de a participa la 
tradiţie. însă aceştia din urmă, fireşte, nu văd ni¬ 
mic dincolo de formă, propriile lor posibilităţi in¬ 
dividuale nepermiţându-le să meargă mai departe. 


9 Criza lumii moderne, p. 45 (ediţia a 2-a). 

şi, în consecinţă, autoritatea spirituală nu trebuie 
să li se arate sub un alt aspect decât în cel ce cores¬ 
punde naturii lor 10 , deşi învăţătura acestei autori¬ 
tăţi, chiar exterioară, este întotdeauna inspirată de 
spiritul doctrinei superioare 11 . 

Dar se mai poate întâmpla şi ca, adaptarea oda¬ 
tă realizată, păstrătorii acestei forme tradiţionale să 
se închidă ei înşişi în ea, pierzând conştiinţa efec¬ 
tivă a ceea ce este dincolo; asta se poate datora 
de altfel unor circumstanţe diverse, şi în special 
„amestecului castelor", în urma căreia se poate 
ajunge să se găsească printre ei oameni care, în rea¬ 
litate, sunt în majoritate Kâatriyaşi. E uşor de înţe¬ 
les, prin ceea ce am spus, că acest caz a fost posibil 
mai ales în Occident, cu atât mai mult cu cât forma 
religioasă i se potriveşte în mod special. într-adevăr, 
combinaţia de elemente intelectuale şi sentimenta¬ 
le ce caracterizează această formă creează un fel de 
domeniu mixt, în care cunoaşterea este considerată 
mult mai puţin în ea însăşi decât în aplicarea sa la 
acţiune. Dacă distincţia între „iniţierea sacerdota- 
lă" şi „iniţierea regală" nu este menţinută într-un 
mod foarte clar şi riguros, apare în acest caz un te- 


10 Se spune în mod simbolic că zeii, atunci când li se arată 
oamenilor, îmbracă întotdeauna formele ce sunt în legătură 
cu natura celor cărora li se manifestă. 

11 E vorba şi aici despre distincţia, pe care am indicat-o 
deja mai sus, între „cei ce ştiu" şi „cei ce cred". 

ren intermediar unde se pot produce toate genurile 
de confuzii, fără a mai vorbi de unele conflicte ce 
n-ar putea fi nici măcar concepute dacă puterea 
temporală ar avea în fruntea ei o autoritate spiri¬ 
tuală pură 12 . 

Nu vom căuta aici posibilitatea căreia, dintre 
cele două indicate, i-ar corespunde actualmente 
starea religioasă a lumii occidentale, dintr-un mo¬ 
tiv uşor de înţeles: o autoritate religioasă nu poate 
avea aparenţa a ceea ce am numit o autoritate spi¬ 
rituală pură, chiar dacă are în interior realitatea ei. 
A existat cu siguranţă un timp în care ea a posedat 
această realitate... dar o mai posedă încă în mod 


12 Cunoaşterea „supremă" fiind uitată, nu mai subzistă 
în acest caz decât o cunoaştere „non-supremă", nu datorită 
unei revolte a Ksatriyaşilor ca în cazurile examinate înainte, 
ci printr-un fel de degenerescenţă intelectuală a elementului 
corespunzător Brahmanilor prin funcţiunea sa, dacă nu prin 
natura sa. în acest ultim caz, tradiţia nu este alterată precum 
în celălalt, ci doar diminuată în partea sa superioară; ultimul 
grad al acestei degenerescenţe este cel în care nu mai există 
nicio cunoaştere efectivă, în care subzistă doar virtualitatea 
acestei cunoaşteri graţie conservării „literei", şi în care nu 
mai există decât o simplă credinţă la toţi în mod indistinct. 
Trebuie adăugat că cele două cazuri pe care le separăm aici 
teoretic pot de asemenea să se combine în fapt, ori cel puţin 
să se producă în concurenţă într-un acelaşi mediu şi, ca să 
spunem aşa, să se condiţioneze reciproc; însă puţin importă, 
dat fiind că, asupra acestui punct, nu vrem să facem nicio 
aplicaţie la fapte determinate. 

efectiv? 13 Asta ar fi cu atât mai greu de spus cu cât, 
atunci când adevărata intelectualitate s-a pierdut 
atât de mult ca în epoca modernă, e natural ca par¬ 
tea superioară şi „interioară" a tradiţiei să devină 
din ce în ce mai ascunsă şi inaccesibilă, fiindcă cei 
capabili s-o înţeleagă nu mai sunt decât o infimă 
minoritate. Noi vrem să admitem, până la proba 
contrară, că e posibil să fie aşa, conştiinţa tradiţiei 
integrale, cu tot ce implică ea, putând să subziste 
încă în mod efectiv la câţiva, oricât de puţini ar fi. 
De altfel, chiar dacă această conştiinţă ar dispărea 
cu totul, nu înseamnă că orice formă tradiţională 
regular constituită nu poate să menţină întotdeau¬ 
na, doar prin păstrarea „literei" la adăpost de orice 
alterare, posibilitatea restaurării sale, care se va 
produce dacă se vor întâlni într-o zi, printre repre¬ 
zentanţii acestei forme tradiţionale, câţiva oameni 
ce vor avea aptitudinile intelectuale necesare. 

în orice caz, chiar dacă am fi intrat, prin anu¬ 
mite mijloace, în posesia unor date mai precise în 
această privinţă, nu le-am fi expus în mod public 
decât determinaţi de circumstanţe excepţionale, şi 
iată de ce: chiar şi o autoritate ce nu este decât re¬ 
ligioasă este totuşi, în cazul cel mai nefavorabil, o 


11 Această întrebare corespunde, sub o altă formă, celei 
puse mai sus în legătură cu „Biserica învăţătoare" şi „Biserica 
învăţată". 

autoritate spirituală relativă. Vrem să spunem că, 
fără a fi o autoritate pe deplin efectivă, ea poartă în 
ea virtualitatea acesteia, care ţine de originea ei, şi 
poate întotdeauna, chiar prin acest fapt, să-i înde¬ 
plinească funcţiunea în exterior 14 ; ea îşi joacă deci 
în mod legitim rolul faţă de puterea temporală şi 
trebuie considerată într-adevăr ca atare în raportu¬ 
rile sale cu aceasta. 

Cei ce vor înţelege punctul nostru de vedere îşi 
vor putea uşor da seama că, în caz de conflict între 
o autoritate spirituală - oricum ar fi ea, chiar rela¬ 
tivă - şi o putere pur temporală, trebuie întotdeau¬ 
na să ne situăm în principiu de partea autorităţii 
spirituale; spunem în principiu, căci trebuie înţeles 

bine că nu avem nici cea mai mică intenţie să in- 

/ 

tervenim activ în asemenea conflicte, cu atât mai 
puţin să luăm partea cuiva în certurile lumii occi- 


14 Trebuie să se remarce bine că aceia ce îndeplinesc 
astfel funcţiunea exterioară de Brahmani, fără a avea re¬ 
almente calificările necesare pentru asta, nu sunt din acest 
motiv uzurpatori, cum fuseseră Kâatriyaşii revoltaţi ce au 
luat locul Brahmanilor pentru a instala o tradiţie deviată; 
nu este vorba aici, într-adevăr, decât de o situaţie datorată 
condiţiilor nefavorabile ale unui anumit mediu, şi care 
asigură de altfel menţinerea doctrinei în măsura compatibilă 
cu aceste condiţii. S-ar putea aplica întotdeauna aici, chiar 
în ipoteza cea mai neplăcută, acest cuvânt din Evanghelie: 
„Cărturarii şi fariseii stau pe scaunul lui Moise; deci toate 
câte vă spun ei, păziţi-le şi faceţi-le, dar după faptele lor să 
nu faceţi!" (Matei, XXIII, 2-3). 

dentale, ceea ce, de altfel, n-ar fi nicidecum rolul 
nostru. 

în exemplele pe care le vom examina în conti¬ 
nuare, nu vom face aşadar distincţia între cele unde 
întâlnim o autoritate spirituală pură şi cele unde 
întâlnim o autoritate spirituală relativă; o vom 
considera drept autoritate spirituală, în toate cazu¬ 
rile, pe cea care îndeplineşte socialmente această 
funcţiune; şi de altfel similitudinile izbitoare pe care 
le prezintă toate aceste cazuri, oricât de îndepărtate 
ar putea fi unele de altele în istorie, vor justifica 
suficient această asimilare. Problema acestei dis¬ 
tincţii nu ar fi trebuit pusă deloc dacă s-ar fi păstrat 
o posesiune efectivă a intelectualităţii pure; în fapt, 
despre aşa ceva nu mai poate fi vorba; la fel, pen¬ 
tru ceea ce ţine de o autoritate legată exclusiv de o 
anumită formă tradiţională, nu ne revine nouă rolul 
de a delimita în mod exact frontierele sale, dacă 
se poate spune aşa, decât în cazurile în care ea ar 
pretinde să le depăşească, şi aceste cazuri nu sunt 
dintre acelea pe care le avem de examinat acum. 

Asupra acestui ultim punct, vom aminti ceea ce 
am spus mai sus: superiorul conţine „eminamente" 
inferiorul; cel care este competent în anumite limi¬ 
te, ce definesc propriul său domeniu, e competent 
de asemenea, n fortiori, pentru tot ce se află dincoa¬ 
ce de aceleaşi limite, pe când, dimpotrivă, el nu 
mai este competent pentru ce se află dincolo de ele. 

Dacă această regulă foarte simplă, cel puţin pentru 
cine are o noţiune justă despre ierarhie, ar fi res¬ 
pectată şi aplicată cum se cuvine, nicio confuzie 
între domenii şi nicio eroare de „jurisdicţie", ca să 
spunem aşa, nu s-ar produce niciodată. Fără îndo¬ 
ială, unii nu vor vedea, în distincţiile şi rezervele 
pe care le-am formulat, decât precauţii de o utilita¬ 
te destul de contestabilă, iar alţii vor fi tentati să nu 
le atribuie decât cel mult o valoare pur teoretică; 
dar credem că mai sunt şi alţii care vor înţelege că, 
în realitate, ele sunt cu totul altceva, şi pe aceştia 
din urmă îi vom invita să reflecteze la ele cu o 
atenţie deosebită. 



CAPITOLUL V 


DEPENDENŢA REGALITĂŢII 
FAŢĂ DE SACERDOŢIU 


Să revenim acum la raporturile între Brahmani 
şi Kâatriyaşi în organizarea socială a Indiei: 
Kâatriyaşilor le aparţine în mod normal întreaga 
putere exterioară, deoarece domeniul acţiunii, ce îi 
priveşte direct, este lumea exterioară şi sensibilă. 
Insă această putere nu este nimic fără un principiu 
interior, pur spiritual, pe care-1 întruchipează auto¬ 
ritatea Brahmanilor, şi în care ea îşi află singura 
garanţie reală. Se vede aici că raportul între cele 
două puteri ar mai putea fi reprezentat prin cel 
existent între „interior" şi „exterior", raport care, 
într-adevăr, îl simbolizează mai mult pe cel între 
cunoaştere şi acţiune, ori, dacă se doreşte, între 
„mişcător" şi „mişcat", pentru a relua ideea pe care 
am expus-o mai sus, referindu-ne de altfel la teoria 
aristotelică ca şi la doctrina hindusă 1 . 


1 S-ar putea de asemenea aplica aici, aşa cum am făcut-o 
atunci, imaginea centrului şi a circumferinţei „roţii lucrurilor". 

Din această armonie între „interior" şi „exteri¬ 
or", armonie care de altfel nu trebuie concepută ca 
un fel de „paralelism", căci ar însemna să se ignore 
diferentele esenţiale între aceste domenii, din 

ii 

această armonie, spunem noi, rezultă viaţa norma¬ 
lă a ceea ce se poate numi entitatea socială, fără a 
vrea să sugerăm prin folosirea unei asemenea ex¬ 
presii o asimilare oarecare a colectivităţii cu o fiinţă 
vie, mai ales că, în zilele noastre, unii au abuzat în 
mod ciudat de această expresie, luând din greşeală 
drept o identitate veritabilă ceea ce nu este decât 
analogie şi corespondenţă 2 . 

în schimbul garanţiei pe care o dă puterii lor 
autoritatea spirituală, Kâatriyaşii trebuie, cu ajuto¬ 
rul forţei de care dispun, să asigure Brăhmanilor 


2 Fiinţa vie are în ea însăşi principiul său de unitate, su¬ 
perior multiplicităţii elementelor ce intră în alcătuirea sa; nici 
urmă de asta în colectivitate, care nu este propriu-zis decât 
suma indivizilor ce o compun; prin urmare, un cuvânt ca 
„organizare", aplicat într-un caz şi în celălalt, nu poate fi luat 
la rigoare în acelaşi sens. Se poate spune totuşi că prezenţa 
unei autorităţi spirituale introduce în societate un principiu 
superior indivizilor, deoarece această autoritate, prin natura 
şi originea sa, este şi ea „supra-individuală"; însă acest lucru 
presupune că societatea nu este considerată doar sub aspec¬ 
tul său temporal, şi această consideraţie (singura ce poate 
face din ea ceva mai mult decât o simplă colectivitate în sen¬ 
sul pe care l-am arătat) este tocmai dintre cele ce scapă cel 
mai complet sociologilor contemporani care pretind să iden¬ 
tifice societatea cu o fiinţă vie. 

mijlocul de a îndeplini în pace, la adăpost de tul¬ 
burare şi agitaţie, propria lor funcţiune de cunoaş¬ 
tere şi învăţătură; e ceea ce simbolismul hindus 
reprezintă sub figura lui Skanda, Domnul războiu¬ 
lui, ce protejează meditaţia lui Ganesa, Domnul 
cunoaşterii 3 . E cazul să notăm că acelaşi lucru era 
învăţat, chiar în mod exterior, în Evul Mediu occi¬ 
dental; într-adevăr. Sfântul Toma D'Aquino decla¬ 
ră în mod expres că toate funcţiunile umane sunt 
subordonate contemplaţiei ca unui scop superior, 
„astfel încât, considerate cum trebuie, toate se arată 
a fi în serviciul celor ce contemplă adevărul", şi că 
întreaga cârmuire a vieţii civile are în fond drept 
adevărată raţiune de a fi asigurarea păcii necesare 
acestei contemplaţii. 

Se vede cât de departe este aceasta de punctul 
de vedere modern şi că predominanţa tendinţei 
spre acţiune, incontestabil existentă la popoarele 
occidentale, nu antrenează în mod necesar depre¬ 
cierea contemplaţiei, aşadar a cunoaşterii, cel puţin 
atâta vreme cât aceste popoare posedă o civilizaţie 
cu un caracter tradiţional, indiferent de forma pe 
care o îmbracă în ea tradiţia, şi care aici era o formă 


3 Ganeâa şi Skanda sunt de altfel reprezentaţi ca fraţi, fi¬ 
ind fiii lui âiva; acesta este încă un mijloc de a exprima că cele 
două puteri spirituală şi temporală provin dintr-un principiu 


unic. 

religioasă, de unde nuanţa teologică legată întot¬ 
deauna, în concepţia Sfântului Toma, de contem¬ 
plaţie, pe când, în Orient, aceasta este considerată 
în ordinul metafizicii pure. 

Pe de altă parte, în doctrina hindusă şi în orga¬ 
nizarea socială care este aplicaţia ei, deci la un po¬ 
por la care aptitudinile contemplative, înţelese de 
această dată într-un sens de pură intelectualitate, 
sunt evident preponderente şi chiar dezvoltate în 
general într-un grad ce nu se regăseşte nicăieri al¬ 
tundeva, locul acordat KSatriyaşilor, şi în consecin¬ 
ţă acţiunii, deşi subordonat precum trebuie să fie 
în mod normal, e totuşi foarte departe de a fi negli¬ 
jabil, de vreme ce cuprinde tot ceea ce se poate 
numi putere aparentă. De altfel, cum am semnalat 
deja cu o altă ocazie 4 , cei care, sub influenţa actua¬ 
lelor interpretări eronate din Occident, s-ar îndoi 
de această importanţă foarte reală, deşi relativă, 
acordată acţiunii atât de către doctrina hindusă, cât 
şi de toate celelalte doctrine tradiţionale, ar fi sufi¬ 
cient, pentru a se convinge de ea, să se raporteze la 
Bhagnvad-Gitn\ care, nu trebuie să uităm dacă vrem 
să-i înţelegem corect sensul, este una din acele cărţi 
special destinate folosinţei KSatriyaşilor şi la care 


4 Criza lumii modeme, p. 47 (ediţia a 2-a). 

1 Bliagavad-Citâ, trad. de Sergiu Al-George, Ed. Herald, 
Bucureşti, 2007 - n.t. 

făceam aluzie mai sus 5 . Brâhmanii nu au de exerci¬ 
tat decât o autoritate invizibilă într-un fel, care, ca 
atare, poate fi ignorată de vulg, dar care nu este 
mai puţin principiul imediat al oricărei puteri vizi¬ 
bile; această autoritate este precum pivotul în jurul 
căruia se învârt toate lucrurile contingente, axa 
fixă în jurul căreia lumea îşi realizează revoluţia sa, 
polul sau centrul imuabil ce dirijează şi reglează 
mişcarea cosmică fără a participa la ea 6 . 

Dependenţa puterii temporale faţă de autorita¬ 
tea spirituală îşi are semnul său vizibil în ungerea 
regilor: aceştia nu sunt realmente „legitimi" decât 
atunci când au primit de la sacerdoţiu învestitura 


5 Bhagnvnd-Gîtâ nu este la drept vorbind decât un episod 
din Mahâbhârata, una din cele două Itihăsa, cealaltă fiind 
Rămăymu i. Acest caracter al Blmgavad-Gîtă-ei explică utilizarea 
simbolismului războinic din cuprinsul ei, comparabil, în 
anumite privinţe, celui al „războiului sfânt" la musulmani; 
există de altfel un mod „interior" de a citi această carte ce 
îi dă sensul profund, ea luând în acest caz numele de Atmn- 
Gită. 

6 Axa şi polul sunt înainte de toate simboluri ale princi¬ 
piului unic al celor două puteri, cum am explicat în studiul 
nostru despre Regelui lumii; însă aceste simboluri pot fi apli¬ 
cate de asemenea autorităţii spirituale raportată la puterea 
temporală, precum facem aici, pentru că această autoritate, 
datorită atributului său esenţial de cunoaştere, participă efec¬ 
tiv la imutabilitatea principiului suprem, pe care îl exprimă 
în mod fundamental aceste simboluri, şi de asemenea pentru 
că, aşa cum am spus mai sus, ea reprezintă în mod direct 
acest principiu în raport cu lumea exterioară. 

şi consacrarea, ele implicând transmiterea unei 
„influenţe spirituale" necesară exercitării regulare 

a funcţiunilor lor 7 . Această influentă se manifesta 

/ / 

uneori în afară prin efecte vădit sensibile, şi vom 
cita ca exemplu puterea de vindecare a regilor 
Franţei, care era într-adevăr legată în mod direct 
de ungere; ea nu era transmisă regelui de către 
predecesorul său, ci o primea doar prin faptul 
ungerii. 

Acest lucru arată clar că această influentă nu 

/ 

aparţine propriu-zis regelui, ci că îi este conferită 
printr-un fel de delegare din partea autorităţii spi¬ 
rituale, delegare în care, cum am indicat deja mai 
sus, constă propriu-zis „dreptul divin"; regele nu 
este deci decât depozitarul ei, şi el o poate pierde, 
prin urmare, în anumite cazuri; de aceea, în „creş¬ 
tinătatea" Evului Mediu, Papa putea să dezlege 
indivizii de jurământul de fidelitate faţă de suve¬ 
ranul lor 8 . De altfel, în tradiţia catolică. Sfântul 
Petru este reprezentat ţinând în mâini nu doar che- 


7 Traducem prin „influenţă spirituală" cuvântul ebraic şi 
arab barakalr, ritul „punerii mâinilor" este unul din modurile 
cele mai obişnuite de transmitere a barakah, de asemenea de 
producere a anumitor efecte, de vindecare în special, prin 
intermediul acestuia. 

K Tradiţia musulmană învaţă de asemenea că barnkali se 
poate pierde; pe de altă parte, în tradiţia extrem-orientală 
în egală măsură, „împuternicirea Cerului" este revocabilă 
atunci când suveranul nu-şi îndeplineşte în mod regulat func¬ 
ţiunile, în armonie cu ordinea cosmică însăşi. 

ia de aur a puterii sacerdotale, ci şi cheia de argint 
a puterii regale; aceste două chei erau, la vechii 
romani, unul dintre atributele lui Ianus, ele fiind în 
acest caz cheile „marilor mistere" şi „micilor miste¬ 
re", care, cum am explicat, corespund respectiv şi 
„iniţierii sacerdotale" şi „iniţierii regale" 9 . Trebuie 
remarcat, în această privinţă, că lanus reprezintă 
sursa comună a celor două puteri, pe când Sfântul 
Petru este propriu-zis întruchiparea puterii sacer¬ 
dotale, căreia îi sunt astfel transferate cele două 
chei, deoarece prin intermediul ei este transmisă 
puterea regală, în timp ce ea însăşi este primită di¬ 
rect de la sursă 10 . 


9 Acestea mai sunt, conform unui alt simbolism, cheile 
porţilor „Paradisului ceresc" şi „Paradisului terestru", cum 
se va vedea din textul lui Dante pe care-1 vom cita mai înco¬ 
lo; însă n-ar fi poate oportun, pentru moment cel puţin, să 
dăm anumite precizări oarecum „tehnice" despre „puterea 
cheilor", nici să implicăm diverse alte lucruri ce se rapor¬ 
tează la ea mai mult sau mai puţin direct. Dacă facem aici 
această aluzie la ea, e doar pentru ca aceia care ar avea o 
oarecare cunoaştere a acestor lucruri să vadă bine că e vorba 
aici, din partea noastră, de o rezervă cu totul voluntară, pe 
care nu o datorăm de altfel niciunui angajament faţă de 
nimeni şi nimic. 

10 Există totuşi, în ceea ce priveşte transmiterea puterii 
regale, unele cazuri excepţionale în care, din raţiuni speciale, 
ea este conferită direct de către reprezentanţii puterii supre¬ 
me, sursă a celor două puteri: astfel, regii Saul şi David au 
fost consacraţi, nu de Marele Preot, ci de profetul Samuel. 
Acest lucru va putea fi apropiat de ceea ce am spus altunde¬ 
va (Regele lumii, cap. IV) despre triplul caracter al lui Hristos 

Ceea ce am spus defineşte raporturile normale 
între autoritatea spirituală şi puterea temporală; şi, 
dacă aceste raporturi ar fi fost peste tot şi întot¬ 
deauna respectate, nu s-ar fi produs niciodată vre¬ 
un conflict între ele, fiecare ocupând astfel locul ce 
trebuia să-i revină în virtutea ierarhiei funcţiunilor 
şi a fiinţelor, ierarhie care, insistăm din nou asupra 
acestui fapt, este strict conformă cu natura însăşi a 
lucrurilor. Din nefericire, în fapt, e departe de a fi 
întotdeauna aşa, aceste relaţii normale fiind dese¬ 
ori nerecunoscute şi chiar inversate. în această pri¬ 
vinţă, e important de notat înainte de toate că este 
deja o gravă eroare de a considera spiritualul şi 
temporalul doar ca doi termeni corelativi sau com¬ 
plementari, fără a ţine seama că acesta din urmă îşi 
are principiul în primul. Eroarea în chestiune poate 
fi comisă cu atât mai uşor cu cât, aşa cum am indi¬ 
cat deja, această considerare a complementari smu- 
lui îşi are raţiunea sa de a fi dintr-un anumit punct 
de vedere, cel puţin în starea de diviziune a celor 
două puteri, în care una nu-şi are în cealaltă princi¬ 
piul suprem şi ultim, ci doar principiul său imediat 
şi încă relativ. 


ca Profet, Preot şi Rege, în raport cu funcţiunile respective ale 
celor trei Regi-Magi, corespunzând la rândul lor diviziunii 
celor „trei lumi" pe care le-am amintit într-o notă precedentă: 
funcţiunea „profetică", deoarece implică inspiraţia directă, 
corespunde propriu-zis „lumii cereşti". 

Aşa cum am remarcat altundeva în privinţa 
cunoaşterii şi acţiunii 11 , acest complementarism nu 
este greşit, ci doar insuficient, deoarece el nu co¬ 
respunde decât unui punct de vedere încă exterior, 
cum este de altfel însăşi diviziunea celor două pu¬ 
teri, necesitată de o stare a lumii în care puterea 
unică şi supremă nu mai este accesibilă umanităţii 
obişnuite. S-ar putea chiar spune că, atunci când se 
diferenţiază, cele două puteri se prezintă mai întâi 
obligatoriu în raportul lor normal de subordonare, 
conceperea lor drept corelative neputând apărea 
decât într-o fază ulterioară a mersului descendent 
al ciclului istoric. La această nouă fază se raportea¬ 
ză în mod mai special anumite expresii simbolice 
care evidenţiază mai ales aspectul complementa- 
rismului, deşi o interpretare corectă poate identifi¬ 
ca aici încă o indicaţie a raportului de subordonare. 
Aşa este în special apologul bine cunoscut, dar 
puţin înţeles în Occident, al orbului şi paraliticului, 
care reprezintă într-adevăr, într-una din principa¬ 
lele sale semnificaţii, raporturile între viaţa activă 
şi viaţa contemplativă: acţiunea abandonată ei 
înseşi este oarbă, iar imutabilitatea esenţială a 
cunoaşterii se traduce în afară printr-o imobilitate 
comparabilă cu a paraliticului. 

Punctul de vedere al complementarismului es¬ 
te figurat prin întrajutorarea a doi oameni, fiecare 

11 Criza lumii modeme, p. 44 (ediţia a 2-a). 

suplinind prin facultăţile sale ceea ce îi lipseşte 
celuilalt, şi, dacă originea acestui apolog, sau cel 
puţin considerarea aparte a aplicaţiei ce i se face 
astfel 12 , trebuie raportată la confucianism, e uşor 

de înţeles că el trebuie într-adevăr să se limiteze la 

/ 

acest punct de vedere, datorită faptului că rămâne 
exclusiv în ordinul uman şi social. Va trebui chiar 
să remarcăm în această privinţă că, în China, dis¬ 
tincţia între daoism, doctrină pur metafizică, şi con¬ 
fucianism, doctrină socială (amândouă provenite 
din aceeaşi tradiţie integrală ce reprezintă princi¬ 
piul lor comun), corespunde în mod foarte exact 
distincţiei între spiritual şi temporal 13 . Şi trebuie 


12 Există o altă aplicaţie a aceluiaşi apolog, care nu mai 
este socială, ci cosmologică, întâlnită în doctrinele Indiei şi 
aparţinând în particular Sănkliya-ei: aici, paraliticul este 
Puruşa, ca imuabil sau „non-acţionant", iar orbul este Prnkriti, 
a cărei potenţialitate nediferenţiată se identifică cu tenebrele 
haosului; acestea sunt efectiv două principii complementare, 
ca poli ai manifestării universale, ele provenind de altfel 
dintr-un principiu superior unic, care este Fiinţa pură, adică 
Isvara, a cărui considerare depăşeşte punctul de vedere spe¬ 
cial al Sânkhya-ei. Pentru a pune în legătură această interpre¬ 
tare cu cea pe care am indicat-o, trebuie remarcat că se poate 
stabili o corespondenţă analogică a contemplaţiei sau a cu¬ 
noaşterii cu Puruşa şi a acţiunii cu Prnkriti ; însă nu putem 
fireşte să intrăm aici în explicarea acestor două principii, tre¬ 
buind să ne mulţumim să facem trimitere la ceea ce am expus 
pe acest subiect în Omul şi devenirea sa după Vedănta. 

13 Această împărţire a tradiţiei extrem-orientale în două 
ramuri distincte s-a realizat în secolul VI înaintea erei creşti- 

adăugat că importanţa „non-acţiunii" din punctul 
de vedere al daoismului justifică în mod cu totul 
special, pentru cine o consideră din exterior 14 , sim¬ 
bolismul folosit în apologul în chestiune. Totuşi, 
trebuie să fim atenti că, în asocierea celor doi 
oameni, paraliticul este cel ce joacă rolul director, 
chiar poziţia sa, urcat pe umerii orbului, simboli¬ 
zând superioritatea contemplaţiei asupra acţiunii, 
superioritate pe care Confucius însuşi era foarte 
departe de a o contesta în principiu, precum o 
dovedeşte relatarea întrevederii sale cu Lao Zi, aşa 
cum ne-a fost păstrată de istoricul Sima Qian. Şi el 
recunoştea că nu era nicidecum „născut pentru cu¬ 
noaştere", aşadar că nu a atins cunoaşterea prin 
excelenţă, care este cea a ordinului metafizic pur, şi 
care, cum am spus-o mai sus, aparţine exclusiv, 
prin chiar natura sa, deţinătorilor veritabilei auto¬ 
rităţi spirituale 14 . 


ne, epocă al cărei caracter special am avut ocazia să-l semna¬ 
lăm în altă parte (Criza lumii moderne, pp. 18-21), şi pe care, de 
altfel, îl vom regăsi în continuare. 

14 Spunem din exterior deoarece, din punct de vedere in¬ 
terior, „non-acţiunea" este în realitate activitatea supremă în 
întreaga sa plenitudine; dar, tocmai datorită caracterului său 
total şi absolut, această activitate nu se arată în afară ca şi 
activităţile particulare, determinate şi relative. 

14 Se vede de aici că nu există nicio opoziţie de principiu 
între daoism şi confucianism, ce nu sunt şi nu pot fi două 
şcoli rivale, deoarece fiecare are domeniul ei propriu şi net 
distinct. 




80 AUTORITATE SPIRITUALĂ ŞI PUTERE TEMPORALĂ 


Prin urmare, dacă este o gravă eroare să se 
considere spiritualul şi temporalul ca fiind în mod 
simplu corelativi, mai este o alta, încă şi mai gravă, 
care constă în pretenţia de a subordona spiritualul 
temporalului, adică în definitiv cunoaşterea, acţiunii. 
Această eroare, ce răstoarnă complet raporturile 
normale, corespunde tendinţei care este, într-un 
mod general, cea a Occidentului modem, ea nepu- 
tându-se produce, evident, decât într-o perioadă 
de decadentă intelectuală foarte avansată. 

De altfel, în zilele noastre unii merg şi mai de¬ 
parte în acest sens, până la negarea valorii proprii 
cunoaşterii ca atare, şi de aici, printr-o consecinţă 
logică, cele două lucruri fiind strict solidare, până 
la negarea pur şi simplu a oricărei autorităţi spiri¬ 
tuale. Acest ultim grad al degenerescenţei, ce im¬ 
plică dominaţia castelor inferioare, este unul dintre 
semnele caracteristice fazei finale din Knli-Yuga. 
Dacă vom examina în particular religia, căci aceas¬ 
ta este forma specială pe care o ia spiritualul în 
lumea occidentală, răsturnarea raporturilor poate 
fi exprimată în modul următor: în loc ca ordinea 
socială în întregime să fie văzută ca derivând din 
religie, ca fiind legată de ea într-un fel şi avându-şi 
în ea principiul, aşa cum era în „creştinătatea" 
Evului Mediu şi la fel în Islam, ce îi seamănă foarte 
mult în această privinţă, astăzi religia nu mai este 
văzută decât cel mult ca unul din elementele ordi- 

nului social, un element printre celelalte şi cu 
acelaşi titlu ca şi ele. Aceasta este aservirea spiritu¬ 
alului de către temporal, sau chiar absorbţia lui în 
acesta, urmând completa negare a spiritualului ca 
inevitabil rezultat al ei. 

într-adevăr, a considera lucrurile în acest mod 
înseamnă obligatoriu a „umaniza" religia, vrem să 
spunem a o trata ca un fapt pur uman, de ordin 
social sau „sociologic" pentru unii, ori psihologic 
pentru alţii; şi în acest caz, la drept vorbind, ea nu 
mai este religie, căci aceasta comportă în mod 
esenţial un element „supra-uman", în lipsa căruia 
nu mai suntem în domeniul spiritual, în realitate 
temporalul şi umanul fiind identici în fond, con¬ 
form celor explicate înainte. Prin urmare, avem aici 
o veritabilă negare implicită a religiei şi spiritualu¬ 
lui, oricare ar fi aparenţele, aşa încât negarea expli¬ 
cită şi făţişă va consta mai puţin în instaurarea unei 
noi stări de lucruri, cât în recunoaşterea unui fapt 
împlinit. Astfel, răsturnarea raporturilor pregăteşte 
în mod direct suprimarea termenului superior, 
implicând-o deja în mod virtual, la fel cum revolta 
Kâatriyaşilor împotriva autorităţii Brâhmanilor, 
cum am văzut, pregăteşte şi cheamă, ca să spunem 
aşa, venirea la putere a castelor inferioare; şi cei ce 
au urmărit expunerea noastră până aici vor înţelege 
fără greutate că există în această apropiere ceva mai 
mult decât o simplă comparaţie. 



CAPITOLUL VT 


REVOLTA KSATRIYAŞILOR 


La aproape toate popoarele, în diferite epoci, şi 
tot mai frecvent pe măsură ce se apropie de timpul 
nostru, deţinătorii puterii temporale au încercat, 
cum am spus, să devină independenţi de orice au¬ 
toritate superioară, pretinzând că nu-şi datorează 
puterea decât lor înşile, şi să separe complet spi¬ 
ritualul de temporal, dacă nu chiar să-l supună 
acestuia. în această „insubordonare", în sensul 
etimologic al cuvântului, există grade diferite, cele 
mai accentuate fiind şi cele mai recente, cum am 
arătat în capitolul precedent. Lucrurile nu au 
mers niciodată atât de departe în acest sens ca în 
epoca modernă, şi mai ales, concepţiile ce le cores¬ 
pund sub diverse raporturi nu par să fi fost nici¬ 
odată incorporate, înainte, mentalităţii generale 
cum s-a întâmplat în ultimele secole. 

Am putea să reluăm în mod special, în această 
privinţă, ceea ce am spus deja în altă parte despre 

lumea modernă 1 : funcţiunea autorităţii spirituale 
este singura care se raportează la un domeniu su- 
pra-individual. Din moment ce această autoritate 
nu este recunoscută, e logic ca individualismul să 
apară imediat, cel puţin ca tendinţă, dacă nu ca 
afirmare bine definită 2 , deoarece toate celelalte 
funcţiuni sociale, începând cu funcţiunea „guver¬ 
namentală", care este cea a puterii temporale, sunt 
de ordin pur uman, individualismul fiind tocmai 
reducerea întregii civilizaţii doar la elemente uma¬ 
ne. La fel stau lucrurile cu „naturalismul", cum am 
arătat mai sus: numai autoritatea spirituală, fiind 
legată de cunoaşterea metafizică şi transcendentă, 
are un caracter cu adevărat „supranatural"; tot res¬ 
tul este de ordin natural sau „fizic", aşa cum am 
remarcat în privinţa genului de cunoştinţe care este 
în principal, într-o civilizaţie tradiţională, apanajul 
Ksatriyaşilor. 

De altfel, individualismul şi naturalismul sunt 
destul de strâns legate, nefiind în fond decât două 
aspecte pe care le ia unul şi acelaşi lucru, după 
cum e considerat în raport cu omul sau în raport 
cu lumea. Şi s-ar putea constata, într-un mod foarte 
general, că apariţia doctrinelor „naturaliste" sau 


1 Criza lumii modeme, cap. V. 

2 Această afirmare, orice formă ar lua, nu este de altfel în 
realitate decât o negaţie mai mult sau mai puţin disimulată, a 
oricărui principiu superior individualităţii. 

antimetafizice se produce atunci când elementul 
ce reprezintă puterea temporală câştigă, într-o civi¬ 
lizaţie, preponderenţă asupra celui ce reprezintă 
autoritatea spirituală 3 . 

E ceea ce s-a întâmplat chiar în India, atunci 
când KSatriyaşii, nemaimulţumindu-se cu rangul 
secund în ierarhia funcţiunilor sociale, deşi acest 
rang secund presupunea exercitarea întregii puteri 
exterioare şi vizibile, s-au revoltat împotriva auto¬ 
rităţii Brăhmanilor şi au vrut să se elibereze de ori¬ 
ce dependenţă faţă de aceştia. Aici istoria aduce o 
confirmare limpede a ceea ce am spus mai sus, 
anume că puterea temporală se ruinează singură 
nerecunoscându-şi subordonarea faţă de autorita¬ 
tea spirituală, deoarece, ca tot ce aparţine lumii 
schimbării, ea nu-şi poate fi sieşi suficientă, schim- 


3 Un alt fapt curios, pe care nu-1 putem semnala decât în 
trecere, este rolul important pe care îl joacă cel mai adesea un 
element feminin, sau reprezentat simbolic ca atare, în doctri¬ 
nele Kâatriyaşilor, fie că e vorba de altfel de doctrine consti¬ 
tuite în mod regular pentru folosinţa membrilor acestei caste, 
fie de concepţii heterodoxe pe care ei înşişi le-au făcut să 
predomine. E de remarcat chiar, în această privinţă, că exis¬ 
tenţa unui sacerdoţiu feminin, la anumite popoare, apare în 
legătură cu dominaţia castei războinice. Acest fapt se explică, 
pe de o parte, prin preponderenţa elementului „rajasic" şi 
afectiv la Kâatriyaşi, şi mai ales, pe de altă parte, prin co¬ 
respondenţa femininului, în ordinul cosmic, cu Prakriti sau 
„Natura primordială", principiu al „devenirii" şi al schimbării 
temporale. 

barea fiind inconceptibilă şi contradictorie fără un 
principiu imuabil. 

Orice concepţie care neagă imuabilul, situând 
fiinţa în întregime în „devenire", conţine în ea în¬ 
săşi un element de contradicţie. O asemenea con¬ 
cepţie este eminamente antimetafizică, pentru că 
domeniul metafizic este tocmai cel al imuabilului, 
a ceea ce este dincolo de natură sau de „devenire"; 
şi ea ar putea fi numită de asemenea „temporală", 
pentru a indica prin asta că punctul său de vedere 
este exclusiv cel al succesiunii. Trebuie de altfel 
remarcat că însăşi folosirea cuvântului „temporal", 
când se aplică puterii astfel desemnate, are ca raţi¬ 
une de a fi semnificaţia că această putere nu se în¬ 
tinde dincolo de ceea ce este angajat în succesiune, 
de ceea ce este supus schimbării. 

Teoriile modeme „evoluţioniste", sub diversele 
lor forme, nu sunt singurele exemple ale acestei 
erori, care constă în situarea oricărei realităţi în 
„devenire", deşi ele i-au adăugat o nuanţă specială 
prin introducerea ideii recente de „progres". Teorii 
de acest gen au existat din antichitate, în special la 
greci, de asemenea în anumite forme de budism 4 , 
forme care, de altfel, trebuie privite ca degenerate 

4 De aceea budiştii acestor şcoli au primit epitetul de 
sarva-vainăsika, adică „cei ce susţin disoluţia tuturor lucru¬ 
rilor"; această disoluţie este, în definitiv, un echivalent al 
„curgerii universale" învăţată de anumiţi „filozofi fizicieni" 
din Grecia. 

sau deviate, deşi în Occident s-a încetăţenit obice¬ 
iul de a fi considerate ca reprezentând „budismul 
originar". în realitate, cu cât se studiază mai în¬ 
deaproape ceea ce se poate şti despre acesta, cu 
atât apare mai diferit de ideea pe care şi-o fac în 
general despre el orientaliştii; în special, pare bine 
stabilit că budismul nu presupunea nicidecum ne¬ 
garea lui Atmă sau a „Sinelui", adică principiul 
permanent şi imuabil al fiinţei, acesta fiind, în mod 
special, cel pe care-1 avem în vedere aici. Nu ne 
revine nouă să decidem dacă această negare a fost 
introdusă ulterior în anumite şcoli ale budismului 
indian de către Ksatriyaşii revoltaţi sau sub inspi¬ 
raţia lor, ori dacă au vrut doar să o folosească în 
scopuri proprii, căci aceasta are puţină importanţă 
în fond, consecinţele fiind aceleaşi în toate cazurile 5 . 

S-a putut vedea într-adevăr, din ceea ce am 
expus, legătura directă ce există între negarea 
oricărui principiu imuabil şi negarea autorităţii 
spirituale, între reducerea oricărei realităţi la „de¬ 
venire" şi afirmarea supremaţiei Ksatriyaşilor; şi 


5 Nu se poate invoca, împotriva celor spuse aici despre 
budismul originar şi o deviaţie ulterioară, faptul că âăkya- 
Muni însuşi aparţinea prin naştere castei Ksatriyaşilor, deoa¬ 
rece acest fapt se poate explica în mod foarte legitim prin 
condiţiile speciale ale unei anumite epoci, condiţii ce rezultă 
din legile ciclice. Se poate de altfel remarca, în această privinţă, 
că Hristos descindea de asemenea, nu din tribul sacerdotal al 
lui Levi, ci din tribul regal al lui Iuda. 

trebuie adăugat că, supunând întreaga fiinţă 
schimbării, ea e redusă prin chiar acest fapt la 
individ, căci ceea ce permite depăşirea individuali¬ 
tăţii, ceea ce este transcendent în raport cu aceasta, 
nu poate fi decât principiul imuabil al fiinţei. Se 
vede deci foarte clar aici acea solidaritate între 
naturalism şi individualism pe care am semnalat-o 
adineauri 6 . 

însă revolta şi-a depăşit scopul, Ksatriyaşii 
nefiind în stare să oprească (tocmai când ar fi putut 
să tragă vreun avantaj din ea) mişcarea pe care au 
declanşat-o astfel; în realitate, castele inferioare lor 
au profitat de ea, fapt uşor de înţeles, pentru că, 
odată lucrurile angajate pe o asemenea pantă, este 
imposibil să nu o coboare până la capăt. Negarea 
lui Atmă n-a fost singura introdusă în budismul 
deviat, ci şi cea a distincţiei castelor, bază a oricărei 
ordini sociale tradiţionale; şi această negare, în¬ 
dreptată înainte de toate împotriva Brâhmanilor, 
nu putea să nu se întoarcă împotriva Ksatriyaşilor 
înşişi 7 . într-adevăr, din moment ce ierarhia este 


6 S-ar mai putea nota că teoriile „devenirii" tind destul 
de natural spre un anumit „fenomenalism", deşi, de altfel, 
„fenomenalismul", în sensul cel mai strict, nu este la drept 
vorbind decât ceva cu totul modern. 

7 Nu se poate spune că Buddha ar fi negat distincţia caste¬ 
lor, ci doar că n-a ţinut seama de ea, căci ceea ce avea el real¬ 
mente în vedere era constituirea unui ordin monastic, în 
interiorul căruia această distincţie să nu se aplice; doar când 

negată în chiar principiul său, nu se vede cum ar 
putea o castă oarecare să-şi menţină supremaţia 
asupra celorlalte, nici în numele a ce ar pretinde 
s-o impună. Oricare dintre caste, în aceste condiţii, 
poate crede că are tot atâtea drepturi la putere ca 
oricare alta, doar să dispună material de forţa ne¬ 
cesară pentru a pune mâna pe putere şi a o exercita 
în fapt. Şi, dacă această putere nu e decât o chesti¬ 
une de forţă materială, nu e evident că ea trebuie 
să se găsească în cel mai mare grad în elementele 
cele mai numeroase şi, prin funcţiunile lor, cele mai 
îndepărtate de orice preocupare ce atinge, chiar în 
mod indirect, spiritualitatea? 

Prin negarea castelor, aşadar, s-a deschis uşa 
tuturor uzurpărilor; de aceea oamenii ultimei caste, 
âudraşii, au putut să se folosească ei înşişi de ea. în 
fapt, unii dintre ei au pus uneori stăpânire pe re¬ 
galitate şi, printr-un fel de „şoc invers" care era în 
logica evenimentelor, i-au deposedat pe Kăatriyaşi 
de puterea ce le aparţinuse înainte în mod legitim, 
dar căreia, ca să spunem aşa, i-au distrus ei înşişi 
legitimitatea 8 . 


s-a pretins ca această absenţă a distincţiei să se extindă la soci¬ 
etatea exterioară, ea s-a transformat într-o veritabilă negaţie. 

8 O guvernare în care oamenii castei inferioare îşi atri¬ 
buie titlul şi funcţiunile regalităţii este ceea ce vechii greci 
numeau „tiranie"; sensul primar al acestui cuvânt este, pre¬ 
cum se vede, destul de îndepărtat de cel dat de moderni, care 
îl folosesc mai degrabă ca un sinonim pentru „despotism". 




CAPITOLUL VI1 


UZURPĂRILE REGALITĂŢII 
ŞI CONSECINŢELE LOR 


Se spune uneori că istoria se repetă, ceea ce este 
fals, căci nu pot exista în univers două fiinţe sau 
două evenimente care să fie riguros asemănătoare 
sub toate aspectele; dacă ar exista, ele n-ar mai fi 
două, ci, fiind cu totul la fel, s-ar confunda pur şi 
simplu, astfel încât n-ar fi decât o singură şi aceeaşi 
fiinţă sau un singur şi acelaşi eveniment 1 . Repetiţia 
posibilităţilor identice implică de altfel o supoziţie 
contradictorie, cea a unei limitări a posibilităţii 
universale şi totale, şi, cum am explicat altundeva 
cu toate dezvoltările necesare 2 , acest lucru permite 
respingerea unor teorii precum cele ale „reîncarnă¬ 
rii" şi „veşnicei reîntoarceri". 


1 Eceea ce Leibniz numea „principiul indiscernabilelor"; 
cum am avut deja ocazia să arătăm, Leibniz, contrar altor 
filozofi moderni, poseda câteva date tradiţionale, fragmenta¬ 
re de altfel şi insuficiente pentru a-i permite să se elibereze de 
anumite limitări. 

2 L'Erreur spirite, partea a 2-a, cap. VI. 

însă o altă opinie nu mai puţin falsă este cea 
care, la extrema opusă acesteia, constă în a pretin¬ 
de că faptele istorice sunt cu totul neasemănătoare, 
că nu au nimic comun între ele. Adevărul este că 
există întotdeauna şi diferenţe sub anumite rapor¬ 
turi şi asemănări sub alte raporturi, şi că, aşa cum 
există genuri de fiinţe în natură, există deopotrivă, 
în acest domeniu la fel ca în toate celelalte, genuri 
de fapte; altfel spus, există fapte care sunt, în di¬ 
verse circumstanţe, manifestări sau expresii ale 
unei aceleaşi legi. De aceea se întâlnesc uneori 
situaţii comparabile, şi care, dacă li se neglijează 
diferenţele pentru a nu reţine decât punctele de 
similitudine, pot să dea iluzia unei repetiţii. în 
realitate, nu există niciodată identitate între diferite 
perioade ale istoriei, ci corespondenţă şi analogie, 
aici ca şi între ciclurile cosmice sau între stările 
multiple ale unei fiinţe; şi, cum diferite fiinţe pot să 
treacă prin faze comparabile, sub rezerva modali¬ 
tăţilor proprii naturii fiecăreia dintre ele, la fel se 
întâmplă cu popoarele şi civilizaţiile. 

Astfel, cum am semnalat mai sus, în pofida 
unor diferente foarte mari, există o incontestabilă 
analogie, poate niciodată remarcată îndeajuns, între 
organizarea socială a Indiei şi cea a Evului Mediu 
occidental. între castele primeia şi clasele celuilalt 
nu există decât o corespondenţă, nu şi o identitate, 
însă această corespondenţă nu este mai puţin im- 

portantă, pentru că ea poate servi la a arăta, cu o 
claritate deosebită, că toate instituţiile ce prezintă 
un caracter cu adevărat tradiţional se sprijină pe 
aceleaşi fundamente fireşti şi că nu diferă în defini¬ 
tiv decât printr-o adaptare necesară la circumstanţe 
diverse de timp şi de loc. 

Trebuie remarcat bine, de altfel, că nu vrem să 
sugerăm prin asta ideea unui împrumut pe care 
Europa, în acea epocă, l-ar fi făcut în mod direct 
din India, ceea ce ar fi destul de puţin plauzibil; 
spunem doar că există aici două aplicaţii ale unui 
acelaşi principiu, în fond, acesta fiind singurul lu¬ 
cru important, cel puţin din punctul de vedere în 
care ne situăm acum. Lăsăm aşadar deoparte ches¬ 
tiunea unei origini comune, care, în orice caz, n-ar 
putea fi desigur găsită decât întorcându-ne foarte 
departe în trecut; această chestiune s-ar lega de cea 
a filiaţiei diferitelor forme tradiţionale începând de 
la marea tradiţie primordială, şi avem aici, se va 
recunoaşte fără greutate, ceva extrem de complex. 
Semnalăm totuşi această posibilitate, deoarece nu 
credem că, în fapt, similitudini atât de precise se 
pot explica într-un mod cu totul satisfăcător în afa¬ 
ra unei transmisii regulare şi efective, de asemenea 
pentru că întâlnim în Evul Mediu multe alte indicii 
concordante ce arată destul de clar că exista încă în 
Occident o legătură conştientă, cel puţin pentru 
câţiva, cu adevăratul „centru al lumii", sursă unică 

a tuturor tradiţiilor ortodoxe, pe când, dimpotrivă, 
nu vedem nimic de acest fel în epoca modernă. 

La fel, găsim în Europa, încă din Evul Mediu, 
corespondenta revoltei Kăatriyaşilor; o găsim chiar 
în mod mai particular în Franţa, unde, începând de 
la Filip cel Frumos, care trebuie considerat drept 
unul din principalii autori ai deviaţiei caracteristice 
epocii moderne, regalitatea a lucrat aproape con¬ 
stant pentru a-şi câştiga independenţa faţă de au¬ 
toritatea spirituală, păstrându-şi totuşi, printr-un 
neobişnuit ilogism, marca exterioară a dependen¬ 
ţei sale originare, de vreme ce, cum am explicat, 
ungerea regilor asta însemna. „Legiştii" lui Filip 
cel Frumos sunt deja, mult înainte de „umaniştii" 
Renaşterii, adevăraţii precursori ai „laicismului" 
actual; şi în această epocă, adică la începutul seco¬ 
lului XIV, trebuie situată în realitate ruptura lumii 
occidentale de propria sa tradiţie. 

Din motive ce ne-ar lua prea mult să le expu¬ 
nem aici, şi pe care le-am indicat de altfel în alte 
studii 3 , credem că punctul de plecare al acestei 
rupturi a fost marcat foarte clar prin distrugerea 
Ordinului Templului. Vom aminti doar că acesta 
constituia o legătură între Orient şi Occident, şi că, 
în Occident chiar, el era un fel de linie de unire 
între spiritual şi temporal, chiar dacă acest dublu 
caracter nu trebuie interpretat ca semnul unei rela- 


3 Vezi mai ales Ezoterismul lui Dante. 

ţii mai directe cu sursa comună a celor două pu¬ 
teri 4 . Se va obiecta poate că această distrugere, 
dacă a fost dorită de regele Franţei, a fost cel puţin 
realizată în acord cu Papalitatea; adevărul este că 
ea a fost impusă Papalităţii, ceea ce e cu totul alt¬ 
ceva; şi astfel, răsturnând raporturile normale, pu¬ 
terea temporală a început de atunci să se folosească 
de autoritatea spirituală pentru scopurile sale de 
dominaţie politică. 

Se va mai spune fără îndoială că, lăsându-se ast¬ 
fel subjugată, această autoritatea spirituală dove¬ 
dea că nu mai era deja ceea ce trebuia să fie, şi că 
reprezentanţii săi nu mai aveau conştiinţa deplină 
a caracterului său transcendent. Acest lucru e ade¬ 
vărat, explicând şi justificând de altfel, chiar în 
acea epocă, invectivele violente uneori ale lui 
Dante la adresa lor; dar nu e mai puţin adevărat că, 
în ciuda a orice, alături de puterea temporală se 
afla autoritatea spirituală, de ultima depinzând 
legitimitatea celei dintâi. Reprezentanţii puterii 
temporale nu sunt, ca atare, calificaţi pentru a re¬ 
cunoaşte dacă autoritatea spirituală corespunză- 


4 Vezi pe acest subiect studiul nostru despre Sfântul 
Benwrd ; am semnalat aici că cele două caractere de călugăr şi 
cavaler se găseau reunite în Sfântul Bernard, autorul regula¬ 
mentului Ordinului Templului, ordin calificat de el drept 
miliţia Dei, prin aceasta explicându-se rolul, pe care l-a jucat 
în mod constant, de conciliator şi arbitru între puterea reli¬ 
gioasă şi puterea politică. 

toare formei tradiţionale căreia le aparţin posedă 
sau nu plenitudinea realităţii sale efective; ei sunt 
chiar incapabili prin definiţie de aceasta, deoarece 
competenţa lor este limitată la un domeniu inferior; 
oricum ar fi această autoritate, dacă nu-şi recunosc 
subordonarea faţă de ea, ei îşi compromit chiar 
prin asta legitimitatea. 

Distincţia dintre ceea ce poate fi autoritatea 
spirituală în ea însăşi, într-un moment sau altul al 
existenţei sale, şi raporturile dintre ea şi puterea 
temporală trebuie făcută, deci, cu multă atenţie; a 
doua chestiune este independentă de prima, aceas¬ 
ta neinteresându-i decât pe cei ce exercită funcţiuni 
de ordin sacerdotal sau care ar fi în mod normal 
calificaţi pentru a le exercita. Şi, chiar dacă această 
autoritate, prin greşeala reprezentanţilor săi, a 
pierdut cu totul „spiritul" doctrinei sale, păstrarea 
depozitului „literei" şi a formelor exterioare în care 
este conţinută într-un fel această doctrină ar fi pu¬ 
tut să-i asigure încă puterea necesară şi suficientă 
pentru a-şi exercita în mod valabil supremaţia 
asupra temporalului 5 , căci această supremaţie este 


5 Acest caz e comparabil cu cel al unui om care ar primi 
ca moştenire o ladă închisă ce conţine o comoară, şi care, 
neputând s-o deschidă, n-ar cunoaşte adevărata natură a 
acesteia; acest om n-ar fi mai puţin autenticul posesor al co¬ 
morii; pierderea cheii nu l-ar deposeda de proprietatea lui, 
iar dacă anumite prerogative exterioare ar fi legate de această 
proprietate, el şi-ar păstra întotdeauna dreptul de a le exerci- 

legată de însăşi esenţa autorităţii spirituale şi îi 
aparţine atât timp cât ea subzistă în mod regular, 
oricât de diminuată poate fi în ea însăşi, cea mai 
mică fărâmă de spiritualitate fiind incomparabil 
superioară faţă de tot ceea ce provine din ordinul 
temporal. 

Rezultă de aici că, în timp ce autoritatea spiri¬ 
tuală poate şi trebuie întotdeauna să controleze 
puterea temporală, ea însăşi nu poate fi controlată 
de nimic, cel puţin în mod exterior 6 ; oricât de 
şocantă poate părea o asemenea afirmaţie în ochii 
majorităţii contemporanilor noştri, nu ezităm să 
declarăm că ea nu este decât expresia unui adevăr 
incontestabil 7 . 


ta; însă, pe de altă parte, este evident că, în ceea ce-1 priveşte 
personal, el n-ar putea, în aceste condiţii, să se bucure deplin 
de comoara sa. 

6 Această rezervă priveşte principiul suprem al spiritua¬ 
lului şi temporalului, care este dincolo de toate formele parti¬ 
culare, şi ai cărui reprezentanţi direcţi au evident dreptul să 
controleze ambele domenii; însă acţiunea acestui principiu 
suprem, în starea actuală a lumii, nu se exercită în mod vizi¬ 
bil, astfel încât se poate spune că orice autoritate spirituală 
apare în afară ca supremă, chiar dacă ea este doar ceea ce am 
numit mai sus o autoritate spirituală relativă, şi chiar dacă, în 
acest caz, a pierdut cheia formei tradiţionale căreia trebuie 
să-i asigure conservarea. 

7 La fel stau lucrurile cu „infailibilitatea pontificală", a 
cărei proclamare a stârnit atâtea proteste datorate doar neînţe¬ 
legerii moderne, neînţelegere care, de altfel, făcea afirmarea sa 
explicită şi solemnă cu atât mai indispensabilă: un reprezen- 

Dar să revenim la Filip cel Frumos, care ne ofe¬ 
ră un exemplu tipic pentru ceea ce ne-am propus 
să explicăm aici: e de remarcat că Dante consideră 
că mobilul acţiunilor acestuia este „cupiditatea" 8 , 
care nu este un viciu al lui Ksatriya, ci al lui Vaisya; 


tant autentic al unei doctrine tradiţionale este în mod necesar 
infailibil atunci când vorbeşte în numele acestei doctrine; şi 
trebuie să se-nţeleagă bine că această infailibilitate nu este 
astfel legată de individualitate, ci de funcţiune. Astfel, în 
Islam, orice mufti este infailibil în calitate de interpret autori¬ 
zat al sliariyali, adică al legislaţiei bazate esenţialmente pe 
religie, deşi competenţa sa nu se întinde la un ordin mai in¬ 
terior; orientalii ar putea deci să se mire, nu de faptul că Papa 
este infailibil în domeniul său, ceea ce nu constituie nicio 
problemă pentru ei, ci mai degrabă de faptul că este singurul 
astfel în întreg Occidentul. 

8 Prin aceasta se explică nu doar distrugerea Ordinului 
Templului, ci şi, mai vizibil încă, alterarea monedelor, şi aces¬ 
te două fapte sunt poate legate mai strâns decât s-ar putea 
presupune la prima vedere; în orice caz, dacă contemporanii 
lui Filip cel Frumos au considerat o crimă această alterare, 
trebuie să se concluzioneze de aici că, schimbând din proprie 
iniţiativă titlul monedei, el depăşea drepturile recunoscute 
puterii regale. Trebuie reţinută această indicaţie, deoarece 
chestiunea monedei avea, în antichitate şi în Evul Mediu, 
aspecte cu totul necunoscute de către moderni, care se limi¬ 
tează la simplul punct de vedere „economic". Astfel, este de 
remarcat că, la celţi, simbolurile ce figurează pe monede 
nu pot fi explicate decât dacă sunt raportate la cunoştinţele 
doctrinare ce le erau proprii druizilor, ceea ce implică o in¬ 
tervenţie directă a acestora în acest domeniu; şi acest control 
al autorităţii spirituale s-a perpetuat până spre sfârşitul Evu¬ 
lui Mediu. 

s-ar putea spune că Ksatriyaşii, revoltându-se, se 
degradează într-un fel şi îşi pierd caracterul pro¬ 
priu luându-1 pe cel al unei caste inferioare. S-ar 
putea chiar adăuga că această degradare trebuie să 
conducă inevitabil la pierderea legitimităţii: dacă 
Ksatriyaşii sunt, prin greşeala lor, căzuţi din drep¬ 
tul lor normal al exercitării puterii temporale, e 
pentru că nu sunt adevăraţi Ksatriya, vrem să 
spunem că natura lor nu-i mai face apţi să exercite 
ceea ce era propria lor funcţiune. Dacă regele nu se 
mai mulţumeşte să fie primul dintre Ksatriyaşi, 
adică şeful nobilimii, şi să joace rolul „regulator" 
ce-i aparţine cu acest titlu, el îşi pierde raţiunea sa 
esenţială de a fi şi, în acelaşi timp, se pune în opo¬ 
ziţie cu această nobilime căreia nu-i este decât 
/ 

emanaţia şi expresia deplină. 

Astfel, pentru a „centraliza" şi a absorbi în ea 
puterile ce aparţineau în mod colectiv întregii nobi- 
limi, vedem regalitatea intrând în luptă cu aceasta 
şi lucrând cu îndârjire la distrugerea feudalităţii, 
din care totuşi s-a născut; ea nu putea de altfel s-o 
facă decât sprijinindu-se pe a treia clasă, care cores¬ 
pundea Vaisyaşilor; şi de aceea, începând tocmai 
de la Filip cel Frumos, îi vedem pe regii Franţei în- 
conjurându-se aproape constant de burghezi, în 
special cei care, precum Ludovic al Xl-lea şi Ludovic 
al XlV-lea, au împins cel mai departe „centralizarea". 

de care a profitat apoi burghezia când a pus mâna 
pe putere prin Revoluţie. 

De altfel, „centralizarea" temporală este, în 
general, semnul unei opoziţii faţă de autoritatea 
spirituală, căreia guvernanţii se străduiesc astfel 
să-i neutralizeze influenţa pentru a o înlocui cu a 
lor. De aceea, forma feudală, cea în care Ksatriyaşii 
pot să-şi exercite pe de-a-ntregul funcţiunile lor 
normale, este în acelaşi timp cea care pare să se po¬ 
trivească cel mai bine organizării regulare a civi¬ 
lizaţiilor tradiţionale, cum era cea a Evului Mediu. 
Epoca modernă, care este cea a rupturii cu tradiţia, 
ar putea fi caracterizată, sub raport politic, prin în¬ 
locuirea sistemului feudal cu sistemul naţional; şi 
în secolul XIV încep să se constituie „naţionalităţi¬ 
le", prin acel efort de „centralizare" despre care am 
vorbit. Se spune pe bună dreptate că formarea „na¬ 
ţiunii franceze", în particular, a fost opera regilor; 
însă aceştia, chiar prin acest fapt, îşi pregăteau fără 
s-o ştie propria lor ruină 9 . Iar dacă Franţa a fost 
prima ţară din Europa în care regalitatea a fost 
abolită, e pentru că de aici a pornit „naţionaliza¬ 
rea". Aproape că nu mai e nevoie să amintim cât 
de cumplit de „naţionalistă" şi „centralistă" a fost 
Revoluţia, şi ce utilizare propriu-zis revoluţionară i 


9 Luptei regalităţii împotriva nobilimii feudale i se poate 
aplica în mod riguros acest cuvânt al Evangheliei: „Orice casă 
dezbinată în ea însăşi se va prăbuşi". 

s-a dat, pe parcursul întregului secol XIX, aşa-zisu- 
lui „principiu al naţionalităţilor" 10 . Există aşadar o 
destul de ciudată contradicţie între „naţionalismul" 
pe care-1 afişează astăzi unii adversari declaraţi 
ai Revoluţiei şi opera sa. însă, acum, cel mai in¬ 
teresant punct pentru noi este acesta: formarea 
„naţionalităţilor" este în mod esenţial unul dintre 
episoadele luptei temporalului împotriva spiritua¬ 
lului; şi, dacă vrem să pătrundem în fondul lucru¬ 
rilor, se poate spune că tocmai din acest motiv ea a 
fost fatală regalităţii, care, chiar atunci când părea 
să-şi fi realizat toate ambiţiile, nu făcea decât să 
alerge spre propria-i pieire 11 . 

Există un fel de unificare politică, deci cu totul 
exterioară, ce implică nerecunoaşterea, dacă nu 
negarea principiilor spirituale care singure pot da 
unitatea veritabilă şi profundă a unei civilizaţii, 
„naţionalităţile" fiind un exemplu în acest sens. în 
Evul Mediu exista, pentru întreg Occidentul, o uni¬ 
tate reală, întemeiată pe baze de ordin propriu-zis 


10 E cazul să remarcăm că acest „principiu al naţiona¬ 
lităţilor" a fost folosit mai ales împotriva Papalităţii şi a Aus¬ 
triei, care reprezenta ultima rămăşiţă a moştenirii Sfântului 
Imperiu. 

11 Acolo unde regalitatea a putut să se menţină devenind 
„constituţională", ea nu mai este decât umbra ei înseşi şi nu 
are decât o existenţă nominală şi „reprezentativă", aşa cum o 
exprimă formula cunoscută potrivit căreia „regele domneşte, 
dar nu guvernează"; aceasta nu este într-adevăr decât carica¬ 
tura vechii regalităţi. 

tradiţional, anume cea a „creştinătăţii". Atunci 
când s-au format aceste unităţi secundare, de ordin 
pur politic, adică temporal şi nu spiritual, care sunt 
naţiunile, acea mare unitate a Occidentului a fost 
iremediabil distrusă, iar existenţa efectivă a „creş¬ 
tinătăţii" a luat sfârşit. Naţiunile, care nu sunt de¬ 
cât fragmentele dispersate ale vechii „creştinătăţi", 
falsele unităţi substituite unităţii veritabile prin 
voinţa de dominare a puterii temporale, nu puteau 
trăi, chiar datorită structurii lor, decât opunându-se 
unele altora, luptând fără încetare între ele pe toate 
terenurile 12 . Spiritul este unitate, materia este mul¬ 
tiplicitate şi diviziune, şi cu cât se îndepărtează de 
spiritualitate, cu atât antagonismele se accentuează 
şi se amplifică. Nimeni nu va putea contesta că 
luptele feudale, strict localizate, şi de altfel supuse 
unei reglementări restrictive provenind de la auto¬ 
ritatea spirituală, nu erau nimic în comparaţie cu 
războaiele naţionale, care au dus, cu Revoluţia şi 
Imperiul, la „naţiunile înarmate" 13 , şi pe care le 


12 De aceea, ideea unei „societăţi a naţiunilor" nu poate 
fi decât o utopie fără importanţă reală; formei naţionale îi 
repugnă esenţialmente recunoaşterea unei unităţi oarecare 
superioară celei proprii; de altfel, în concepţiile de astăzi 
despre aceasta, nu e vorba evident decât de o unitate de ordin 
exclusiv temporal, deci cu atât mai ineficace, şi care n-ar putea 
niciodată să fie decât o parodie a veritabilei unităţi. 

13 Aşa cum am remarcat în altă parte (Criza lumii modeme, 
pp. 104-105), obligând toţi oamenii să ia parte la războaiele 
modeme, se ignoră cu totul distincţia esenţială a funcţiunilor 

vedem luând în zilele noastre dezvoltări foarte pu¬ 
ţin liniştitoare pentru viitor. 

Pe de altă parte, constituirea „naţionalităţilor" 
a făcut posibile adevărate tentative de aservire a 
spiritualului faţă de temporal, implicând o răstur¬ 
nare completă a raporturilor ierarhice între cele 
două puteri. Această aservire îşi găseşte expresia 
cea mai definită în ideea de Biserică „naţională", 
adică subordonată Statului şi închisă în limitele 
acestuia; şi chiar expresia „religie de Stat", sub 
aparenţa sa intenţionat echivocă, nu semnifică 
nimic altceva în fond: conducerea temporală se fo¬ 
loseşte de religie ca de un mijloc pentru a-şi asigura 
dominarea; aceasta este religia redusă la un simplu 
factor de ordin social 14 . 

Această idee de Biserică „naţională" a apărut 
mai întâi în ţările protestante, ori, mai bine zis, 
protestantismul a fost poate creat pentru a o reali¬ 
za, căci se pare că Luther n-a fost, politic cel puţin, 
decât un instrument al ambiţiilor unor prinţi ger¬ 
mani, şi este foarte probabil că, fără asta, chiar dacă 


sociale; aceasta este, de altfel, o consecinţă logică a „egalita¬ 
rismului". 

14 Această concepţie se poate de altminteri realiza sub 
alte forme decât cea a unei Biserici „naţionale" propriu-zise; 
avem un exemplu dintre cele mai frapante într-un regim pre¬ 
cum cel al „Concordatului" napoleonean, care i-a transfor¬ 
mat pe preoţi în funcţionari de Stat, ceea ce este o adevărată 
monstruozitate. 

revolta sa împotriva Romei s-ar fi produs, conse¬ 
cinţele ar fi fost la fel de neglijabile ca ale multor 

alte dizidente individuale ce nu fuseseră decât in- 
/ 

cidente fără perspectivă. 

Reforma este simptomul cel mai vizibil al rup¬ 
turii unităţii spirituale a „creştinătăţii", dar nu ea a 
început, după expresia lui Joseph de Maistre, să 
„sfâşie veşmântul fără cusătură"; această ruptură 
era deja un fapt împlinit de multă vreme, deoarece, 
aşa cum am spus, debutul său e, în realitate, mai 
vechi cu două secole. Şi s-ar putea face o remarcă 
asemănătoare cu privire la Renaştere, care, printr-o 
coincidenţă deloc întâmplătoare, se producea 
aproape în acelaşi timp cu Reforma, şi doar atunci 
când cunoştinţele tradiţionale ale Evului Mediu 
erau aproape cu totul pierdute. Prin urmare, în 
această privinţă, protestantismul a fost mai degra¬ 
bă un rezultat decât un punct de plecare; dar, fiind 
în realitate opera prinţilor şi a suveranilor, care l-au 
folosit înainte de toate în scopuri politice, tendin¬ 
ţele sale individualiste nu puteau întârzia să se 
întoarcă împotriva acestora, căci ele pregăteau în 
mod direct calea concepţiilor democratice şi egali¬ 
tare caracteristice epocii actuale 15 . 


15 E cazul să notăm că protestantismul desfiinţează clerul 
şi, deşi pretinde că menţine autoritatea Bibliei, o ruinează în 
fapt prin „liberul examen". 

Pentru a reveni la aservirea religiei de către 
Stat, sub forma pe care am indicat-o, ar fi o greşeală 
să se creadă că nu s-ar găsi exemple în acest sens în 
afara protestantismului 16 : dacă schisma anglicană a 
lui Henric al VlII-lea este reuşita cea mai completă 
în constituirea unei Biserici „naţionale", galicanis- 
mul însuşi, aşa cum a putut să-l conceapă Ludovic 
al XlV-lea, nu era altceva în fond. Dacă această ten¬ 
tativă ar fi reuşit, legătura cu Roma ar mai fi sub¬ 
zistat fără îndoială în teorie, însă, practic, efectele 
i-ar fi fost complet anulate prin interpunerea pute¬ 
rii politice, şi situaţia n-ar fi fost prea diferită în 
Franţa de ceea ce ar fi putut să fie în Anglia dacă 
tendinţele fracţiunii „ritualiste" a Bisericii anglicane 
ar fi ajuns să prevaleze definitiv 17 . 

Protestantismul, sub diferitele sale forme, a 
împins lucrurile la extrem; însă nu doar în ţările în 
care el s-a instalat regalitatea şi-a distrus propriul 


16 Nu vom examina aici cazul Rusiei, care este puţin mai 
special şi ar necesita distincţii ce ar complica în mod destul 
de inutil expunerea noastră; nu e mai puţin adevărat că, şi 
aici, se găseşte „religia de Stat" în sensul pe care l-am definit; 
dar ordinele monahale au putut cel puţin scăpa într-o oare¬ 
care măsură de subordonarea spiritualului faţă de temporal, 
pe când, în ţările protestante, suprimarea lor a făcut această 
subordonare cât se poate de completă. 

17 Se va remarca de altfel că există o strânsă similitudine 
între denumirile de „anglicanism" şi „galicism", care, mai 
mult, corespunde realităţii. 

ei „drept divin", adică unicul fundament real al 
legitimităţii şi în acelaşi timp unica garanţie a sta¬ 
bilităţii sale. După cele expuse, regalitatea franceză, 
fără a ajunge la o ruptură atât de manifestă cu au¬ 
toritatea spirituală, avea să acţioneze, prin alte mij¬ 
loace, mai ocolite, exact în acelaşi mod, şi chiar se 
pare că a fost prima care s-a angajat pe această cale; 
aceia dintre partizanii săi ce i-au făcut din asta un 
titlu de glorie nu păreau să ţină seama de consecin¬ 
ţele pe care această atitudine le-a antrenat şi nu pu¬ 
tea să nu le antreneze. Adevărul este că regalitatea 
a deschis astfel, în mod inconştient, calea Revoluţiei, 
şi că aceasta din urmă, distrugând-o, n-a făcut decât 
să ducă mai departe dezordinea în care ea însăşi a 
început să se angajeze. 

în fapt, peste tot în lumea occidentală, burghezia 
a ajuns să pună mâna pe puterea la care regalitatea 
a făcut-o mai întâi participantă în mod necuvenit. 
Puţin importă de altfel faptul că ea a abolit atunci 
regalitatea ca în Franţa, ori că a lăsat-o să supravie¬ 
ţuiască nominal ca în Anglia sau în altă parte; re¬ 
zultatul este acelaşi în toate cazurile, acesta fiind 
triumful „economicului", supremaţia sa proclamată 
în mod deschis. 

Dar, pe măsură ce se cufundă în materialitate, 
instabilitatea creşte, schimbările se produc din ce 
în ce mai rapid; de aceea, domnia burgheziei nu va 
putea avea decât o durată destul de scurtă, în 

comparaţie cu cea a regimului pe care l-a succedat. 
Şi, cum uzurparea cheamă uzurparea, după Vaiây- 
aşi, acum aspiră la dominare, la rândul lor, âudra- 
şii: aceasta este, în mod foarte exact, semnificaţia 
bolşevismului. Nu vrem să formulăm, în această 
privinţă, nicio previziune, însă n-ar fi desigur foar¬ 
te greu să anticipăm, din ceea ce precede, anumite 
consecinţe pentru viitor: dacă elementele sociale 
net inferioare acced la putere într-un mod sau în 
altul, domnia lor va fi cu siguranţă cea mai scurtă 
dintre toate, şi va marca ultima fază a unui anumit 
ciclu istoric, deoarece nu este posibil să se coboare 
mai jos; chiar dacă un asemenea eveniment nu are 
o importanţă mai generală, e de presupus că el va 
fi, pentru Occident cel puţin, sfârşitul perioadei 
modeme. 

Un istoric care s-ar sprijini pe datele indicate 
de noi ar putea fără îndoială să dezvolte aproape 
indefinit aceste consideraţii, căutând fapte mai par¬ 
ticulare din care să reiasă, într-un mod foarte pre¬ 
cis, ceea ce am vrut să arătăm în principal aici 18 : 
acea responsabilitate puţin cunoscută a puterii 


18 Ar putea fi interesant, de exemplu, să se studieze în 
special din acest punct de vedere rolul lui Richelieu, care s-a 
înverşunat să distrugă ultimele vestigii ale feudalităţii, şi 
care, deşi îi combătea pe protestanţi în interior, s-a aliat cu ei 
în exterior împotriva a ceea ce mai putea supravieţui din 
Sfântul Imperiu, adică împotriva supravieţuitorilor vechii 
„creştinătăţi". 

regale legată de începutul întregii dezordini mo¬ 
derne, acea primă deviaţie, în raporturile dintre 
spiritual şi temporal, care trebuia inevitabil să le 
antreneze pe toate celelalte. în ce ne priveşte, rolul 
acesta nu ne poate reveni; aici, noi am vrut doar să 
dăm unele exemple destinate să lămurească o 
expunere sintetică; trebuie aşadar să rămânem la 
marile linii ale istoriei, şi să ne limităm la indica¬ 
ţiile esenţiale ce se degajă din însăşi desfăşurarea 
evenimentelor. 



CAPITOLUL VIII 


PARADIS TERESTRU ŞI PARADIS 
CERESC 


Structura politică a „creştinătăţii" medievale 
era, am spus, în mod esenţial feudală; ea îşi avea 
încoronarea într-o funcţiune, cu adevărat supremă 
în ordinul temporal, care era cea a împăratului, 
acesta trebuind să fie în raport cu regii ceea ce regii, 
la rândul lor, erau în raport cu proprii vasali. Tre¬ 
buie spus, de altfel, că această concepţie a Sfântului 
Imperiu a rămas întrucâtva teoretică şi n-a fost 
niciodată deplin realizată, fără îndoială din vina 
împăraţilor înşişi, care, furaţi de marea putere ce 
le-a fost conferită, au fost primii ce au contestat su¬ 
bordonarea lor faţă de autoritatea spirituală, căreia 
îi datorau totuşi puterea la fel ca şi ceilalţi suverani, 
şi chiar în mod mai direct 1 . Aceasta a fost ceea ce s-a 


1 Sfântul Imperiu începe cu Carol cel Mare şi se ştie că 
Papa i-a conferit acestuia demnitatea imperială; succesorii 
săi nu puteau fi legitimaţi în alt mod decât a fost legitimat el 
însuşi. 

convenit să se numească cearta între sacerdoţiu şi 
Imperiu, ale cărei diverse vicisitudini sunt destul 
de cunoscute pentru a le mai aminti aici, chiar su¬ 
mar, cu atât mai mult cu cât detaliile acestor fapte 
au puţină importanţă pentru ceea ce ne propunem. 
Mai interesant este să se-nţeleagă ce trebuia să fie 
cu adevărat împăratul, de asemenea ce a putut să 
dea naştere erorii care l-a făcut să-şi considere su¬ 
premaţia relativă drept o supremaţie absolută. 

Distincţia între Papalitate şi Imperiu provenea 
într-un fel dintr-o diviziune a puterilor care, în ve¬ 
chea Romă, ajunseseră să fie reunite într-o singură 
persoană, deoarece, atunci, Imperator -ul era în ace¬ 
laşi timp Pontifex Maximus 2 . Nu vom încerca de 
altfel să explicăm, în acest caz special, reunirea spi¬ 
ritualului şi temporalului, ceea ce ar însemna să ne 
angajăm în consideraţii destul de complexe 3 . Ori- 


2 Este remarcabil că Papa a păstrat întotdeauna acest titlu 
de Pontifex Maximus, a cărui origine este evident străină creş¬ 
tinismului şi de altfel mult anterioară; acest fapt e dintre 
acelea ce trebuie să dea de gândit, celor capabili să reflecteze, 
că aşa-zisul „păgânism" avea în realitate un caracter foarte 
diferit de cel ce s-a convenit să i se atribuie. 

3 împăratul roman apare într-un fel ca un Kâatriya ce 
exercită, în afara funcţiunii proprii, funcţiunea unui Brah¬ 
man. Se pare deci că există aici o anomalie şi ar trebui văzut 
dacă tradiţia romană nu are un caracter particular ce permite 
considerarea acestui fapt altfel decât ca o simplă uzurpare. Pe 
de altă parte, e puţin probabil ca majoritatea împăraţilor să fi 
fost cu adevărat „calificaţi" din punct de vedere spiritual; 
însă trebuie uneori să se facă distincţia între reprezentantul 

cum. Papa şi împăratul erau astfel, nu chiar „cele 
două jumătăţi ale lui Dumnezeu", cum scria Victor 
Hugo, ci mai precis cele două jumătăţi ale acelui 
Hristos-Ianus pe care anumite figurări ni-1 arată 
ţinând într-o mână o cheie şi în cealaltă un sceptru, 
emblemele corespunzătoare celor două puteri, 
sacerdotală şi regală, unite în el ca în principiul lor 
comun 4 . 

Această asimilare simbolică a lui Hristos cu 

Ianus, ca principiu suprem al celor două puteri, 

este semnul foarte clar al unei anumite continuităţi 

/ 

tradiţionale, foarte adesea ignorată sau negată, în¬ 
tre vechea Romă şi Roma creştină. Şi nu trebuie 
uitat că, în Evul Mediu, Imperiul era „roman" ca şi 
papalitatea. însă aceeaşi figurare ne oferă de ase¬ 
menea cauza erorii pe care am semnalat-o, care i-a 
fost fatală Imperiului: această eroare constă în de¬ 
finitiv în a considera drept echivalente cele două 
jumătăţi ale lui Ianus, care sunt într-adevăr aşa în 
aparenţă, dar care, atunci când reprezintă spiritua- 


„oficial" al autorităţii şi deţinătorii săi efectivi, şi e suficient 
ca aceştia să-l inspire pe primul, chiar dacă nu este unul din¬ 
tre ei, pentru ca lucrurile să fie ceea ce trebuie. 

4 Vezi articolul lui L. Charbonneau-Lassay intitulat Un 
ancien embleme du mois de janvier, publicat în revista Regnabit 
(martie 1925).- Cheia şi sceptrul echivalează aici ansamblului 
cel mai obişnuit al celor două chei de aur şi de argint; aceste 
două simboluri sunt de altfel raportate în mod direct la Hris¬ 
tos prin această formulă liturgică: „O Clavis David, et Sceptrum 
domus Israel..." (Breviaire romain, Office du 20 decembre). 

Iul şi temporalul, nu pot să fie echivalente în rea¬ 
litate. Altfel spus, aceasta e din nou eroarea ce 
constă în a lua raportul dintre cele două puteri 
drept un raport de coordonare, pe când el este un 
raport de subordonare, pentru că, în măsura în care 
ele sunt separate, în timp ce una provine direct din 
principiul suprem, cealaltă nu provine din el decât 
în mod indirect. Am explicat deja suficient aceste 
lucruri înainte pentru a nu mai fi nevoie să insistăm 
mai mult asupra lor. 

Dante, la sfârşitul tratatului său De Monarchia, 
defineşte foarte clar atribuţiile corespunzătoare 
Papei şi împăratului; iată acest pasaj important: 

Inefabila Providenţă a lui Dumnezeu i-a propus 
omului două scopuri: beatitudinea acestei vieţi, care 
constă în exercitarea virtuţii proprii şi este reprezen¬ 
tată prin Paradisul terestru; şi beatitudinea vieţii 
eterne, constând în bucuria vederii lui Dumnezeu, 
la care virtutea umană nu se poate înălţa dacă nu 
este ajutată de lumina divină, beatitudine reprezen¬ 
tată prin Paradisul ceresc. La aceste două beatitu¬ 
dini, ca scopuri diferite, trebuie să se ajungă prin 
mijloace diferite; căci la prima ajungem prin învă¬ 
ţăturile filozofice, cu condiţia să le urmăm acţio¬ 
nând conform virtuţilor morale şi intelectuale; la 
a doua, prin învăţăturile spirituale, care depăşesc 
raţiunea umană, cu condiţia să le urmăm acţio¬ 
nând conform virtuţilor teologale. Credinţa, Nădej¬ 
dea şi Dragostea. 

Aceste scopuri şi aceste mijloace, chiar dacă ne sunt 
cunoscute, unele prin raţiunea umană exprimată de 
filozofi, celelalte prin Spiritul Sfânt ce ne-a revelat 
adevărul supranatural, spre folosul nostru, prin 
profeţii şi scriitorii sacri, prin Fiul lui Dumnezeu, 
Iisus Hristos, coetern cu Spiritul, şi prin discipolii 
Săi, aceste scopuri şi aceste mijloace ar fi făcute inu¬ 
tile de cupiditatea umană dacă oamenii, asemă¬ 
nători unor cai ce rătăcesc în sălbăticia lor, nu s-ar 
înfrâna pe calea lor. De aceea omul are nevoie de o 
dublă direcţie după dublul său scop, adică a Suve¬ 
ranului Pontif, care, conform Revelaţiei, conduce 
neamul omenesc la viaţa eternă, şi a împăratului, 
care, conform învăţăturilor filozofice, îl conduce la 
fericirea temporală. 

Şi cum nimeni n-ar putea ajunge la această destina¬ 
ţie (sau n-ar putea decât foarte puţini cu preţul 
unor mari dificultăţi), dacă neamul omenesc nu 
putea rămâne liber în pace, după ce s-au liniştit va¬ 
lurile cupidităţii insinuante, spre acest scop trebuie 
să tindă în special cel ce domneşte pe pământ, prin¬ 
ţul roman: ca în această mică locuinţă a muritorilor 
să se trăiască liber în pace" 5 . 

Acest text necesită câteva explicaţii pentru a fi 
perfect înţeles, căci nu trebuie să ne lăsăm înşelaţi 
în ce-1 priveşte: sub un limbaj strict teologic în apa¬ 
rentă, el conţine adevăruri de un ordin mult mai 
profund, ceea ce este de altfel în conformitate cu 


5 De Monnrchia, III, 16. 

obiceiurile autorului său şi ale organizaţiilor ini- 
ţiatice cu care era în legătură 6 . Pe de altă parte, e 
destul de ciudat, s-o remarcăm în treacăt, că omul 
care a scris aceste rânduri a putut fi prezentat une¬ 
ori drept un duşman al Papalităţii; el a denunţat 
fără îndoială, cum am spus mai sus, insuficienţele 
şi imperfecţiunile pe care le-a putut constata în sta¬ 
rea Papalităţii din epoca sa, şi în particular, ca una 
dintre consecinţele lor, recurgerea foarte frecventă 
la mijloace propriu-zis temporale, deci puţin potri¬ 
vite acţiunii unei autorităţi spirituale; însă el a ştiut 
să nu reproşeze instituţiei însăşi defectele oameni¬ 
lor ce o reprezentau în mod vremelnic, ceea ce nu 
ştie încă să facă individualismul modern 7 . 


6 Vezi mai ales, pe acest subiect, studiul nostru Ezoteris¬ 
mul lui Dante, de asemenea lucrarea lui Luigi Valii, II Lin- 
guaggio segreto di Dante e dci „Fedeli d'Amore"; autorul a murit 
din păcate fără a fi reuşit să-şi ducă cercetările până la capăt, 
şi chiar în momentul în care ele păreau să fi ajuns la consi¬ 
derarea lucrurile într-un spirit mai apropiat de ezoterismul 
tradiţional. 

7 Atunci când se vorbeşte despre catolicism, ar trebui să 
se aibă întotdeauna cea mai mare grijă de a se face deosebirea 
între ceea ce priveşte catolicismul însuşi ca doctrină şi ceea 
ce se raportează doar la starea actuală a organizării Bisericii 
catolice; orice s-ar gândi asupra acestei din urmă chestiuni, 
cealaltă n-ar putea fi afectată în niciun fel. Cele spuse aici 
despre catolicism, căci acest exemplu se prezintă imediat în 
legătură cu Dante, ar putea de altfel să-şi găsească multe alte 
aplicaţii; însă foarte puţini sunt astăzi cei care ştiu, când tre¬ 
buie, să se elibereze de contingenţele istorice, aşa încât, pen¬ 
tru a lua acelaşi exemplu, unii apărători ai catolicismului, la 

Ţinându-se seama de ceea ce am explicat deja, 
se va observa fără dificultate că distincţia făcută de 
Dante între cele două scopuri ale omului cores¬ 
punde foarte exact celei dintre „micile mistere" şi 
„marile mistere", de asemenea, în consecinţă, celei 
dintre „iniţierea regală" şi „iniţierea sacerdotală", 
împăratul prezidează „micile mistere", care pri¬ 
vesc „Paradisul terestru", adică realizarea perfec¬ 
ţiunii stării umane 8 ; Suveranul Pontif prezidează 
„marile mistere", adică realizarea stărilor supra¬ 
umane, punându-le astfel în legătură cu starea 
umană prin funcţiunea „pontificală", înţeleasă în 
sensul său strict etimologic 9 . Omul, ca om, nu poa¬ 
te evident atinge prin el însuşi decât primul din 
aceste două scopuri, care poate fi numit „natural", 
pe când al doilea este propriu-zis „supra-natural", 
deoarece rezidă dincolo de lumea manifestată. 


fel ca şi adversarii săi, cred că pot să reducă totul la o simplă 
chestiune de „istoricitate", ceea ce este una din formele mo¬ 
dernei „superstiţii a faptului". 

8 Această realizare este, într-adevăr, restaurarea „stării 
primordiale" despre care e vorba în toate tradiţiile, aşa cum 
am avut deja ocazia s-o arătăm în diferite rânduri. 

9 în simbolismul crucii, prima din aceste două realizări 
este reprezentată prin desfăşurarea indefinită a liniei orizon¬ 
tale, iar a doua prin cea a liniei verticale; acestea sunt, con¬ 
form limbajului esoterismului islamic, cele două sensuri al 
„amplorii" şi respectiv al „exaltării", a căror deplină dezvol¬ 
tare se realizează în „Omul Universal", care este Hristosul 
mistic, „al doilea Adam" al Sfântului Pavel. 

Această distincţie este deci cea între ordinul „fizic" 
şi ordinul „metafizic". Aici apare cu maximă clari¬ 
tate concordanta tuturor tradiţiilor, fie ele din Ori- 
ent sau din Occident: definind aşa cum am făcut-o 
atribuţiunile corespunzătoare Ksatriyaşilor şi Brah¬ 
manilor, eram îndreptăţiţi să nu vedem în asta 
doar ceva aplicabil unei anumite forme de civiliza¬ 
ţie, aceea a Indiei, de vreme ce le regăsim, definite 
într-un mod riguros identic, în ceea ce a fost, îna¬ 
intea deviaţiei moderne, civilizaţia tradiţională a 
lumii occidentale. 

Dante atribuia drept funcţiuni ale împăratului 
şi Papei să conducă umanitatea respectiv spre „Pa¬ 
radisul terestru" şi „Paradisul ceresc"; prima din 
aceste două funcţiuni se realizează „conform filo¬ 
zofiei", iar a doua „conform Revelaţiei"; însă aceşti 
termeni trebuiesc explicaţi cu atenţie. Se înţelege 
de la sine, într-adevăr, că „filozofia" nu putea fi 
considerată aici în sensul său obişnuit şi „profan", 
deoarece, dacă era aşa, ea ar fi evident incapabilă 
să joace rolul ce îi este atribuit; pentru a înţelege 
despre ce e vorba realmente, trebuie să i se restitu¬ 
ie cuvântului „filozofie" semnificaţia sa originară, 
cea care o avea pentru pitagoricieni, primii care au 
folosit-o. Cum am arătat în altă parte 10 , acest cuvânt, 
semnificând etimologic „iubirea de înţelepciune", 
desemnează înainte de toate o dispoziţie prealabilă, 


10 Criza lumii modeme, pp. 21-22 (ediţia a 2-a). 

necesară pentru a ajunge la înţelepciune, el putând 
desemna de asemenea, printr-o extensie cu totul 
firească, acea căutare născută chiar din această 
dispoziţie, care trebuie să conducă la adevărata 
cunoaştere. Acesta nu este deci decât un stadiu 
preliminar şi pregătitor, o orientare spre înţelep¬ 
ciune, aşa cum „Paradisul terestru" este o etapă pe 
calea ce duce la „Paradisul ceresc". 

„Filozofia" astfel înţeleasă este ceea ce s-ar pu¬ 
tea numi, dacă se doreşte, „înţelepciunea umană", 
căci ea cuprinde ansamblul tuturor cunoştinţelor 
ce pot fi atinse prin facultăţile individului uman, 
facultăţi pe care Dante le sintetizează în raţiune, 
deoarece ea defineşte propriu-zis omul ca atare, 
însă această „înţelepciune umană", tocmai pentru 
că este doar umană, nu este adevărata înţelepciune, 
care se identifică cu cunoaşterea metafizică. Ultima 
este în mod esenţial supra-raţională, aşadar şi 
supraumană; şi, la fel cum, pornind din „Paradisul 
terestru", calea „Paradisului ceresc" părăseşte pă¬ 
mântul pentru „salire alle stelle ", adică pentru a 
se ridica la stările superioare, figurate de sferele 
planetare şi stelare în limbajul astrologiei, şi de 
ierarhiile angelice în cel al teologiei, la fel, pentru 
cunoaşterea a tot ceea ce depăşeşte starea umană, 
facultăţile individuale devin neputincioase, fiind 
necesare alte mijloace. Aici intervine „Revelaţia", 
care este o comunicare directă a stărilor superioare 

şi care, cum am indicat adineauri, e stabilită efectiv 
prin „pontificat". 

Posibilitatea acestei „Revelaţii" se întemeiază 
pe existenţa unor facultăţi transcendente în raport 
cu individul: oricare ar fi numele ce li se dă, fie că 
se vorbeşte de exemplu despre „intuiţie intelectua¬ 
lă", fie de „inspiraţie", e întotdeauna acelaşi lucru 
în fond. Primul din aceşti doi termeni va putea 
trimite cu gândul într-un sens la stările „angelice", 
care sunt într-adevăr identice stărilor supra-indi- 
viduale ale fiinţei, iar al doilea va evoca în special 
acea acţiune a Spiritului Sfânt la care Dante se refe¬ 
ră în mod expres 11 . Se va putea spune de asemenea 
că ceea ce este „inspiraţia" în mod interior, pentru 
cel ce o primeşte direct, devine „Revelaţie" în mod 
exterior, pentru colectivitatea umană căreia îi este 
transmisă prin intermediul său, în măsura în care o 
asemenea transmitere este posibilă, adică în măsura 
în care este exprimabilă. 

Fireşte, nu facem aici decât să rezumăm foarte 
sumar, şi într-un mod puţin cam simplificat chiar 
din acest motiv, un ansamblu de consideraţii des- 
tul de complexe, a căror dezvoltare, aici, ne-ar în¬ 
depărta mult de subiectul nostru; ceea ce am spus 
este în orice caz suficient pentru scopul pe care ni 
l-am propus acum. 


11 Purgatorio, XXXIII, 145; vezi Ezoterismul lui Dante, p. 60. 

în această accepţiune, „Revelaţia" şi „filozofia" 
corespund celor două părţi care, în doctrina hin¬ 
dusă, sunt desemnate prin numele de ăruti şi 
Smriti n . Mai mult, trebuie să se remarce faptul că, 
şi aici, vorbim de corespondenţă şi nu de identitate, 
diferenţa între formele tradiţionale implicând o di¬ 
ferenţă reală a punctelor de vedere din care sunt 
considerate lucrurile. $ruti, care cuprinde toate 
textele vedice, este fructul inspiraţiei directe, iar 
Smriti este ansamblul consecinţelor şi aplicaţiilor 
diverse, rezultate din primul prin reflecţie; rapor¬ 
tul lor este, în anumite privinţe, cel existent între 
cunoaşterea intuitivă şi cunoaşterea discursivă; şi, 
într-adevăr, dintre aceste două moduri de cunoaş¬ 
tere, primul este supra-uman, pe când al doilea 
este în mod propriu uman. La fel cum domeniul 
„Revelaţiei" este atribuit Papalităţii şi cel al „filo¬ 
zofiei" Imperiului, ăruti îi priveşte în mod mai 
direct pe Brahmani, a căror principală ocupaţie este 
studiul Vedei, iar Smriti, care cuprinde Dharma- 
ăâstrn sau „Cartea Legii" 13 , deci aplicaţia socială a 


12 Vezi Omul şi devenirea sa după Vedănta, cap. I. 

13 Sub acest raport, s-ar putea trage poate anumite con¬ 
secinţe din faptul că, în tradiţia iudaică (sursă şi punct de 
plecare a tot ceea ce poartă numele de „religie" în sensul său 
cel mai precis, căci islamul este legat de ea la fel ca şi creşti¬ 
nismul), denumirea de Tltorah sau „Lege" este aplicată între¬ 
gului ansamblului al Cărţilor sacre: vedem aici mai ales o 
conexiune cu potrivirea specială a formei religioase pentru 

doctrinei îi priveşte mai degrabă pe Ksatriyaşi, căro¬ 
ra le sunt în mod mai special destinate majoritatea 
cărţilor ce o exprimă. 

âruti este principiul din care derivă tot restul 
doctrinei, iar cunoaşterea sa, implicând-o pe cea a 
stărilor superioare, constituie „marile mistere"; 
cunoaşterea lui Smriti, adică a aplicaţiilor la „lumea 
omului", înţelegând prin aceasta starea umană in¬ 
tegrală, considerată în toată extensiunea posibili¬ 
tăţilor sale, constituie „micile mistere" 14 . Sruti este 
lumina directă, care, precum inteligenţa pură 
(aceasta fiind aici deopotrivă pura spiritualitate), 
corespunde soarelui, iar Smriti este lumina reflecta¬ 
tă, care (ca şi memoria căreia îi poartă numele şi 
care este facultatea „temporală" prin definiţie chiar) 
corespunde lunii 15 . De aceea cheia „marilor miste- 


popoarele în care predomină natura Kâatriyaşilor, de aseme¬ 
nea cu importanţa particulară pe care o are în această formă 
punctul de vedere social, aceste două consideraţii având de 
altfel între ele legături destul de strânse. 

14 Trebuie înţeles bine că, în tot ceea ce spunem, e vorba 
întotdeauna de o cunoaştere ce nu este doar teoretică, ci efecti¬ 
vă, şi care, în consecinţă, presupune în mod esenţial realizarea 
corespunzătoare. 

15 în această privinţă, trebuie observat că „Paradisul ce¬ 
resc" este esenţialmente Brahma-Lokn, identificat cu „Soarele 
spiritual" (Omul şi devenirea sa după Vedănta, cap. XXI şi XXII), 
şi că, pe de altă parte, „Paradisul terestru" este descris ca 
atingând „sfera Lunii" (Regele Lumii, p. 55): vârful muntelui 
Purgatoriului, în simbolismul Divinei Comedii, este limita stă- 

re" este de aur şi cea a „micilor mistere" de argint, 
căci aurul şi argintul sunt, în ordinul alchimic, 
echivalentul exact a ceea ce soarele şi luna sunt în 
ordinul astrologie. 

Aceste două chei, care erau cele ale lui Ianus în 
vechea Romă, au fost unul dintre atributele Suve¬ 
ranului Pontif, căruia îi era atribuită în mod esen¬ 
ţial funcţiunea de „hierofant" sau de „maestru al 
misterelor"; împreună cu titlul însuşi de Pontifex 
Maximus, ele au rămas printre principalele emble¬ 
me ale Papalităţii, şi de altfel cuvintele evanghelice 
privitoare la „puterea cheilor" nu fac în definitiv, 
ca în multe alte puncte, decât să confirme deplin 
tradiţia primordială. 

Se poate acum înţelege, mai complet încă decât 
din explicaţiile anterioare, de ce aceste două chei 
sunt în acelaşi timp cele ale puterii spirituale şi pute¬ 
rii temporale. Pentru a exprima raporturile dintre 
aceste două puteri, s-ar putea spune că Papa trebuie 
să păstreze pentru el cheia de aur a „Paradisului 
ceresc" şi să încredinţeze împăratului cheia de ar¬ 
gint a „Paradisului terestru"; şi s-a văzut adineauri 
că, în simbolism, a doua cheie era uneori înlocuită 
prin sceptru, însemn mai special al regalităţii 16 . 


rii umane sau terestre, individuale, şi punctul de comunicare 
cu stările cereşti, supra-individuale. 

16 Sceptrul, ca şi cheia, are raporturi simbolice cu „axa 
lumii"; însă acesta este un punct pe care nu-1 putem semnala 
decât în trecere, rezervând dezvoltarea lui pentru alte studii. 

Există, în ceea ce precede, un punct asupra că¬ 
ruia trebuie să ne îndreptăm atenţia, pentru a evita 
până şi aparenţa vreunei contradicţii: am spus, pe 
de o parte, că cunoaşterea metafizică, care este 
adevărata înţelepciune, e principiul din care derivă 
orice altă cunoaştere cu titlul de aplicaţie la ordine¬ 
le contingente, şi, pe de altă parte, că „filozofia", în 
sensul originar în care ea desemnează ansamblul 
acestor cunoaşteri contingente, trebuie să fie con¬ 
siderată ca o pregătire pentru înţelepciune; cum 
pot fi conciliate cele două lucruri? Am explicat deja 
altundeva această chestiune, în legătură cu dublul 
rol al „ştiinţelor tradiţionale" 17 : există aici două 
puncte de vedere, unul descendent şi altul ascen¬ 
dent, primul corespunzând unei desfăşurări a cu¬ 
noaşterii pornind de la principii până la aplicaţii 
din ce în ce mai îndepărtate de acestea, iar al doi¬ 
lea unei dobândiri treptate a aceleiaşi cunoaşteri 
pornind de la inferior spre superior sau, dacă se 
doreşte, de la exterior la interior. 

Acest din urmă punct de vedere corespunde 
deci căii conform căreia oamenii pot fi conduşi la 
cunoaştere, într-un mod treptat şi proporţional ca¬ 
pacităţilor lor intelectuale; şi astfel ei sunt conduşi 
mai întâi la „Paradisul terestru", iar apoi la „Para¬ 
disul ceresc"; însă această ordine a învăţării sau a 
comunicării „ştiinţei sacre" este inversă ordinii con- 


17 Criza lumii modeme, pp. 63-65 (ediţia a 2-a). 

stituirii sale ierarhice. într-adevăr, orice cunoaş¬ 
tere ce are realmente caracterul de „ştiinţă sacră", 
de orice ordin ar fi, nu poate fi constituită în mod 
valabil decât de către cei care, înainte de toate, po¬ 
sedă deplin cunoaşterea principială, şi care, prin 
aceasta, sunt singurii calificaţi pentru a realiza, în 

conformitate cu ortodoxia tradiţională cea mai ri- 

/ 

guroasă, toate adaptările cerute de circumstanţele 
de timp şi de loc. De aceea aceste adaptări, atunci 
când sunt efectuate în mod regular, sunt cu nece¬ 
sitate opera sacerdoţiului, căruia îi aparţine prin 
definiţie cunoaşterea principială. Iată de ce doar 
sacerdoţiul poate conferi în mod legitim „iniţie¬ 
rea regală", prin comunicarea cunoştinţelor ce o 
constituie. 

Se mai poate înţelege prin asta că cele două 
chei, considerate ca fiind cele ale cunoaşterii în 
ordinul „metafizic" şi în ordinul „fizic", aparţin în 
mod real autorităţii sacerdotale, şi că doar prin de¬ 
legaţie, dacă se poate spune aşa, a doua este con¬ 
ferită deţinătorilor puterii regale. în fapt, când 
cunoaşterea „fizică" este separată de principiul său 
transcendent, ea îşi pierde principala sa raţiune de 
a fi şi nu întârzie să devină heterodoxă. Atunci 
apar, cum am explicat, doctrinele „naturaliste", re¬ 
zultat al trădării „ştiinţelor tradiţionale" de către 
Ksatriyaşii revoltaţi; aceasta este deja o orientare 
către „ştiinţa profană", care va fi opera proprie a 

castelor inferioare şi semnul dominaţiei lor în 
ordinul intelectual, dacă se mai poate totuşi vorbi, 
într-un asemenea caz, despre intelectualitate. Aici, 
ca şi în ordinul politic, revolta Ksatriyaşilor pregă¬ 
teşte calea revoltei Vaisyaşilor şi a Sudraşilor; şi 
astfel, din etapă în etapă, s-a ajuns la cel mai de jos 
utilitarism, la negarea oricărei cunoaşteri dezinte¬ 
resate, fie ea şi de un rang inferior, şi a oricărei rea¬ 
lităţi ce depăşeşte domeniul sensibil. Este tocmai 
ceea ce putem constata în epoca noastră, în care 
lumea occidentală a ajuns aproape la ultima treaptă 
a acestei decăderi care, precum căderea corpurilor 
grele, se accelerează continuu. 

Mai rămâne în De Monarchia un punct pe care 
nu l-am elucidat, nu mai puţin demn de remarcat 
decât tot ceea ce am explicat până aici: aluzia la 
navigaţie pe care o conţine ultima frază, după un 
simbolism de care Dante se foloseşte de altfel foar¬ 
te frecvent 18 . Dintre emblemele ce fuseseră altădată 
ale lui Ianus, Papalitatea n-a păstrat doar cheile, ci 
şi barca, atribuită la fel Sfântului Petru şi devenită 
imaginea simbolică a Bisericii 19 : caracterul său 
„roman" cerea această transmitere a simbolurilor. 


18 Vezi pe acest subiect Arturo Reghini, L'Allegoria eso- 
terica di Dante, în II Nuovo Patto, septembrie-noiembrie 1921, 
pp. 546-548. 

19 Barca simbolică a lui Ianus era o barcă ce putea merge 
în ambele sensuri, fie înainte, fie înapoi, ceea ce corespunde 
celor două feţe ale lui. 

în lipsa căreia ea n-ar reprezenta decât un simplu 
fapt geografic fără importanţă reală 20 . Cei ce n-ar 
vedea aici decât „împrumuturi" pe care ar fi tentaţi 
să le reproşeze catolicismului, ar dovedi prin asta o 
mentalitate cu totul „profană". în ce ne priveşte, 
noi vedem în acest caz o dovadă a acelei regula¬ 
rităţi tradiţionale în absenta căreia nicio doctrină 

/ / t 

n-ar putea fi valabilă, şi care urcă din aproape în 
aproape până la marea tradiţie primordială; şi sun¬ 
tem siguri că niciunul dintre cei ce înţeleg sen¬ 
sul profund al acestor simboluri nu ne va putea 
contrazice. 

Imaginea simbolică a navigaţiei a fost adesea 
folosită în antichitatea greco-latină: se pot cita în 
special ca exemple expediţia Argonauţilor în cău¬ 
tarea „Lânii de aur" 21 , călătoriile lui Ulise; o găsim 
de asemenea la Virgiliu şi la Ovidiu. în India, la fel, 
această imagine se întâlneşte uneori şi am avut 
deja ocazia să cităm altundeva o frază ce conţine 


20 Va trebui de altfel să se observe că, dacă există în 
Evanghelie cuvinte şi fapte ce permit să i se atribuie în mod 
direct cheile şi barca Sfântului Petru, e pentru că Papalitatea, 
de la originea sa, era predestinată să fie „romană", datorită 
situaţiei Romei de capitală a Occidentului. 

21 Dante face în mod precis aluzie la ea în unele dintre 
pasajele Divinei Concedii ce sunt cele mai caracteristice în pri¬ 
vinţa folosirii acestui simbolism (Paradiso, II, 1-18); şi nu fără 
motiv aminteşte el această aluzie în ultimul cânt al poemului 
( Paradiso , XXXIII, 96); semnificaţia hermetică a „Lânii de aur" 
era de altfel bine cunoscută în Evul Mediu. 

expresii ciudat de asemănătoare celor ale lui Dante: 
„Yoginul", spune Sankarâcărya, „care a traversat 
marea pasiunilor, este unit cu liniştea şi posedă 
«Şinele» în plenitudinea sa" 22 . 

„Marea pasiunilor" este evident acelaşi lucru 
cu „valurile cupidităţii", şi în ambele texte este 
vorba, la fel, despre „linişte": navigaţia simbolică 
reprezintă, într-adevăr, cucerirea „marii păci" 23 . 
Aceasta poate fi de altfel înţeleasă în două moduri, 
după cum ne raportăm la „Paradisul terestru" sau 
la „Paradisul ceresc". în acest din urmă caz, ea se 
identifică cu „lumina gloriei" şi cu „viziunea beati¬ 
fică" 24 ; în celălalt, ea este „pacea" propriu-zisă, 
într-un sens mai restrâns, dar încă foarte diferit de 
sensul „profan"; şi este de remarcat de altfel că 
Dante aplică acelaşi cuvânt „beatitudine" celor 
două scopuri ale omului. Barca Sfântului Petru 


22 Atmă-Bodha ; vezi Omul şi devenirea sa după Vedănta, 
cap. XXIII, şi Regele Lumii, p. 121. 

23 Aceeaşi cucerire este de asemenea reprezentată uneori 
prin imaginea unei lupte; am semnalat mai sus folosirea aces¬ 
tui simbolism în Blmgavad Gită, ca şi la musulmani, şi putem 
adăuga că un simbolism de acelaşi gen se găseşte şi în roma¬ 
nele cavalereşti ale Evului Mediu. 

24 E ceea ce indică foarte clar diferite sensuri ale cuvântu¬ 
lui ebraic Shekinah; de altfel, cele două aspecte pe care le 
menţionăm aici sunt cele desemnate de cuvintele Gloria şi Pax 
în formula: „Gloria in excelsis Deo, et in terra Pax hominibus borne 
voluntatis", aşa cum am explicat în studiul nostru despre 
Regele Lumii. 

trebuie să conducă oamenii la „Paradisul ceresc"; 
dar, dacă rolul „prinţului roman", adică al împăra¬ 
tului, este de a-i conduce la „Paradisul terestru", 
avem şi aici o navigaţie 25 , şi de aceea „Pământul 
sfânt" al diverselor tradiţii, ce nu este altceva decât 
acest „Paradis terestru", este reprezentat deseori 
printr-o insulă: scopul atribuit de Dante „celui ce 
domneşte pe pământ" este realizarea „păcii" 26 ; ţin¬ 
ta spre care trebuie să conducă el neamul omenesc 
este „insula sacră" ce rămâne neschimbată în mij¬ 
locul agitaţiei neîncetate a valurilor, şi care este 
„Muntele salvării", „Sanctuarul Păcii" 27 . 

Vom opri aici explicarea acestui simbolism, a 
cărui semnificaţie, după aceste lămuriri, nu va mai 


25 Acestea se raportează la simbolismul celor două oceane, 
cel al „apelor superioare" şi cel al „apelor inferioare", care 
este comun tuturor doctrinelor tradiţionale. 

26 Se va putea face de asemenea, asupra acestui punct, o 
apropiere de învăţătura Sfântului Toma d'Aquino la care 
ne-am referit mai sus, la fel cu textul lui Confucius pe care 
l-am citat. 

27 Am spus în altă parte că „pacea" este unul dintre atri¬ 
butele fundamentale ale „Regelui Lumii", căruia împăratul 
îi reflectă unul din aspecte; un al doilea aspect îşi are co¬ 
respondenţa în Papă, dar există şi un al treilea, principiu 
al celorlalte două, care nu are reprezentare vizibilă în această 
organizare a „creştinătăţii" (vezi, despre cele trei aspecte. 
Regele Lumii, p. 44). Din toate consideraţiile pe care le-am 
expus, e uşor de înţeles că Roma este, pentru Occident, o 
imagine a adevăratului „centru al lumii", a misteriosului 
Salem al lui Melchisedec. 

prezenta dificultăţi, cel puţin în măsura necesară 
pentru înţelegerea rolurilor corespunzătoare Impe¬ 
riului şi Papalităţii. De altfel, n-am fi putut spune 
mai multe despre el fără a intra într-un domeniu 
pe care nu vrem să-l abordăm acum 28 . Acest pasaj 
din De Monarchia este, după cunoştinţa noastră, 
expunerea cea mai clară şi mai completă, în volun¬ 
tara sa concizie, a structurii „creştinătăţii" şi a mo¬ 
dului în care ar trebui considerate raporturile între 
cele două puteri. Se va pune fără îndoială întreba¬ 
rea de ce o asemenea concepţie a rămas ca o expre¬ 
sie a unui ideal ce nu se va realiza niciodată; ciudat 
este faptul că, chiar în momentul în care Dante o 
formula, evenimentele ce se derulau în Europa 


28 Acest domeniu este cel al ezoterismului catolic din 
Evul Mediu, considerat în special în raporturile sale cu 
hermetismul; fără cunoştinţele de acest ordin, puterile Papei 
şi împăratului, aşa cum au fost definite, n-ar putea avea de¬ 
plina lor realizare efectivă, tocmai aceste cunoştinţe părând a 
fi cel mai complet pierdute pentru moderni. Am lăsat la o 
parte câteva puncte secundare, deoarece nu erau importante 
în planul acestui studiu: astfel, aluzia făcută de Dante la cele 
trei virtuţi teologale (Credinţa, Speranţa şi Dragostea) ar tre¬ 
bui apropiată de rolul care le este atribuit în Divina Comedia 
(vezi Ezoterismul lui Dante, p. 31). Pe de altă parte, s-ar putea 
de asemenea stabili o comparaţie între rolurile respective ale 
celor trei ghizi ai lui Dante - Virgiliu, Beatrice şi Sfântul Ber- 
nard - şi cele ale puterii temporale, autorităţii spirituale şi a 
principiului lor comun; cele privitoare la Sfântul Bemard pot 
fi apropiate de ceea ce am indicat înainte. 

erau tocmai dintre acelea de natură să-i împiedice 
realizarea pentru totdeauna. 

întreaga operă a lui Dante este, în anumite pri¬ 
vinţe, asemănătoare unui testament al Evului 
Mediu ce se sfârşea. Ea arată ceea ce ar fi fost 
lumea occidentală dacă nu s-ar fi rupt de tradiţia 
sa; dar, dacă deviaţia modernă a putut să se pro¬ 
ducă, este pentru că, într-adevăr, această lume nu 
avea în ea asemenea posibilităţi, ori cel puţin ele 
nu erau decât apanajul unei elite deja foarte res¬ 
trânse, care le-a realizat fără îndoială pe cont pro¬ 
priu, însă fără ca nimic să treacă în exterior şi să se 
reflecte în organizarea socială. S-a ajuns atunci la 
acel moment al istoriei când trebuia să înceapă 
perioada cea mai întunecată a „vârstei sumbre" 29 , 
caracterizată, în toate ordinele, prin dezvoltarea 
posibilităţilor net inferioare. Şi această dezvoltare, 
înaintând mereu în sensul schimbării şi al mul¬ 
tiplicităţii, trebuia să ducă inevitabil la ceea ce con¬ 
statăm astăzi: din punct de vedere social ca şi din 
orice alt punct de vedere, instabilitatea este într-un 
fel la maximum său, dezordinea şi confuzia dom¬ 
nind peste tot; niciodată, cu siguranţă, omenirea 
n-a fost mai departe de „Paradisul terestru" şi de 
spiritualitatea primordială. Trebuie oare să con¬ 
chidem că această îndepărtare este definitivă, că 


29 Vezi Criza lumii moderne, cap. I. 

nicio putere temporală stabilă şi legitimă nu va 
mai domni vreodată pe pământ, că orice autoritate 
spirituală va dispărea din această lume, şi că tene¬ 
brele, întinzându-se din Occident în Orient, vor 
ascunde pentru totdeauna oamenilor lumina ade¬ 
vărului? Dacă aceasta ar fi trebuit să fie concluzia 
noastră, nu am mai fi scris desigur aceste pagini, 
ca de altfel niciuna din lucrările noastre, căci acest 
lucru ar fi, în această ipoteză, o osteneală inutilă; 
ne rămâne să spunem de ce nu credem că ar putea 
fi aşa. 



CAPITOLUL IX 

învăţăturile tuturor doctrinelor tradiţionale sunt, 

t t 9 

s-a văzut, unanime în a afirma supremaţia spiri¬ 
tualului asupra temporalului şi în a nu considera 
ca normală şi legitimă decât o organizare socială 
unde această supremaţie este recunoscută şi se tra¬ 
duce în relaţiile celor două puteri corespondente 
respectivelor domenii. Pe de altă parte, istoria ara¬ 
tă limpede că ignorarea acestei ordini ierarhice 
antrenează pretutindeni şi întotdeauna aceleaşi 
consecinţe: dezechilibru social, confuzia funcţiuni- 
lor, dominaţia elementelor din ce în ce mai obscure, 
şi de aceea degenerescenţa intelectuală, uitarea 
principiilor transcendente mai întâi, apoi, din cădere 
în cădere, se ajunge la negarea oricărei cunoaşteri 
veritabile. 

Trebuie de altfel să se remarce faptul că doctri¬ 
na, care permite să se prevadă că lucrurile se vor 
întâmpla inevitabil astfel, nu are nevoie, în ea în¬ 
săşi, de o asemenea confirmare a posteriori; însă 

credem totuşi că e nevoie să se insiste asupra ei, 
deoarece contemporanii noştri, fiind sensibili mai 
ales la fapte în virtutea tendinţelor şi obişnuinţelor 
lor mentale, vor găsi aici ceva care să-i incite să re¬ 
flecteze serios, şi poate chiar prin aceasta vor putea 
fi determinaţi să recunoască adevărul doctrinei. 
Dacă acest adevăr ar fi recunoscut, chiar de către 
o minoritate, acesta ar fi un rezultat de o importan¬ 
ţă considerabilă, căci doar astfel poate începe o 
schimbare de orientare care să conducă la o restau¬ 
rare a ordinii normale; şi această restaurare, oricare 
ar fi mijloacele şi modalităţile ei, se va produce în 
mod necesar mai devreme sau mai târziu; asu¬ 
pra acestui ultim punct mai trebuie să dăm câteva 
explicaţii. 

Puterea temporală, am spus, priveşte lumea ac¬ 
ţiunii şi a schimbării; or schimbarea, nevându-şi 
în ea însăşi raţiunea sa suficientă 1 , trebuie să pri¬ 
mească de la un principiu superior legea sa, singu¬ 
ra prin care ea se integrează în ordinea universală; 
dacă, dimpotrivă, se pretinde independentă de 
orice principiu superior, ea nu mai este, prin chiar 
acest fapt, decât dezordine pur şi simplu. Dezordi¬ 
nea este, în fond, acelaşi lucru cu dezechilibrul şi, 
în domeniul uman, ea se manifestă prin ceea ce se 
numeşte injustiţie, căci există identitate între noţi- 

1 Aceasta este, în mod propriu, însăşi definiţia contin¬ 
genţei. 

unile de justiţie, ordine, echilibru, armonie sau, 
mai precis, acestea nu sunt decât diversele aspecte 
ale unui singur şi acelaşi lucru, considerat în mo¬ 
duri diferite şi multiple conform domeniilor la care 
este aplicat 2 . Or, conform doctrinei extrem-ori- 
entale, justiţia este alcătuită din suma tuturor 
injustiţiilor şi, în ordinea totală, orice dezordine se 
compensează printr-o altă dezordine; iată de ce 
revoluţia care a răsturnat regalitatea este în acelaşi 
timp consecinţa logică şi pedeapsa (adică compen¬ 
saţia) revoltei anterioare a aceleiaşi regalităţi împo¬ 
triva autorităţii spirituale. Legea este negată din 
momentul în care se neagă principiul însuşi din 
care ea emană; dar negatorii ei n-au putut s-o su¬ 
prime realmente, ea întorcându-se împotriva lor; 
astfel, dezordinea trebuie să intre finalmente în or¬ 
dine, căreia nimic n-ar putea să i se opună decât în 
aparenţă şi într-un mod cu totul iluzoriu. 


2 Toate aceste sensuri, la fel cel de „lege", sunt cuprinse 
în ceea ce doctrina hindusă desemnează prin cuvântul 
dharma; îndeplinirea de către fiecare fiinţă a funcţiunii potri¬ 
vite propriei sale naturi, pe care se sprijină distincţia castelor, 
este numită svadharma, şi s-ar putea face o apropiere de ceea 
ce Dante, în textul citat şi comentat în capitolul precedent, 
desemna ca „exercitarea virtuţii proprii". - Vom trimite de 
asemenea, în această privinţă, la ceea ce am spus altunde¬ 
va despre „justiţie" considerată ca unul din atributele fun¬ 
damentale ale „Regelui lumii" şi despre raporturile sale cu 
„pacea". 

Se va obiecta fără îndoială că revoluţia, înlocu¬ 
ind puterea Ksatriyaşilor cu cea a castelor inferioa¬ 
re, nu este decât o agravare a dezordinii şi, desigur, 
acest lucru e adevărat dacă nu se iau în considera¬ 
re decât rezultatele imediate; însă tocmai această 
agravare împiedică dezordinea să se perpetueze 
indefinit. Dacă puterea temporală nu şi-ar pierde 
stabilitatea, prin chiar faptul că nu-şi recunoaşte 
subordonarea faţă de autoritatea spirituală, n-ar 
exista niciun motiv pentru ca dezordinea să încete¬ 
ze, odată ce ea ar fi pătruns astfel în organizarea 
socială. Dar a vorbi de stabilitatea dezordinii este o 
contradicţie în termeni, de vreme ce ea nu este, 
dacă se poate spune aşa, decât schimbarea redusă 
la ea însăşi: asta ar însemna în definitiv a vrea să 
găseşti imobilitatea în mişcare. 

De fiecare dată când dezordinea se accentuează, 
mişcarea se accelerează, căci se face un pas înainte 
în sensul schimbării pure şi al „instantaneităţii"; de 
aceea, cum am spus mai sus, cu cât elementele so¬ 
ciale care o cauzează sunt de un ordin mai inferior, 
cu atât mai puţin durabilă este dominaţia lor. La 
fel ca tot ce nu are decât o existenţă negativă, de¬ 
zordinea se distruge pe ea însăşi; chiar în excesul ei 
se poate găsi remediul cazurilor celor mai dispe¬ 
rate, pentru că rapiditatea crescătoare a schimbării 
va avea în mod necesar un sfârşit; n-au început 

mulţi, astăzi, să simtă mai mult sau mai puţin con¬ 
fuz că lucrurile nu vor putea continua aşa la nes¬ 
fârşit? Chiar dacă, în punctul în care se află lumea, 
o redresare nu este posibilă fără o catastrofă, este 
acesta un motiv suficient pentru a nu o lua în con¬ 
siderare în ciuda a orice şi, dacă ar fi respinsă, n-ar 
fi aceasta încă o formă a uitării principiilor imuabile, 
care sunt dincolo de toate vicisitudinile „temporalu¬ 
lui", şi pe care, în consecinţă, nicio catastrofă n-ar 
putea să le afecteze? 

Spuneam înainte că umanitatea n-a fost nicio¬ 
dată mai departe de „Paradisul terestru" decât este 
actualmente; dar nu trebuie uitat totuşi că sfârşitul 
unui ciclu coincide cu începutul unui alt ciclu; să 
ne raportăm de altfel la Apocalipsă, şi se va vedea 
că la limita extremă a dezordinii, mergând până la 
aparenta aneantizare a „lumii exterioare", trebuie 
să aibă loc venirea „Ierusalimului ceresc", care va 
fi, pentru o nouă perioadă a istoriei umanităţii, 
analogul a ceea ce a fost „Paradisul terestru" pen¬ 
tru cea care va lua sfârşit în acel moment 3 . Identita¬ 
tea caracterelor epocii modeme cu cele pe care 
doctrinele tradiţionale le indică pentru faza finală 
din Kali-Yuga ne permite să credem că această 
eventualitate ar putea să nu fie prea îndepărtată; şi 


3 Despre raporturile dintre „Paradisul terestru" şi „Ieru¬ 
salimul ceresc", vezi Ezoterismul lui Dante, pp. 91-93. 

acesta ar fi, cu certitudine, după întunecarea pre¬ 
zentă, completul triumf al spiritualului 4 . 

Dacă asemenea previziuni par prea hazardate 
celui ce nu are suficiente date tradiţionale pentru a 
le găsi temeiul, se pot cel puţin aminti exemplele 
trecutului, care arată limpede că tot ce nu se spri¬ 
jină decât pe contingent şi tranzitoriu trece fatal¬ 
mente, că întotdeauna dezordinea este îndepărtată 
şi finalmente se restaurează ordinea, astfel încât, 
chiar dacă dezordinea pare uneori să triumfe, acest 
triumf n-ar putea fi decât pasager, şi cu atât mai 
efemer cu cât dezordinea va fi mare. 

Fără îndoială, acelaşi lucru se va întâmpla (mai 
devreme sau mai târziu, şi poate mult mai devre¬ 
me decât s-ar putea crede) în lumea occidentală, 
unde dezordinea, în toate domeniile, este actual¬ 
mente dusă mai departe decât a fost vreodată un¬ 
deva; şi aici, ea trebuie să atingă sfârşitul; şi chiar 
dacă avem motive să credem că această dezordine 
ar trebui să se întindă pentru un timp la lumea în¬ 
treagă, asta n-ar putea să ne modifice concluziile, 
căci n-ar fi decât confirmarea previziunilor indicate 


4 Aceasta ar fi de asemenea, după anumite tradiţii ale 
ezoterismului occidental legate de curentul căruia i-a apar¬ 
ţinut Dante, adevărata realizare a „Sfântului Imperiu". Şi, 
într-adevăr, umanitatea ar regăsi atunci „Paradisul terestru", 
ceea ce, de altfel, ar implica reunirea celor două puteri spi¬ 
rituală şi temporală în principiul lor, acesta fiind din nou 
manifestat în mod vizibil precum era la origine. 

adineaori în ce priveşte sfârşitul unui ciclu istoric, 
iar restaurarea ordinii ar urma doar să aibă loc, în 
acest caz, pe o scară mult mai vastă decât în toate 
exemplele cunoscute, însă din acest motiv ea n-ar 
putea fi decât incomparabil mai profundă şi mai 
integrală, deoarece va merge până la acea întoar¬ 
cerea la „starea primordială" despre care vorbesc 

toate tradiţiile 5 . 

/ 

De altfel, când ne situăm, cum facem noi, în 
punctul de vedere al realităţilor spirituale, se poate 
aştepta fără tulburare şi oricât, căci acesta este, am 
spus-o, domeniul imuabilului şi eternului. Nerăb¬ 
darea febrilă, atât de caracteristică epocii noastre, 
dovedeşte că, în fond, contemporanii noştri se si¬ 
tuează întotdeauna în punctul de vedere temporal, 
chiar când îşi închipuie că l-au depăşit, şi că, în 
ciuda pretenţiilor unora în această privinţă, ei nu 
ştiu aproape deloc ce este spiritualitatea pură. în 
plus, chiar dintre cei ce se străduiesc să reacţioneze 
împotriva „materialismului" modern, câţi sunt 
capabili să conceapă această spiritualitate în afara 
oricărei forme speciale, mai ales a unei forme reli¬ 
gioase, şi să ajungă la principiile oricărei aplicaţii la 
circumstanţele contingente? Câţi dintre cei ce po- 

5 Trebuie să se înţeleagă bine că restaurarea „stării pri¬ 
mordiale" este posibilă întotdeauna pentru anumiţi oameni, 
dar care nu constituie decât cazuri de excepţie; aici e vorba 
de acea restaurare considerată pentru umanitatea luată în 
mod colectiv şi în ansamblul său. 

zează în apărători ai autorităţii spirituale bănuiesc 
ce poate fi această autoritate în stare pură? Dintre 
ei, câţi realizează realmente ce sunt funcţiunile 
esenţiale ale acestei autorităţi, fără a se opri la înşe¬ 
lătoarele aspecte exterioare, fără a reduce totul la 
simple chestiuni de rit (ale căror raţiuni profunde 
de altfel nu le înţeleg deloc) şi chiar de „juris- 
prudenţă" (care este ceva cu totul temporal)? Câţi 
dintre cei ce ar vrea să încerce o restaurare a in¬ 
telectualităţii nu o coboară la nivelul unei simple 
„filozofii", înţeleasă de această dată în sensul obiş¬ 
nuit şi „profan" al cuvântului? Câţi înţeleg că, în 
esenţa şi în profunda lor realitate, intelectualitatea 
şi spiritualitatea nu sunt în mod absolut decât un 
singur şi acelaşi lucru sub două nume diferite? 

Dintre cei care au păstrat, în ciuda oricărui ob¬ 
stacol, ceva din spiritul tradiţional (şi nu vorbim 
decât de aceştia căci ei sunt singurii a căror gândire 
ar putea avea pentru noi o valoare oarecare), câţi 
caută adevărul pentru el însuşi, într-un mod cu to¬ 
tul dezinteresat, independent de orice preocupare 
sentimentală, de orice pasiune de partid sau de 
şcoală, de orice preocupare pentru dominare sau 
prozelitism? Dintre cei care, pentru a scăpa din 
haosul social în care se zbate lumea occidentală, 
înţeleg că trebuie, mai întâi, să denunţe vanitatea 
iluziilor „democratice" şi „egalitare", câţi au noţi¬ 
unea unei ierarhii adevărate, bazată în mod esenti- 

al pe diferenţele inerente naturii proprii a fiinţelor 
umane şi pe gradele de cunoaştere la care acestea 
au ajuns în mod efectiv? Dintre cei ce se declară 
adversari ai „individualismului", câţi au conştiinţa 
unei realităţi transcendente în raport cu indivizii? 

Am pus aceste întrebări deoarece ele vor per¬ 
mite, celor ce vor reflecta asupra lor, să găsească 
atât explicaţia inutilităţii anumitor eforturi, în ciu¬ 
da excelentelor intenţii de care sunt fără îndoială 
/ 

animaţi cei care le întreprind, cât şi explicaţia tutu¬ 
ror confuziilor şi neînţelegerilor ce au loc zilnic în 
discuţiile la care am făcut aluzie în primele pagini 

ale acestei cărţi. 

/ 

Totuşi, atâta timp cât va subzista o autoritate 
spirituală constituită în mod regular (deşi necu¬ 
noscută aproape întregii lumi şi nici chiar proprii¬ 
lor săi reprezentanţi, deşi redusă la o umbră a ei 
înseşi), această autoritate va avea întotdeauna partea 
cea mai bună, care nu i-ar putea fi luată 6 , pentru că 


6 Ne gândim aici la relatarea evanghelică binecunoscută, 
în care Maria şi Marta pot fi considerate efectiv ca simboli¬ 
zând respectiv spiritualul şi temporalul, în măsura în care ele 
corespund vieţii contemplative şi vieţii active. - Conform Sf. 
Augustin (Contra Faustum, XX, 52-58), acelaşi simbolism se 
regăseşte în cazul celor două soţii ale lui Iacob: Lia ( laborans) 
reprezintă viaţa activă, iar Rahila (visum principium) viaţa 
contemplativă. în plus, în „justiţie" se rezumă toate virtuţile 
vieţii active, pe când în „Pace" se realizează perfecţiunea vie¬ 
ţii contemplative; şi aici se regăsesc cele două atribute fun¬ 
damentale ale lui Melchisedec, adică ale principiului comun 

există în ea ceva mai înalt decât posibilităţile pur 
umane şi, chiar slăbită sau adormită fiind, în ea 
se întrupează încă „singurul lucru necesar", singu¬ 
rul netrecător. „Patiens quia seterna ", spune uneori 
autoritatea spirituală, şi în mod foarte just, cu sigu¬ 
ranţă, nu pentru că vreuna din formele exterioare 
pe care ea le poate îmbrăca ar fi eternă, căci orice 
formă nu este decât contingenţă şi tranzitorie, ci 
pentru că, în ea însăşi, în adevărata ei esenţă, ea 
participă la eternitatea şi imutabilitatea principiilor; 


puterilor spirituală şi temporală, care regizează domeniul 
vieţii contemplative şi respectiv pe cel al vieţii active. Pe de 
altă parte, tot pentru Sf. Augustin ( Sermo XLIII de Verbis Isaise, 
c. 2), raţiunea este în vârful părţii inferioare a sufletului (sim¬ 
ţuri, memorie şi cugetare), iar intelectul în vârful părţii sale 
superioare (care cunoaşte ideile eterne, adică raţiunile imuabi¬ 
le ale lucrurilor); primei îi aparţine ştiinţa (lucrurilor terestre 
şi tranzitorii), secundei, înţelepciunea (cunoaşterea absolutu¬ 
lui şi a imuabilului); prima se raportează la viaţa activă, a 
doua la viaţa contemplativă. Această distincţie echivalează 
celei între facultăţile individuale şi supra-individuale şi între 
cele două ordine de cunoaştere ce le corespund. Şi se mai 
poate cita în acest sens următorul text al Sf. Toma D'Aquino: 
„Dicendum quod sicut rationabiliter procedere attribuitur natu¬ 
rali philosophise, quia in ipsa observatur maxime modus rati- 
onis, ita intellectualiter procedere attribuitur divinse scientiae, eo 
quod in ipsa observatur maxime modus intellectus" (In Boe- 
tium de Trinitate, q. 6, art. 1, ad 3). S-a văzut înainte că, după 
Dante, puterea temporală se exercită conform „filozofiei" sau 
„ştiinţei" raţionale, iar puterea spirituală conform „Revelaţi¬ 
ei" sau „înţelepciunii" supra-raţionale, ceea ce corespunde 
foarte exact distincţiei între părţile inferioară şi superioară ale 
sufletului. 

şi de aceea, în toate conflictele ce pun faţă în faţă 
puterea temporală cu autoritatea spirituală, putem 
fi siguri că, oricare ar putea fi aparenţele, cea din 
urmă va avea întotdeauna ultimul cuvânt. 

